
Prolog 

Scurgerea de nestăvilit a timpului 

Aflaţi la început de secol XXI, ne confruntăm neputincioşi cu 
trecerea mult prea rapidă a timpului. 

Acest lucru poate fi observat în toate elementele vieţii umane 
actuale, atât la nivel public, cât și privat. De la procesele economice și 
politice, atât regionale cât şi internaționale, până la cele care se produc 
în intimitatea fiecăruia dintre noi, luând în considerare relaţiile 
interindividuale, degradarea tot mai accelerată a mediului 
înconjurător (și conştientizarea tot mai acută a responsabilității față 
de mediu), rapiditatea cu care se transmit informațiile, de la nivel 
universal la cotidian, totul, absolut totul este supus unui proces 
susținut de accelerare. 

Intrăm în era informaticii, era în care cantități imense de 
informaţie sunt transmise cu viteză din ce în ce mai mare. 

Măsura timpului începe să nu mai fie dată de mișcarea 
corpurilor solide în spaţiu. Astăzi, măsurarea timpului este marcată de 
informaţie, sau mai bine zis, de viteza pe care o atinge informaţia 
trecând de la transmiţător la receptor. Crescând această viteză prin 
intermediul revoluţiei informatice, a internetului și a multitudinii de 
mijloace de comunicare din viața oame 


nilor, totul în existența noastră a înregistrat o accelerare. 

Niciodată până acum nu am fost mai conștienți de 
perisabilitatea clipei prezente. Ceea ce este valabil în acest moment îşi 
pierde valabilitatea în momentul imediat următor, întrucât de la o 
clipă la alta primim cantități atât de mari de informație, încât 
perspectiva noastră asupra lumii se schimbă în mod necesar. Revoluţia 
informatică îşi urmează cursul zi de zi, autodepășindu-se și atingând 


niveluri de precizie, rapiditate și complexitate tot mai mari. Modelele 
informatice devin învechite în doar câteva luni. În același mod, 
normele noastre comportamentale obişnuite şi percepția pe care 
fiecare dintre noi o are despre propria persoană și despre viață în 
general se perimează foarte repede şi se dovedesc a fi incapabile să ne 
ajute să ne integrăm în ritmul accelerat al propriilor existenţe. 

Nu ar trebui să ne surprindă faptul că un număr tot mai mare de 
persoane din domeniul cibernetic trec prin stări cronice de neliniște, 
anxietate şi stres. 

Am putea spune că se produce un decalaj între ritmul de viață 
accelerat pe care îl creăm şi capacitatea noastră de a-l urma. Ne-ar 
plăcea să oprim mașinăria, dar nu știm cum. Atât de complexă e creația 
noastră. 

Deşi la o primă vedere situaţia ar putea părea gravă, simt că în 
ea își are originea un important salt evolutiv pentru noi toţi, pe care 
însă îl vom face doar dacă vom fi capabili să ne transformăm interior 
(din punct de vedere emoțional, mental și spiritual), pentru a ne 
adapta la ritmul realităţii. 

Învățăturile zen pe care le conţine această carte îşi propun să 
prezinte câteva dintre trucurile care ne pot fi de mare ajutor în 
procesul de transformare interioară. 

Textele care compun lucrarea sunt transcrieri ale unor discuţii 
zen și conferințe pe care le-am ţinut practicanţilor de meditaţie zen și 
publicului general de-a lungul unui an. Le-am pus în ordine într-un 
sătuc de pe malul Lacului Lubierre, în înalții Pirinei Huesca, la 
începutul primăverii. Acesta şi multe alte râuri de munte au primăvara 
un debit foarte mare, datorită dezghețului culmilor înzăpezite. M-a 
surprins apa care curge din abundență, proaspătă şi vie, prin râpe şi 
văi. Apele virgine irigă în drumul lor multe câmpuri cultivate și 
alimentează multe ființe vegetale, animale și umane, permițând 
ciclului vital să-și urmeze cursul normal, vârfurile maiestuoase ale 
Pirineilor şi râurile care curg peste tot aici mi-au permis să simt cu 
foarte mare intensitate principiul sansui, munte şi râu, pe care l-am 
învăţat de la Dogen Zenji. Viața noastră curge dincolo de propriile 
rezistenţe și fixaţii, evitând obstacole, îndreptându-se fără a se opri şi 
fără grabă spre oceanul nesfârșit al Minţii Unice, în care toți vom 


ajunge când vom muri. 

Această scurgere este observată în orice moment de către 
Prezenţa Invizibilă, neschimbată şi eternă, a naturii noastre originare. 

Cartea nu ar fi apărut fără ajutorul şi susținerea anumitor 
persoane. În primul rând, vreau să le mulțumesc lui Jose Luis, lui Mar 
şi Reme, care au pregătit prima copie a transcrierilor. Recunoştința 
mea lui Juan și Carl, care, cu multă amabilitate, ne-au permis, mie şi 
soţiei mele, să petrecem câteva zile de neuitat în casa 

lor primitoare din Borâu. Le mulțumesc, de asemenea, lui José 
Maria şi José, editorii, pentru încrederea pe care mi-o acordă și pentru 
răbdare. Față de soţia mea, Jasone, simt o deosebită recunoștință 
pentru faptul că mi-a stat răbdătoare alături, pentru sprijinul ei în 
zilele pe care le-am petrecut verificând şi redactând acest text. 

Sper ca vorbele mele să fie precum o apă înviorătoare pentru 
toţi cei care le citesc. Sper ca toţi să învăţăm să ne integrăm, fără frică 
şi cu multă iubire, în curentul vieţii care curge din prezent în prezent, 
într-un prezent nesfârșit. 

Dokush6 Villalba Borâu, Martie 1999 

plutire 

Cel de-al şaselea patriarh Huei-neng a avut o viziune 
neașteptată auzind o frază din Sutra del Diamante, potrivit căreia, 
„când mintea nu se concentrează asupra nici unui lucru, adevărata ei 
natură iese la iveală”. În limbajul modern, acest lucru se numeşte 
„plutire”. 

Plutirea este o formă de a exista în timp, de a fi timp. Aici și 
acum senzațiile, percepțiile, ideile, imaginile, emoțiile, amintirile, 
dorințele, temerile pe care le avem, reprezintă fluxul activităţii noastre 
mentale. El își urmează cursul de la o clipă la alta. Nu se opreşte 
niciodată. Acest lucru este cunoscut sub numele de impermanenţă, 
efemeritate. 

Când simțim că ființa noastră este un râu care curge şi se 
transformă continuu, e posibil să ni se facă frică. 

Frica impune bariere. Câteodată, avem senzaţia că râul curge 
mult prea repede. De aceea încercăm să punem o stavilă curgerii sale 


pentru a-l controla, dar, aşa cum a spus Lao-tse, în cartea sa Tao Te 
King, „lumea reprezintă un puternic curent de energie, imposibil de 
controlat”. Este important să înțelegem și să putem accepta acest 
„imposibil de controlat”. În zen se spune fukatoku, „imposibil de prins”, 
„imposibil de oprit”. 

Este, aşadar, inutil să ne opunem. 

De asemenea, trebuie să înțelegem că nu suntem singuri. Mintea 
noastră există în interdependență cu mintea tuturor oamenilor, a 
tuturor ființelor vii. Ea nu poate exista decât în interdependenţă cu 
mişcarea Soarelui, a Lunii şi a stelelor. Este ca o picătură dintr-un 
imens curent de apă, şi nu putem să ne opunem mersului lucrurilor 
lăsându-ne conduși de temerile și rezistențele noastre. 

Să plutești înseamnă să nu te opui, să accepţi, să te dăruieşti 
„Tâului” vieţii. Este motivul pentru care în timpul meditaţiei zazen 
trebuie să evităm blocajele, fixațiile. Blocajul se produce atunci când 
respingem sau ne agățăm de orice element care trece prin câmpul 
experienței noastre. Oboseala, de exemplu, nu trebuie să fie 
considerată un obstacol. Ea este pur și simplu o altă percepţie a 
„Tâului” minţii în curgerea lui. Nici frica nu e un obstacol când o putem 
observa fără să ne tulbure. 

Conform teoriei ştiinţifice, nimic nu poate atinge sau depăși 
viteza luminii, însă învățăturile Patriarhilor și ale lui Buddha spun că, 
atunci când n-o opreşte nimic, conștiința este mult mai rapidă decât 
lumina. 

munte Și râu 

Râul activității mentale curge și tot curge în timpul meditaţiei 
zazen. Este important să-i permitem să curgă nestăvilit. El cuprinde 
elemente diferite, gânduri, înlănțuiri logice, idei, imagini, amintiri, 
senzații, proiecte, emoţii. Noi trebuie să rămânem într-o stare de 
observație netulburată. Uneori poate să ni se pară dificil, întrucât e 
posibil să ne atașăm de anumite elemente, iar pe altele să le 
respingem. 

Trebuie să considerăm că atunci când ne aflăm într-o stare de 
observație netulburată, suntem precum un privitor aşezat pe malul 


unui râu, urmărindu-i cursul. 

Râul curge uneori repede, alteori lent, uneori tumultuos, alteori 
liniştit. Dacă nu ne păstrăm starea de observaţie netulburată vom 
ajunge să ne identificăm cu un element sau altul. E ca și cum am fi 
căzut în râu şi am fi fost luaţi de curent. 

Chiar dacă la un moment dat, din cauza atașamentului 
inconştient sau a refuzului orb, vedem că am fost prinși în fluxul 
mental, tot avem posibilitatea de a dezvolta observaţia netulburată. Cel 
mai important este să nu intrăm în panică. Dacă un om care nu știe să 
înoate cade într-un râu și e luat de curent, se va zbate cu disperare 
pentru a se salva. Panica este de multe ori motivul pentru care oamenii 
aflaţi într-o astfel de 

situație se îneacă până la urmă. Dacă însă în acel moment eşti 
capabil să priveşti lucrurile cu sânge rece, cu detaşare, fără să te 
tulburi, vei reuşi să domini situaţia şi, treptat, să pluteşti odată cu râul 
până când, într-un final, vei ajunge la mal. Odată ce ai supravieţuit 
curentului şi ai ieşit din el, poţi să te așezi din nou şi să-ți continui 
meditaţia. 

Nu trebuie să reprimăm sau să stopăm vreodată activitatea 
mentală. Este inutil să încercăm să ridicăm o stavilă în faţa ei. Râul 
activității mentale trebuie să curgă pentru ca astfel să se manifeste 
creativitatea şi vitalitatea lui. Este o greşeală să crezi că a te așeza în 
zazen înseamnă să-ți goleşti mintea de orice gând. Nici măcar mintea 
celor morți nu este goală, cu atât mai puţin a noastră, care suntem încă 
în viață! Secretul practicării zazen nu constă în a sista activitatea 
mentală. Ar fi ca şi cum am încerca să ne oprim bătăile inimii, ritmul 
respirator sau secrețiile hormonale. 

Activitatea mentală face parte din natura noastră, a oamenilor. 
Însă nu trebuie nici să fim prizonierii ei. 

Starea în care trebuie să se afle mintea în timpul zazenului este 
sugerată de Dogen Zenji, care utilizează termenul japonez sansui. „Sui” 
înseamnă râu, apă care curge; „Son' înseamnă munte. Muntele rămâne 
tăcut şi nemișcat. Imaginea este următoarea: un munte maiestuos 
care-și păstrează starea de tăcere și nemișcare în timp ce pe versantul 
său curge un râu, urmând o traiectorie plină de curbe şi sinuozități. 
Este descrierea cea mai elocventă a stării mentale ce trebuie adoptată 


în timpul practicării meditaţiei zazen. 

MUNTE ȘI RÂU 

Starea de contemplare este asemănătoare imaginii unui munte 
care rămâne mereu ca suprafața curată a unei oglinzi. Este acea 
conștiința martor, atemporala, detaşată de timp, de spațiu şi de lume. 
În aceeaşi sferă se află și râul mental curgător. Este vorba despre 
activitatea mentală, emoţională, senzorială, mereu schimbătoare, 
nesfârşită. lată starea pe care trebuie să o atingem, atât în timpul 
practicării zazen, cât şi în viața de toate zilele. 

Zazen înseamnă sansui, munte și râu. În timpul meditaţiei, 
activitatea mentală trebuie să-şi urmeze cursul asemenea unui râu 
care nu întâlnește obstacole în calea sa. Activitatea minţii este forma 
de manifestare a energiei creative a vieţii. Sub nicio formă nu trebuie 
să o stăvilim în timpul zazenului, trebuie să-i permitem să-și urmeze 
cursul firesc. 

Când apa nu mai curge, devine sălcie, miroase urât şi poate 
cauza boli. În acelaşi mod, când fluxul mental nu mai curge, apar 
obsesiile, fixațiile, nemulțumirile, orbirea. Toate provoacă neliniște și, 
în ultimă instanţă, durere. Stă în firea lucrurilor ca apa să curgă. Râul 
curge. Şi mintea curge în mod natural atunci când nu-i punem stavile. 
Continuu apar elemente, gânduri, amintiri, senzaţii, asemenea 
vârtejurilor care se formează pe suprafața apei pentru a dispărea 
imediat, urmând propriul curs al râului mental. Să nu doriţi să opriţi, 
să fixați sau să zăgăzuiți activitatea mentală. Ea reprezintă izvorul 
creativității. Avem nevoie de ea pentru a ne construi zi de zi existenţa. 

Pe de altă parte, zazen este asemenea unui munte. 

Conştiinţa, martor imparțial care observă, are solidi 

tatea, stabilitatea, maiestuozitatea şi generozitatea unui munte. 
Imparţialitate înseamnă să nu fii nici pro, nici contra, să nu judeci sau 
să clasifici în bine și rău elementele care apar în conștiință în timpul 
meditațţiei. 

Odată ce uităm preferințele noastre personale sau încetăm să 
alegem, conștiința martor se detașează de eu și se transformă în 
conștiința munţilor, a norilor, a arborilor şi a tuturor ființelor vii. 


Munții, norii, arborii se văd pe ei înșiși prin intermediul acestei 
conștiințe martor. Pentru că se transformă în conștiința munților, a 
norilor şi a arborilor, conștiința martor este supranumită „cosmică” şi 
este asemănătoare unui munte în sânul căruia trăiesc și se hrănesc 
multe fiinţe vii. 

În timpul zazenului, atât libertatea interioară, cât și stabilitatea 
şi pacea profundă, provin din lipsa constrângerilor, din aplicarea 
principiului „imposibil de oprit”. Când nu impunem constrângeri, viața 
curge asemenea unui râu. Când nu trecem în niciuna dintre extremele 
unei contradicții, putem atinge starea de echilibru, de stabilitate, de 
nemișcare, de pace interioară. 

lată sensul profund al expresiei sansui pe care Dogen Zenji o 
foloseşte în Shologenzo: sansui - neclintit ca muntele, fluid ca râul. 

Linişte și luciditate 

Meditaţia zen înseamnă liniște și luciditate mentală. 

Liniştea mentală este obținută prin practicarea concentrării. 
Astfel, întregul potenţial mental este îndreptat spre un anumit punct, 
asupra unui aspect concret, iar restul e uitat. Luciditatea provine 
dintr-o continuă observație: a unei posturi corecte, a unei respirații 
corecte, a senzațiilor, a conținuturilor mentale și emoționale. Ambele 
aspecte, liniștea și luciditatea, trebuie cultivate și dezvoltate simultan. 

Greşelile cele mai des întâlnite pe care le putem face în timpul 
practicii zazen sunt legate în primul rând de incapacitatea de 
concentrare a atenţiei. Aceasta este o eroare de observaţie, o 
observație golită de conţinut, asemenea unui râu care se împrăștie în 
toate direcțiile, părăsindu-și matca. Antidotul este concentrarea. Pe de 
altă parte, un exces de concentrare poate duce la o stare de toropeală, 
de amorțeală, de obscuritate mentală, de somnolenţă sau plictiseală. 
Dacă mintea ajunge la această extremă, își pierde din luciditate și 
strălucire. Modalitatea prin care putem depăși starea de amorţeală sau 
toropeală este practicarea observaţiei. Păstrând o stare de concentrare 
totală şi evitând extremele difuziunii mentale şi ale toropelii, putem să 

18 
avansăm în cultivarea liniștii mentale şi lucidităţii. 


Liniştea mentală și luciditatea sunt cele două aripi care ne 
permit să ne înălțăm prin meditaţia zen. 


dizolvarea tensiunilor 

În timpul zazenului este important să învăţăm să localizăm 
tensiunile, crispările. În primul rând tensiunile corporale, apoi pe cele 
emoționale și mentale. O tensiune corporală, o încordare musculară 
este rezultatul unei crispări anterioare de ordin emoțional și mental. 
De obicei, nu considerăm contracţiile musculare ca fiind determinate 
de tensiuni mentale și emoționale, însă acestea exercită o influență 
directă și automată asupra trupului. 

Uneori, nu suntem capabili să distingem crisparea emoţională, 
pentru că ea se produce la un nivel profund, foarte îndepărtat de 
conștiința obişnuită. Este asemenea unei mișcări produse în 
obscuritatea inconștientului; de aceea, deși nu identificăm cauza, 
efectul se face simţit la nivel corporal. Când crisparea se menține, 
poate ajunge să se transforme în rigiditate. În general, acest lucru este 
determinat de o reacție emoțională. 

Adesea, frica apare pe neașteptate. Nu ştim de unde venim, nu 
avem idee cine suntem, nu avem nicio certitudine legată de drumul pe 
care mergem. 

Gteodată ne simțim pierduţi, dezorientaţi în mijlocul oceanului 
vieții sau ne vedem asemenea unei frunze prinse în curentul unui râu. 
Uneori ne întrebăm în ce 

direcție ne va purta râul vieţii. Atunci ia naștere frica. 

Vrem să controlăm situația. Obsesia de control se transformă în 
nevroză. Trebuie să conştientizăm faptul că aceasta este doar o iluzie 
ce se manifestă prin credința că putem să controlăm râul vieții. 
Tensiunea emoţională, mentală sau corporală apare atunci din dorința 
de control, pe de o parte, şi pe de altă parte, din frică. 

Este important să dezvoltăm un tip de atenţie care să ne 
permită să localizăm în corp apariția şi dezvoltarea oricărei tensiuni, 
să observăm fără a adăuga unei tensiuni o alta. În măsura posibilului, 
trebuie să învăţăm să relaxăm orice tensiune, cu scopul de a evita ca ea 
să devină cronică. 

Pentru a putea dizolva tensiunile și rigiditățile structurii 


musculare trebuie să înțelegem legăturile care se realizează între ele şi 
activităţile emoţionale și mentale. 

Trebuie să descoperim cauzele primare, să ajungem la nivelurile 
cele mai profunde deoarece, chiar de-am încerca să relaxăm corpul, 
dacă tensiunea emoţională care a produs-o pe cea corporală persistă, 
relaxarea fizică nu va fi posibilă. 

Când ne antrenăm în fiecare zi, concentrându-ne asupra 
practicii localizării tensiunilor şi conflictelor subiacente, învăţăm să le 
dizolvăm şi, treptat, dezvoltăm o stare de pace, de bunăstare şi de 
relaxare profundă. Este important să nu dormim în timpul zazenului, 
adică să nu cădem într-o stare de toropeală. Luciditatea și starea de 
autoobservare sunt fundamentale. 

Sfinta uitare de sine 

Un călugăr era așezat în meditaţie. Starețul mănăstirii a trecut 
pe lângă el și l-a întrebat: „Ce faci?” 

Călugărul i-a răspuns: „Nu fac nimic”. 

Maestrul i-a zis: „Faci zazen. De ce spui că nu faci nimic?” 

Călugărul i-a răspuns: „Dacă v-aş spune că fac zazen, ar însemna 
că fac ceva când, de fapt, eu nu fac nimic”. 

Care este sensul acestei poveşti? Ce înseamnă să practici zazen? 
Ce trebuie să faci în timpul zazenului? 

Cine este acela sau aceea care practică zazen? Poate fi o 
gimnastică psihofizică, dar nu e zazen. 

Maestrul Dogen Zenji a spus: 

„A studia calea zen înseamnă să te studiezi pe tine însuți. 

Să te studiezi pe tine însuți înseamnă să uiţi de tine”. 

Pentru a ne descoperi adevărata identitate trebuie să-l uităm pe 
acel eu care credem că suntem sau care am crezut că suntem. Să uităm 
dorinţele, aspiraţiile, aşteptările, ideile, conceptualizările, 
cosmoviziunile etc. 

Să uităm toate imaginile pe care le avem despre noi înşine. Să te 
aşezi în zazen înseamnă să uiţi totul despre tine însuți. Este evident că 
în timpul zazenului apar gânduri, amintiri, idei, imagini etc. în acel mo 

merit, atitudinea pe care trebuie să o dezvoltăm este aceea a 


neidentificării: să lăsăm să treacă toate gândurile pe lângă noi, ca şi 
cum ar fi nori pe cer. 

În timpul zazenului, identificările, imaginile, ideile, conceptele și 
sentimentele legate de propria persoană trec şi tot trec... până când, 
fără să ne dăm seama, experimentăm sffnta uitare de sine. Starea 
conștiinței în care nu mai apare niciun gând legat de sine, nici de bine, 
nici de rău, este una în care nu se deosebesc eul perceptor sau obiectul 
perceptibil. În această stare nu există un eu care face un lucru care să 
se numească zazen. Nu există acțiunea de a face. Nu există zazen. 

lată adevărata stare a conștiinței în timpul zazenului, transmisă 
de către Buddha şi Patriarhi. 

Să nu vă aşezaţi plini de voi pentru că faceți zazen. 

Să nu credeţi că acest lucru are vreo legătură cu ideile și 
imaginile pe care vi le creaţi în minte, oricare ar fi ele. 

Atunci când abandonaţi în mod firesc ideea de a face ceva, veți 
experimenta esența, adevărata semnificație a zazenului. Pentru asta 
este necesar să rămânem foarte atenţi. Starea de atenţie nu trebuie 
confundată cu conștiința eului. S-ar putea crede că a rămâne atent 
înseamnă să ai tot timpul conștiința eului: „eu fac zazen”, „eu sunt 
atent la respiraţie” etc. De fapt, atenţia nu are posesor, nici subiect. 
Pentru că nu este identificată nici unui subiect, o numim atenţie pură. 
Bineînţeles că procesul de dezvoltare a unei atenţii pure şi în același 
timp de uitare a conştiinţei eului este unul extraordinar de delicat, 
subtil şi profund. Dedicaţi-vă lui. 

Fericirea ce izvorăşte din mulțumirea de sine 

Cercetări recente asupra stărilor meditative evidenţiază faptul 
că, în timpul meditaţiei profunde, creierul emite o frecvență de unde 
numite teta. Ele reflectă ceea ce în zen numim samădhi, stare de linişte 
profundă, de odihnă interioară. Studiile au scos în evidență că, de-a 
lungul acestor stări, creierul secretă o substanță numită endorfină. Ea 
generează o stare plăcută de bunăstare, fiind un important antidot 
pentru durere. Efectele endorfinei sunt asociate cu stările de totală 
mulțumire de sine. Substanţa este eliminată în mod progresiv de către 
creier, pe măsură ce subiectul intră într-o stare din ce în ce mai 
profundă de meditaţie, de abandon și de uitare de sine. 

Acest lucru se adaugă învățăturii maeștrilor antici care au 


susținut întotdeauna: „Dacă renunţi la tot, vei obţine totul”. În zen i se 
spune mushotoku: să nu practici așteptând să obţii vreun beneficiu. Nu 
acționa în vederea obţinerii unui câștig, oricare ar fi el. Activitatea 
liberă este una pură, în cadrul căreia nu se urmăreşte obținerea 
bunăstării. Plăcerea și mulţumirea le găseşti în activitatea în sine, şi nu 
în speranţa obținerii de beneficii de pe urma ei. Când avem aşteptări și 
dorințe mari, rezultatele activităţii noastre nu le îndeplinesc aproape 
niciodată. De aceea, chiar dacă am 

obţine tot ce ne dorim, nu putem evita un anumit sentiment de 
nemulțumire. Când nemulțumirea se acumulează zi după zi, face loc 
zbuciumului, tristeţii, depresiei, nefericirii. 

În general, când ne simţim trişti sau abătuţi, când simțim că ne 
lipseşte ceva pentru a fi fericiți, căutăm în afara noastră un lucru care 
să ne facă să ne simțim bine. Căutăm un lucru a cărui îndeplinire, 
credem noi, ne va face să ne simțim împliniţi, satisfăcuți. 

Este foarte important ca cei care studiază dharma să 
conștientizeze faptul că această schemă cognitivă este o iluzie, un 
miraj. Niciun obiect, nicio situație sau persoană nu pot genera 
adevărata mulţumire în mintea noastră. Dacă mintea are tendinţa de a 
produce nemulțumire, dacă e tot timpul neliniștită, chiar de-am obține 
tot ce am putea dori, nu am găsi liniștea și pacea generate de 
mulțumire. Trebuie să înțelegem că starea de satisfacție, de mulțumire 
de sine, nu depinde de împrejurări, de obiecte sau de persoanele din 
exteriorul nostru. Trebuie să conștientizăm că mintea noastră este 
singura care are puterea să creeze o adevărată stare de mulțumire. De 
exemplu, când în timpul zazenului lăsăm mintea să curgă urmându-și 
calea, fără să o abatem cu judecăţile, valorile şi atitudinile noastre 
emoționale de atracție sau respingere, treptat, mintea îşi găseşte o 
albie liniştită ca aceea a unui râu. Puțin câte puţin, eul, de obicei excitat 
şi agitat, se linişteşte asemenea unui râu când ajunge la câmpie, curge 
încet urmându-și propriul curs, până când se afundă în oceanul Minţii 
Unice, în mod imperceptibil, automat. 

FERICIREA GE IZVORĂȘTE DIN MULȚUMIREA DE SINE 
Qnd uităm tot ce are legătură cu noi înșine, când uităm totul 


despre „eu” și „al meu”, când, urmând ritmul respirației, atingem o 
stare de uniune interioară sau de samādhi, atunci viața curge prin corp 
şi prin creier fără ca în minte să apară vreun gând legat de posesie sau 
proprietate. Când nici măcar un astfel de gând nu ne vine în minte, e ca 
şi cum ne-am fi dăruit total. În această stare de abandon se naşte 
izvorul unei mulțumiri profunde şi inexplicabile, ceea ce în dharma lui 
Buddha se numeşte „bucuria fără obiect”, bucuria care nu se 
întemeiază pe nimic, adică bucuria pură a ființei. Conform 
neurofiziologilor, ea are de-a face cu secreția de endorfine. 

Oricum ar fi, când experimentăm această stare, putem înţelege 
foarte bine că fericirea este asemenea unei pietre preţioase, a unei 
perle strălucitoare pe care noi înșine o ținem în palmă. Atunci când 
urmează dharma, fiecare dintre noi este responsabil de generarea 
mulțumirii de sine, trebuie să nu acumuleze tristeţe și frustrare, să fie 
recunoscător pentru tot ce primește, și nu indignat sau furios pentru 
ceea ce nu primeşte. 

Fiecare dintre noi este responsabil de propria fericire. Fiecare 
dintre noi este responsabil de generarea fericirii necesare pentru a trăi 
o viață demnă de o ființă umană, o viață demnă de Buddha. 

25 


Ce înseamnă să practici dharma? 

În poveştile zen din trecut găsim exemple legate de felul cum 
practicau predecesorii noştri zazen urmând calea lui Buddha, Odată, 
un bărbat s-a dus la un maestru zen şi l-a rugat să-l învețe dharma. 
Maestrul l-a condus pe tânăr la un râu din apropiere şi l-a băgat cu 
capul sub apă: treizeci de secunde, patruzeci, cincizeci, un minut, un 
minut și cinci secunde, un minut şi zece... Tânărul nu mai putea să 
respire. Când era la un pas de înec, maestrul l-a tras de păr, i-a scos 
capul din apă și în acel moment discipolul a putut să tragă adânc aer în 
piept şi să simtă cum viaţa continuă să zvâcnească în el cu putere. 
Maestrul i-a zis: „Când vei simţi nevoia să practici dharma cu aceeași 
intensitate cu care aveai nevoie de aer pentru a supraviețui, atunci să 
vii la mine”. 

Există multe moduri de a practica dharma. Unii practică zazen 
ca pe un exercițiu de relaxare, sau ca pe un hobby, un mod de 
petrecere a timpului liber. 

Fructul depinde de sâmânţă. Fructul practicii depinde de 


atitudinea cu care o îndeplinim. Dacă dorim să obţinem un rezultat 
palpabil în această viaţă, trebuie să practicăm dharma concentrând în 
ea toată viața noastră, în așa fel încât ea să reprezinte întreaga noastră 
viaţă. 

CE ÎNSEAMNĂ SĂ PRACTICI PHARMA? 

În ce constă practica dharmei? Dharma este viața de toate zilele, 
este privirea lui Buddha asupra activităților obișnuite ale vieţii 
cotidiene, cum ar fi să mergi la toaletă, să folosești hârtie igienică, să 
faci curăţenie, să speli, să mergi, să te ridici, să te aşezi, să mănânci, să 
te odihnești, să munceşti. Noi, oamenii, ne facem mereu tot felul de idei 
despre orice lucru. De exemplu, despre dharma. Oricum ar fi, ea nu 
este ceea ce credem noi. În ce constă practica spirituală? Are de-a face 
cu a spune rugăciuni, a merge în pelerinaj, a recita sutre? 

Odată, un tânăr a mers în vizită la un maestru zen și i-a cerut 
să-l accepte ca discipol şi să-l învețe dharma lui Buddha. Maestrul a 
răspuns: „Da, bine”. l-a dat o găleată şi o cârpă şi i-a spus să meargă la 
râu să ia apă şi să curețe toate tatamiuriletemplului. Tânărul şi-a 
petrecut întreaga zi frecând tatamiuri. Nu a putut să asiste la serviciile 
religioase, nici să intre în sala de meditație. Doar a spălat. Așa s-a 
întâmplat în fiecare zi timp de un an. În acest interval, multe 
sentimente s-au născut în sufletul tânărului discipol: furie, mânie, 
tristețe, depresie, admiraţie, invidie, ranchiună, speranţă, dor. La finele 
anului, nu a mai putut rezista. A izbucnit într-un atac de furie. A mers 
la maestru pentru a-i reproşa că pe parcursul anului care trecuse nu a 
practicat dharma. Doar a spălat tatamiuri. Se săturase și voia să înveţe 
adevărata dharma. Atunci, maestrul i-a zis: 

„Vino cu mine”, şi l-a însărcinat să aducă apă de la râu până la 
bucătărie, pentru ca bucătarii să poată prepara 

1 Tatami - podeaua sălilor templului. 

orezul, mâncarea, să spele rufele etc. Tânărul, cu un băț pe umăr 
şi două găleți de o parte și de alta, și-a petrecut ziua cărând apă de la 
râu până la bucătăria templului. 

Și tot aşa, timp de un an. În acest interval, multe gânduri au 
străbătut mintea tânărului: „Ce caut eu aici? 


E o prostie. Pierd timpul. Nu învăţ nimic. Nu fac altceva decât să 
car idioata asta de apă, de la idiotul ăsta de râu, la această mănăstire 
idioată, la indicaţiile acestui maestru idiot, pentru aceşti călugări la fel 
de idioţi”. 

Într-o zi, s-a trezit pe culmile celei mai amarnice disperări. S-a 
îndepărtat puțin de mănăstire și a urcat pe vârful unui promontoriu de 
pe care avea o privelişte amplă. Urmărind viața mănăstirii şi-a dat 
seama că datorită muncii sale ea putea continua să funcționeze. 

Datorită muncii sale, călugării aveau apă pentru mâncare, 
pentru băut, pentru a-și spăla rufele şi, astfel, puteau să se dedice 
studiului, meditaţiei. A simţit viața miilor de călugări și influența pe 
care ei și mănăstirea o exercitau, ca o binecuvântare, asupra întregii 
țări. A simţit o compasiune profundă, o iubire profundă, ca aceea a 
unui tată față de fiii săi. În acel moment, s-a simţit nespus de fericit şi 
de satisfăcut că îndeplinea o activitate spre binele întregii comunități 
şi spre binele tuturor ființelor, chiar dacă maestrul nu i-a spus niciun 
cuvânt legat de dharma. Și-a zis în sinea lui: „Chiar dacă eu nu mă voi 
ilumina în această viață, măcar îi ajut pe alţii să o poată face”. În 
această stare de dăruire totală și abandon de sine s-a întors la 
mănăstire. 

Maestrul, văzându-l, a știut că se produsese o schimbare 
fundamentală în atitudinea și mintea lui și i-a spus: „Este timpul să 
treci la altă activitate. Vezi acele 

CE ÎNSEAMNĂ SĂ PRACTICI DHARMA? 

fâşii de pânză de pe marginile tatamiurilor? Trebuie să înveţi să 
mergi pe ele fără să le depășeşti şi fără să-ți pierzi echilibrul”. 

De-a lungul multor zile tânărul novice s-a antrenat să meargă 
foarte delicat pe o fâşie foarte strâmtă. 

Trebuia să fie extrem de atent şi să-și controleze perfect corpul. 
Deşi nu înţelegea bine ce sens putea avea să meargă pe o bucată 
strâmtă de pânză lipită de tatami, a îndeplinit şi această sarcină zi de zi, 
timp de încă un an. 

La finele lui, maestrul l-a rugat să-l urmeze. L-a condus pe vârful 
unui munte înalt, într-un loc unde se afla un defileu adânc. În faţă se 
înălța un vârf abrupt, legat de munte printr-un trunchi de copac la fel 
de gros ca bucata de pânză de pe tatamiul mănăstirii. Atunci, maestrul 


i-a zis: „Treci!” Călugărul a rămas paralizat de frică. Timp de un an 
mersese de mii de ori pe o fâșie de aceeași grosime cu a trunchiului de 
copac, dar lângă fâșie era tatamiul. Acum însă nu vedea decât o 
prăpastie fără fund. În final, călugărul a reușit să-și controleze frica şi, 
punând în practică atenţia, concentrarea şi autocontrolul pe care le 
deprinsese, a reușit să traverseze defileul. 

Maestrul i-a zis atunci: „În timpul primului an ţi-ai purificat 
mintea de mare parte din karma negativă acumulată în trecut sub 
formă de gânduri şi emoţii neplăcute. În cel de-al doilea an, ai trecut de 
la motivaţia egocentristă la cea altruistă din bodhisattval referitoare 
la munca în folosul tuturor ființelor. 

1 Bodhisattva - inima lui Buddha, învățătura lui Buddha. 

29 


considerându-le pe toate fiicele sau fiii tăi. lar în cel de-al treilea 
an ai învăţat să-ți dezvolți atenţia până la a o transforma într-o 
puternică rază laser. Și, în final, ai reușit să-ți abandonezi trupul şi 
mintea, depășind frica de moarte. Astfel ai trecut de pe ţărmul 
samsareil pe cel al nirvânei vii. lată modul în care ai parcurs dharma”. 

Lucrurile nu sunt ceea ce par. Nu uitaţi să priviți dincolo de 
aparențe. Ce contează că vă aflaţi în bucătărie curățând morcovi, că 
butonați la calculator, plantați flori sau recitați sutre?! Puterea practicii 
spirituale constă în ceea ce se întâmplă în interiorul minţii voastre, în 
atitudinea voastră interioară. Practicanţii cu experiență ai căii pot să 
ne spună multe în acest sens. 

Oriunde ne-am afla, orice am face, trebuie ca mintea noastră să 
fie în orice moment detașată, să nu se fixeze pe bine sau rău, pe un 
lucru sau altul. Mintea trebuie să fie flexibilă, să curgă de la un moment 
la altul, adaptându-se precum apa unui râu la fiecare schimbare de 
peisaj, să fie creatoare. O minte deschisă, largă, tolerantă, care permite 
şi acceptă toate fenomenele și toate existențele ce apar în câmpul 
conștiinței de la o clipă la alta. O minte îngăduitoare, care privește 
fiecare situație ca pe o bună ocazie de a naște compasiune, empatie. O 
minte atentă atât la activitatea exterioară, cât şi la cea interioară. O 
minte care stabileşte legătura între cauză și efect. Așadar, chiar de 
cărăm apă sau spălăm tatamiuri, orice condiţii sunt numai bune pentru 
a practica dharma. Practica dharmei este eternă. 

Samsara - nașterea şi moartea, lumea relativităţii, a schimbării 


constante. 

Dincolo de departe în timpul zazenului, durerea trasează o 
graniță. Ea are un aspect pozitiv, pentru că ne ajută să ne 
conștientizăm propriile limite. Dacă dorim să experimentăm infinitul 
din noi înșine, e necesar ca mai întâi să ne conștientizăm limitările. 

Durerea poate fi frică emoțională, mentală sau spirituală, dar, 
oricum ar fi, se poartă ca un părinte sever care ne arată limitele 
noastre actuale. Conșştientizarea lor produce o slăbire a conștientei 
narcisiste, infantile, care ne face să ne credem atotputernici. Este un 
exercițiu de umilinţă firească. 

Totuşi, pornind de la conştientizare, putem și trebuie ca treptat 
să ne depășim limitele. În asta constă practica zazenului, o practică de 
expansiune a conștiinței, în timpul zazenului, conștiința se extinde din 
ce în ce mai mult, dezvoltându-și capacitatea de a integra elemente 
opuse și extreme. Contradicția formată de două puncte de vedere 
opuse care luptă între ele poate fi depășită doar printr-o dezvoltare a 
conștiinței receptoare, adică printr-o extindere a câmpului vizual. 

Putem lua ca exemplu istoria Europei. Până de curând, Franţa a 
luptat cu Germania; Spania cu Franţa; Franța cu Anglia; Anglia cu 
Germania etc. La fel s-a întâmplat și în Statele Unite ale Americii; 
Nordul a luptat 

Împotriva Sudului. În final, prin intermediul unei viziuni 
expansive, atât în Statele Unite ale Americii, cât și în Uniunea 
Europeană s-a creat o entitate politică ce transcende, include și 
armonizează conflictele între naţiuni. Acum Franţa, Germania, Italia, 
Anglia, Olanda, Spania și alte țări formează UE, un spaţiu politic comun, 
având aceeaşi monedă şi aceleaşi frontiere. 

Procesul politic sau extern răspunde unui proces interior care a 
avut loc în mintea europenilor. Multe frontiere au fost desființate. 
Abolirea limitelor este una dintre dorințele cele mai puternice ale 
sufletului uman. 

Limitele dureroase sunt frontiere fizice comune tuturor fiinţelor 
umane, dar şi frontiere psihologice. Acestea din urmă sunt de fapt 
manifestările unor rezistenţe psihologice, adică linii de apărare prin 


intermediul cărora eul este protejat. 

Practica zazen constă într-o dizolvare progresivă a frontierelor 
sau a rezistențelor psihologice, care se produce datorită practicării 
artei concentrării şi compasiunii față de sine. 

În zen se spune: „Când ajungi la marginea unei prăpăstii adânci 
de o mie de metri, fă un pas înainte”. Este important să nu urmați acest 
sfat întocmai. Mă refer aici la prăpastia mentală, psihologică sau 
emoțională, una dintre atâtea pe care le putem întâlni de-a lungul 
existenţei noastre. 

Limitele ne opresc, ne paralizează, ne sperie. De exemplu: ne e 
teamă de senzaţia de durere, dar oare ce s-ar întâmpla dacă, în loc să 
fugim de această senzaţie, hotărâm să facem un pas înainte şi să 
pătrundem în adâncimea senzațţiei, în propria ei natură? 

DINCOLO DE DEPARTE 

Dacă ați ajuns în fața unei prăpăstii de o mie de metri adâncime, 
faceți un pas înainte. Puteți să treceţi de limitele aparente și să învățați 
să zburați cu aripile spiritului. Cheia este o respirație lentă şi profundă, 
în special o expirație amplă și profundă, care să vă permită să eliminați 
toate percepțiile și să uitaţi tot ce e legat de lume şi de voi înşivă. 

recunoaștere 

„A studia calea lui Buddha, calea zenului, înseamnă să te studiezi 
pe tine însuți. 

Pentru a te studia pe tine însuți e necesar să uiţi de tine. 

Să uiţi de tine înseamnă să fii recunoscut în mod firesc de toate 
formele de existenţă ale Universului”. 

În aceste cuvinte ale lui Dogen Zenji găsim esența practicii 
meditaţiei zen. 

Pentru a simți cum suntem cu adevărat, trebuie să uităm ce am 
crezut până acum că am fi. A uita de tine înseamnă să uiţi imaginea pe 
care o ai despre tine, să nu te mai identifici, să uiţi poza mentală cu 
care te identificai. 

Existenţa noastră ca ființe perceptive şi cognitive este profundă 
şi complexă. Credem că eul este o entitate închisă în acest corp pe care 
îl numim al nostru. Ne identificăm cu un nume, cu un loc al nașterii și 


cu anumite valori culturale, educative, religioase. Ne identificăm cu 
emoțiile de atracţie și respingere pe care le experimentăm, însă mintea 
noastră este mult mai profundă și mai complexă. Ceea ce numim 
mintea noastră nu poate exista decât prin interacțiunea cu alte 

RECUNOAȘTERE 

minţi, este doar un nod dintr-o plasă infinită, formată din zeci de 
milioane de noduri. 

Pentru a te regăsi pe tine, cel adevărat, este necesar să înlături 
identificările, adică acele aspecte parţiale și limitate ale ființei tale. 
Zazen este practica neidentificării. Dacă un gând îţi vine în minte, lasă-l 
să treacă. 

Dacă apare o senzaţie fizică, las-o să treacă. Dacă apare o emoție, 
o amintire, o tensiune, un proiect... 

lasă-le să treacă, asemenea unor crengi care plutesc în derivă în 
curentul unui râu. 

Atunci când uiţi de tine, atunci când te afunzi în activităţi, când 
obiect şi subiect se unesc și dispar, când în viaţa cotidiană fiecare gest 
este realizat dincolo de calculul egocentric, când nu eşti preocupat în 
mod excesiv de propria persoană și de cele ce-ţi aparţin, când ești ceea 
ce eşti și te concentrezi total asupra a ceea ce faci... atunci, toate 
formele de existenţă din Univers - arborii, cerul, pământul, păsările, 
munții, ca şi ființele umane - îţi certifică faptul că ești ceea ce ești. 

Gteodată, în relaţiile cu ceilalți, conflictele se nasc din nevoia de 
a fi recunoscuţi de către ei. Câteodată, simțim o nevoie coercitivă de 
recunoaştere. Frustrarea care urmează este inevitabilă atunci când 
această recunoaștere nu ne este acordată sau nu se produce în măsura 
în care am vrea noi. 

Căutăm recunoaşterea celorlalţi, dar, în același timp, nu prea 
suntem dispuşi să-i recunoaștem pe ceilalți. 

Identificându-ne cu o existenţă individuală, căutăm cu disperare 
să fim apreciați pentru inteligenţă, eficienţă, frumuseţe, artă sau orice 
altceva. Nevoia poate să se manifeste cu diferite grade de intensitate. 


În cazurile 

extreme, avem de-a face cu un narcisist înconjurat de 


admiratori. În domeniul spiritualităţii întâlnim mulţi „maeştri” de acest 
fel. 

Trebuie să înțelegem că această căutare a recunoașteii externe 
este o formă de manifestare a incapacității de a ne recunoaște pe noi 
înșine. Nefiind intimi cu propria persoană, căutăm cu disperare pe 
cineva care să ne recunoască și care să ne facă să simțim că 
reprezentăm ceva. Calea zen este calea autorecunoașterii. Trebuie să 
ne recunoaştem pe noi înşine așa cum suntem. Dar pentru a putea să 
ne recunoaștem adevărata fire, e necesar să uităm ceea ce credeam 
până acum că suntem. 

În acest fel, atunci când uităm totul în ceea ce ne priveşte, atunci 
când uităm toate imaginile mentale și emoționale prin intermediul 
cărora ne autoidentificăm, atunci când ne eliminăm propria 
personalitate, când ne golim într-un fel mintea, când uităm totul și 
rămânem pur şi simplu aşa cum suntem, clipă de clipă, acum și aici, 
atunci nu vom avea nevoie de niciun fel de recunoaștere nici 
exterioară, nici interioară. Însăși calitatea experienţei noastre prezente 
şterge nevoia de recunoaştere. 

În mod paradoxal, când suntem noi înșine acum și aici, chiar 
dacă nu căutăm recunoașterea, ea vine. Cele zece mii de existenţe ale 
Universului știu să recunoască autenticitatea celui care este el însuși. 
Animalele simt când suntem sinceri cu ele. 

Pentru a ne studia propria fire trebuie să uităm tot ce credem că 
ştim despre noi înşine. Atunci, toate formele de existență din Univers 


recunosc că suntem ceea ce suntem. 

zâmbeşte 

Căutați să nu păstraţi rigidități în corp sau minte. 

Conștientizaţi-vă propriile idei obsesive, gânduri în care rămâne 
acaparată atenţia. Concentraţi-vă în mod special asupra feței în timpul 
zazenului. Eliminaţi toate tensiunile inutile, în special cele din jurul 
gurii. Permiteţi-i chipului să se relaxeze. Pe cât posibil, încercaţi să 
schițați un zâmbet delicat din adâncul vostru, din profunzimea 
sufletului şi a minții. 

Capacitatea de a scoate la iveală un suav zâmbet interior este 
extrem de importantă. Dacă apare vreo dificultate interioară, vreun tip 
de atașament, vreun obstacol, să nu alimentaţi furia, resentimentele, 


depresia sau deznădejdea, ci mai degrabă să surâdeţi în mod conștient 
şi observați. Zâmbetul interior ne relativizează experiențele subiective, 
face totul mai ușor, e ca o briză caldă în timpul iernii, una răcoroasă pe 
timp de vară, pe când o figură gravă ne anchilozează, ne rigidizează. Un 
exces de gravitate poate ascunde un exces de importanţă acordată 
propriei persoane. Gteodată, ne considerăm centrul lumii. Credem că 
ceea ce ni se întâmplă este foarte important. Surâsul relativizează, face 
totul mai simplu, ne permite să plutim mai ușor în râul minţii, al vieții, 
al relațiilor. 

În practica zazen există un aspect pe care nu trebuie să-l uităm. 
În ciuda fermității necesare practicării meditaţiei, în ciuda hotărârii, a 
solemnităţii, postura trebuie să fie atât în exterior, cât și în interior, 
expresia acestui zâmbet interior. 

Relaxaţi-vă corpul. Nu alimentaţi tensiunile. Lăsaţi-le să treacă. 
Nimic nu e atât de important. Nici noi nu suntem atât de importanți. 
Foarte curând, nu va mai rămâne din noi decât praf şi pulbere. 

Subiectiv / obiectiv 

În timpul zazenului trebuie să avem grijă să nu devenim 
subiectivi, să nu ne absolutizăm propriile stări mentale şi emoționale. 
Dimpotrivă, prin intermediul observaţiei şi contemplării, trebuie să ne 
„obiectivizăm subiectivitatea”, ceea ce înseamnă să ne conștientizăm 
percepțiile subiective. 

Zen este filosofia conștientizării pure. Practica zen este 
conștientizare pură. De aceea, în timpul zazenului, trebuie să 
permitem râului minţii noastre subiective să curgă în mod firesc. 
Zazen nu este o negare a lumii noastre subiective. Trebuie să 
permitem  percepțiilor, amintirilor,  senzaţiilor, sentimentelor, 
emoțiilor, dorințelor noastre să curgă libere. Să nu facem nimic pentru 
a înăbuși vreo parte din noi înșine. Să nu judecăm. Să nu ne judecăm 
spunând: „Această parte din mine este în ordine, cealaltă, nu”, ci să 
permitem minţii noastre să se manifeste și să curgă așa cum este ea. 
Această atitudine, atunci când o înţelegem și o punem în practică, ne 
oferă o mare libertate interioară, ne permite să manifestăm orice 
aspect al propriei existențe subiective, fără teama de judecată. 


Totuşi, libertatea deplină a propriei subiectivități trebuie 
echilibrată de o anumită obiectivitate, printr-o observaţie detașată. E 
necesar să fim capabili să ne 

detaşăm de lumea noastră subiectivă. Doar atunci suntem 
capabili să avem o anumită viziune obiectivă asupra propriei persoane. 
Detașarea este o activitate cu precădere emoțională, care se produce 
prin intermediul cultivării sistematice a păcii interioare. Pacea 
interioară este tocmai lipsa identificării cu senzațiile de atașament şi 
respingere, indiferent de obiectul acestora. 

De exemplu, e posibil ca în timpul meditaţiei zazen să vă 
amintiți aspecte ale activităţii onirice nocturne. 

Poate vreun vis cu conotaţii sexuale, în care aţi avut o întâlnire 
cu partenerul ideal (bărbatul sau femeia ce reprezintă proiecția ideală 
a dorințelor subiective). E posibil să vă amintiți plăcerea pe care ați 
trăit-o și să vă agățați de ea, ca şi cum nu ați vrea să experimentați în 
timpul zazenului altă senzație. V-ar plăcea să păstraţi amintirea, 
efectele senzaţiei de plăcere, astfel încât să rămână cât mai mult timp 
în câmpul conștiinței. Puteţi să forțați senzaţia, impulsionaţi de 
atașament. Totuşi, percepțiile sau senzațiile subiective sunt prin 
natura lor limitate în timp. Amintirile apar pentru a dispărea mai apoi. 
Fericirea inițială se poate transforma în frustrare, iar frustrarea, în 
furie. Furia devine agresivitate, proastă dispoziţie şi, dintr-odată, vă 
regăsiți într-o stare infernală a conștiinței. Aşa ceva se produce când 
lipseşte viziunea obiectivă, contemplarea, starea de autoobservare. 

Bineînţeles că același lucru se poate întâmpla și în cazul emoțţiei 
opuse, respingerea. În timpul zazenului ne putem aminti un coşmar 
nocturn. Putem cădea pradă unei iluzii paranoide, putem crede că 


lumea 

SUBIECTIV/OBIECTIV 

Întreagă sau anumite persoane nu vor altceva decât să ne 
distrugă. Putem să întâlnim astfel de personaje în imaginaţia noastră 
subiectivă în timpul zazenului. E posibil să generăm o ură profundă 
sau respingere față de ele. Chiar dacă ar fi reale sau ar avea prezență 
obiectivă, noi ni le imaginăm mereu prin prisma propriei subiectivităţi, 


conturându-le cu aprecierile noastre. 

Poate să se trezească în noi o ură puternică sau o fobie care să 
ne determine să dorim să ucidem aceste personaje imaginare. 
Dintr-odată, ne regăsim angajaţi într-un ritual sângeros și distructiv, 
devoraţi de un foc interior, de furie sau ură. Să presupunem că brusc 
am avea un „atac de obiectivitate” și am conştientiza ce se întâmplă în 
mintea noastră. Am simţi atât de multă ruşine, atât de multă frică de 
noi înşine, aşa o respingere, încât am încerca să negăm sau să 
reprimăm ce se petrece în acel moment în mintea noastră (pentru că, 
de fapt, toţi vrem să fim buni, aşa cum am fost învăţaţi). E posibil ca în 
momentul în care descoperim că avem emoții atât de distructive, să ne 
judecăm și să ne condamnăm. Astfel, toată energia distructivă pe care 
înainte am îndreptat-o către inamicul nostru imaginar, o vom întoarce 
împotriva noastră. 

Activitatea emoțională oscilează practic tot timpul, de la 
atașament la respingere, de la simpatie la antipatie. Asta creează o 
lume subiectivă alimentată de o activitate emoțională inconștientă și 
necontrolată. 

Primul pas spre generarea unei stări de libertate interioară care 
să permită minţii să curgă și să se elibereze de toate poverile sale 
inconștiente este liniștea. 

Ea echilibrează balanţa formată de cele două extreme 

ale ataşamentului și respingerii, ea generează în mod automat 
capacitatea de detaşare față de elementele propriei minți. lar această 
detaşare este cea care ne conduce spre viziunea obiectivă asupra 
propriei persoane. 

Grație meditaţiei zazen, putem stabili o armonie intimă între 
subiectiv și obiectiv. Când ne așezăm în zazen și cădem într-o stare de 
visare lipsită de autoobservațţie, cădem în extrema subiectivismului. 
Dimpotrivă, dorim să ne controlăm în totalitate mintea, fără să 
permitem să se manifeste vreun lucru care ar putea-o perturba, cădem 
în extrema obiectivismului. 

Practica zazenului este hishiryo, dincolo de obiectivitate și 
subiectivitate. Sper să puteţi înțelege acest lucru. 

Depăşirea dualității 

Maestrul zen chinez Sekito Kisen spune în SandokaP: 

„Când vă aşezaţi în întuneric, să nu vedeţi totul întunecat. 

Lumina există şi în întuneric. 

Când vă aşezaţi în lumină, să nu vedeţi totul luminos. 

Întunericul există şi în lumină. 

Lumina și întunericul par a fi opuse, însă se întrepătrund și se 
recreează reciproc, la fel cum piciorul stâng are nevoie de cel drept 
pentru a merge”. 

Dacă înțelegem acest principiu şi îl integrăm vieţii noastre 
cotidiene putem să eliminăm percepția dualistă care desparte atât de 
tranşant binele de rău, lumina de întuneric. Putem modifica modul în 
care înțelegem lucrurile şi să înlocuim ideea confruntării dintre bine și 
rău cu cea a interpenetrării, a interdependenţei. 

În simbolul yin-yang chinez, linia care desparte negrul de alb nu 
este dreaptă şi tranșantă. Este șerpuită și sugerează mişcare. Albul 
stimulează negrul, şi 

1 Sandokai - unul dintre cele mai importante texte zen 
chinezeşti. Sandokai se traduce prin „esența şi fenomenele se 


recreează reciproc”. 

Invers. Negrul este negru prin contrast cu albul, şi viceversa. În 
interiorul albului există un principiu al negrului; în negru, un principiu 
al albului. Yin şi yang se rotesc, autocrcându-se. În acest mod ar trebui 
să evidențiem și să percepem toate perechile de lucruri opuse pe care 
le întâlnim de-a lungul vieţii: bărbat-femeie, noapte-zi, iubire-ură, 
atracție-respingere, început-sfârşit. De exemplu, nimic nu poate fi un 
început absolut pentru că începutul în sine este în același timp sfârșitul 
altui lucru. În acelaşi mod, nimic nu poate reprezenta finalul absolut, 
pentru că orice sfârșit este începutul altui lucru. Această formă de 
percepţie ne permite să plutim mult mai ușor în curentul realității, 
pentru că este modelul cognitiv care o reprezintă cel mai bine. 

Cu toții suntem, mai mult sau mai puțin, maniaco-depresivi. În 
faza depresivă totul pare obscur, nimic nu merită osteneala, viața nu 
pare a avea sens. 

Simţim că am fi într-un puț întunecat şi fără fund. În faza 
maniacală, atunci când dintr-un motiv sau altul avem o reușită, ne 


simțim regii lumii şi ne credem capabili să mutăm munţii din loc cu o 
singură privire. 

Ne simţim atotputernici. 

Trecem de la lumina absolută la întunericul absolut și invers, 
într-o oscilație emoţională extremă. În limbaj de specialitate, 
tendințele maniaco-depresive sunt numite tulburări bipolare: oscilație 
de la o extremă la alta. 

Calea zen este calea echilibrului. Este cea care depăşeşte 
atitudinile extreme. Cea care include şi, într-un fel, aduce la un alt nivel 
pulsaţia dualistă. 

DEPĂȘIREA DUALITĂȚII 

Nimic nu este bun sau rău în mod absolut. Nimic nu este 
adevărat sau fals în mod absolut. Nicio ființă umană nu este în 
totalitate bună sau rea. În niciun loc nu e doar frig sau cald. 

E responsabilitatea noastră să ne echilibrăm activitatea 
emoţională. 

Viaţa în societate în această lume de samsara lucrurile nu sunt 
ce par a fi. Ele depind de punctul de vedere din care sunt privite. O 
zicală zen spune: „O femeie tânără și frumoasă este o încântare pentru 
iubitul ei, o pacoste pentru ascet și o pradă bună pentru lupi”. Totul 
depinde de punctul de vedere din care privești. O pădure este casa 
veverițelor, o rezervă de lemn, un teren privat de vânătoare sau un loc 
prielnic pentru ridicarea unui templu zen. Depinde din ce punct de 
vedere priveşti. 

Tot ce vedem în fiecare moment ţine de punctul de vedere din 
care privim. În general, punctele noastre de vedere sunt modificate de 
ceea ce în zen numim bonno. 

Bonno este un cuvânt japonez, traducerea cuvântului sanscrit 
klesa, care înseamnă „lucru care perturbă, care modifică”. Klesa sunt 
distorsiuni cognitive, nori, neguri sau văluri care deformează, perturbă 
şi distorsionează percepția pe care o avem faţă de realitate. Când avem 
febră percepem lumea prin intermediul unei minți perturbate: vedem 
în spațiu puncte luminoase care în realitate nu există. De asemenea, în 
viaţa cotidiană, chiar dacă fizic nu suntem bolnavi, suferim continuu de 


atacuri ale diferitelor tipuri de febră care, în mod asemănător, 
modifică sau perturbă percepția asupra realității, făcându-ne să vedem 


un șarpe în locul unui 

VIAȚA ÎN SOCIETATE 

simplu furtun vechil. În general, proiectăm asupra celorlalți 
acele klesa pe care nu vrem să le recunoaștem la noi înşine; Hristos 
însuși a spus că „E mai uşor să vezi paiul din ochiul semenilor decât 
bârna din ochiul tău”. 

Calea zen, practica zazen înseamnă conştientizarea propriilor 
klesa, care perturbă și distorsionează percepţia pe care o avem despre 
realitate și despre cei din jurul nostru. Practicați având convingerea că 
fiecare dintre noi trebuie să-și îndeplinească propria activitate. 

Nu pierdeţi timpul inventariind cu minuțţiozitate defectele 
celorlalți. 

De-a lungul vieţii, facem multe greşeli. Acest lucru este parte din 
natura umană. Progresăm prin intermediul experienţei şi al eşecurilor, 
explorând și, câteodată, în explorarea vieţii alegem căi nepotrivite. Cea 
mai bună metodă de a diminua consecinţele unei greșeli din trecut este 
să o recunoaştem, să fim conștienți de ea şi mai departe alegem calea 
cea bună. 

În viaţa trăită în sangho2 trebuie să ne sprijinim unii pe alţii atât 
la bine, cât și la rău. Cine nu a făcut nicio greşeală, acela să-l judece pe 
cel vinovat. Atitudinea pe care trebuie s-o avem este una de atenţie 
continuă și vigilenţă față de activitatea propriei minţi. Ce fel de 

1 Această imagine reprezintă o extrasă din sutra lotusului. În 
limbaj modern ar fi transpus ca: „Un bărbat se întoarce acasă în zori, 
după ce a băut toată noaptea. Când traversează grădina, vede un şarpe 
enorm. Înşfacă un par şi-l loveşte cu furie. 

Mulţumit, se duce la culcare. În dimineața următoare, treaz, 
merge în grădină şi găsește furtunul complet distrus”. 

2 Sangha - comunitate budistă formată din Maestru și discipoli. 

gânduri, de judecăţi, de emoţii, de idei inconștiente apar, 
modificând percepţia asupra realității sau condiționând-o? Pe de altă 
parte, dacă întâlnim în drumul nostru vreun frate sau vreo soră a cărei 


minte este întunecată de invidie, de tristeţe sau depresie, de frustrare, 
de agresivitate sau de orice altă klesa care tulbură câmpul conștiinței, 
este o ocazie bună de a ne arăta compasiunea şi a o dezvolta. În acest 
moment putem fi un sprijin pentru cel de lângă noi. 

La fel cum un om purtat de curentul unui râu poate fi ajutat de 
cineva de pe mal, şi noi putem să ne ajutăm colegii de drum dacă 
mintea noastră se sprijină de arborele înţelegerii și compasiunii. 

Cu toţii plutim pe râul vieţii. Cu toţii plutim pe acelaşi râu, însă 
câteodată curenții pot fi mai rapizi în anumite zone. Apele pot să ne 
răstoarne barca. E bine să avem alături pe cineva care să ne ajute. E 
bine să fim acolo pentru a-i ajuta pe ceilalți. E bine să ne ajutăm și să 
ne sprijinim reciproc. 

Să nu credeți că percepția voastră asupra vieţii reprezintă 
adevărul absolut. Fiecare dintre noi este doar o reflexie a unui diamant 
unic. Pentru a putea percepe forța și natura lui ar trebui să includem și 
celelalte mii și milioane de reflexii. Fiecare dintre noi are propriul 
punct de vedere. E normal să avem o perspectivă proprie, dar nu 
trebuie să uităm niciodată că este doar atât, o perspectivă, şi că mai 
există multe altele. Viaţa în societate se bazează pe respectul reciproc, 
pe compasiune. Pentru a putea trăi în societate trebuie să învăţăm să-i 
ascultăm pe ceilalți. Trebuie să fim deschişi și receptivi la punctele lor 
de vedere. 

VIAȚA ÎN SOCIETATE 

Impunerea propriului unghi de vedere este un act de violenţă și 
agresivitate. 

Când privim cu atenție, putem conştientiza faptul că în 
microcosmosul relațiilor noastre intime există aceleași principii, 
reacții și scheme pe care le întâlnim la nivelul macrosocial, în mediul 
statelor și al politicilor de /la nivel înalt. Nu am rămas cu o practică 
spirituală pentru a fi blocaţi în vechile scheme mentale și emoționale. 
Trebuie să înțelegem că avem o oportunitate unică de a ne transforma 
mintea, reacţiile, constrângerile și automatismele. Avem capacitatea de 
a crea o familie spirituală unită prin legături de iubire, de claritate şi de 
deşteptare spirituală. Trebuie să fim mereu treji şi să-i urmărim 
continuu pe micii demoni sau monștri care pot apărea în mintea 
noastră sub formă de klesa, bonno sau distorsiuni. Vă rog, fiți vigilenți! 

Atenţie lucidă 

Zazen înseamnă dezvoltarea atenției. Ce este atenția? 
Capacitatea pe care o are mintea umană de a focaliza lumina 
conştiinţei. Atenția este un bulgăre de lumină. În acelaşi mod în care 
lucrurile există şi sunt vizibile datorită luminii soarelui, lumina atenției 
este cea care face posibilă perceperea lor. Dacă un lucru nu este 
luminat de atenție, el nu există, nu este perceput de simțurile noastre. 
Este posibil să cultivăm şi să dezvoltăm continuu facultatea atenției. 
Buddha Shakyamuni ne-a învățat prin Sattipâtana Sutta (este foarte 
important ca toți discipolii lui Buddha să citească, să memoreze şi să 
aplice învățăturile din această sutra) cum să menţinem atenția trează 
față de corp, minte, cuvânt, senzații, emoții. Cu alte cuvinte, cum să ne 
iluminăm în totalitate prin intermediul atenției lucide. 

Iluminarea conştiinţei se referă la faptul că toate fenomenele 
care apar şi se produc în interiorul sau în afara noastră, precum și 
relațiile dintre ele, sunt percepute și evidenţiate prin lumina 
conștiinței. Când ne afundăm în liniştea zazenului nu trebuie să 
dormim, ci să ne menţinem treji pentru a putea fi conștienți de fiecare 
fenomen, gând interior, zgomot exterior, senzație sau emoție care 
poate apărea în câmpul conștiinței. 

În timpul zazenului putem asista la apariţia oricărui fenomen, 
dezvoltarea şi dispariţia lui. Putem observa apariția mai multor 
fenomene simultan, relația dintre lumea exterioară și conștiința 
noastră. A observa înseamnă a fi atent. De exemplu, în acest moment 
aud sunetul produs de o mașină, însă acest zgomot se află oare în 
interiorul sau în afara conștiinței auditive? 

Conform viziunii comune, zgomotul este în afară; este captat de 
auz; este transmis sub formă de impuls electrochimie către creier, şi 
creierul procesează: „Acesta este un zgomot!” Dacă lucrurile ar sta așa, 
între apariția zgomotului real şi recunoașterea lui de către creier ar 
trece o perioadă de timp. Din acest motiv, recunoașterea de către 
creier şi emiterea zgomotului real s-ar produce în momente distincte. 
Este o viziune dualistă. 


Dacă suntem atenți în timpul zazenului, putem înțelege că 
sunetul considerat exterior, auzul care îl percepe și conștiința auditivă 
nu sunt decât o singură realitate care apare instantaneu, simultan, şi 
care dispare în același mod. Aceeași situație este și în cazul percepției 
gândurilor şi stărilor interioare, sau a celorlalte conștientizări 
senzoriale. 

Acum se produce un zgomot. Este înăuntru sau afară? Acum 
dispare. Între apariția unui fenomen şi conştientizarea lui nu trece 
timp. Captarea este imediată și simultană. Ceea ce înseamnă că nu 
trebuie să introducem categorii, judecăţi preconcepute în percepția pe 
care o avem asupra realităţii. Să ne afundăm în existenţa reală, fără a 
lăsa munca intelectuală să se 


Insinueze între existența noastră şi conștiința pe care o avem 
despre ea. 

Realitatea apare şi dispare în fiecare clipă. Singurul lucru care 
rămâne neschimbat este atenţia. Datorită luminii atenţiei putem să ne 
dăm seama că viața are un început şi un sfârșit, lucru valabil și pentru 
moarte. 

Nu trebuie să încetăm să fim vigilenţi, oriunde ne-am afla, la 
toaletă, în bucătărie, la serviciu sau pe drum. Trebuie să înseninăm 
adâncul oceanului minţii noastre cu lumina atenţiei. 

Buddha Shakyamuni spunea: „Cei care sunt atenți la momentul 
prezent vor putea fi conștienți de Realitate şi nu vor muri niciodată; 
dimpotrivă, aceia care nu sunt atenţi la ceea ce apare și dispare în 
momentul prezent sunt deja ca și morți”. 

lată un lucru asupra căruia trebuie să reflectăm. 

vântul karmei 

Parcurgem o sesiune de sesshinmarcată de vânt şi (oaie, aşa 
cum e afară e şi în interior, aşa cum e în Viterior e şi afară. Vântul e 
asociat activității, karmei. În învățătura budistă se vorbește deseori 
despre vântul karmei. Karma este ceea ce se mișcă, ceea ce acționează. 
Qnd vântul bate cu putere afară, totul se mișcă și în interior. 
Populaţiile care sunt supuse presiunii jrontinue a vântului au anumite 
caracteristici specifice. 

În anumite zone se spune despre oamenii care trăiesc iacolo că 


sunt puțin nebuni din cauza aceasta. 

„Când vântul bate, mintea tinde să se miște. Ele [mentul aer 
înseamnă mişcare, instabilitate. E posibil ca în aceste zile de sesshin să 
avem o consistență mai; scăzută în mintea noastră, în emoţii și 
atitudini. Trebuie „să conștientizăm interrelaționarea lumii subiective 
cu, cea obiectivă. Putem înțelege că între lumea interioară şi cea 
exterioară nu există diferențe. Suntem în mod intim uniţi, conectaţi la 
toate fenomenele Cosmosului. 

Clima ne influenţează. Într-un moment ne simţim într-un» fel, în 
altul, altfel. Gteodată suntem veseli, alteori serioşi. Câteodată activi, 
alteori leneși. Stările prin care 

? 1 Sesshin - perioadă de practică intensivă zazen. Poate ține 
două zile, o săptămână, o lună sau trei luni. 

k 

trecem sunt produsul interrelaționării cu lumea înconjurătoare 
şi al predispoziţiei noastre. Qnd vântul suflă cu putere în timpul unei 
sesshin, mintea se mișcă și ea, se roteşte, creează vârtejuri interne. 
Trebuie să fim foarte răbdători, să observăm și să ne distanțăm într-un 
fel sau altul de mişcarea minţii, pentru a nu fi acaparaţi de ea. 

Bine. După această introducere, să începem teisho. 

Teisho înseamnă învățătura maestrului. Ne așteptăm ca 
maestrul să rostească anumite cuvinte. Astăzi, maestrul e sătul de 
atâtea cuvinte. Vorbe, vorbe, vorbe... 

bla, bla, bla. Azi nu am chef să spun decât baba, wawa... baba, 
wawa... 

A preda zen prin cuvinte e ca şi cum ai încerca să prinzi aerul cu 
o strecurătoare. Noi, oamenii, am creat limbajul. Am dezvoltat o minte 
conceptuală și simbolică. Am dat nume multor aspecte ale realităţii și 
suntem atât de absorbiți de invenţia noastră, încât am uitat că aceste 
simboluri nu sunt decât simboluri, în niciun caz nu reprezintă 
realitatea. 

Să nu credeţi că ceea ce spun eu acum reprezintă adevărul 
absolut. Sunt doar idei, concepte, imagini, urme de penel. Sunt degete 
care arată Luna, nicidecum Luna însăși. Cuvintele mele nu trebuie 
luate ca Luna însăși. Şi totuși, într-un fel, munca maestrului seamănă 
cu cea a unui sculptor: dintr-o bucată de granit sau de piatră trebuie să 


creeze o formă frumoasă, prin dăltuire şi lovituri de ciocan. O singură 
lovitură nu poate crea sculptura, însă mai multe, da. 

Fiecare teisho, fiecare învățătură este asemenea unei lovituri de 
ciocan în piatra neștiinţei. Fiecare 

lovitură îndepărtează o bucată de necunoscut, o parte din ideile 
eronate. Nu risipiţi prea multă energie adeTând fervent la ceea ce vă 
spun: Dar nici nu respingeți în mod automat ceea ce auziţi. Procedaţi 
ca şi cum ați asculta căderea ploii. 

Consideraţi observațiile mele ipoteze de lucru, sugestii, și, mai 
ales, simțiți ce modifică ele înăuntrul vostru. Priviţi-vă pe voi înșivă, 
observați-vă propriile reacții. Despre asta e vorba. 

Koan-ul acestui sesshin este „Care e scopul vieții mele?”. Dacă în 
timpul acestui sesshin veți descoperi, nu va mai fi nevoie să treceţi la 
nivelul 2. Nu va mai fi nevoie să practicaţi sesshinuri de niciun nivel, 
pentru că toate vor fi complete. 

Ne concentrăm asupra sensului vieții noastre. 

Tocmai a răsărit soarele. Picăturile de ploaie agățate de acele 
pinilor strălucesc asemenea unor pietre prețioase. Viaţa are sau nu 
vreun sens? Mai precis, viața mea are vreun sens? 

Câteodată trăim doar pentru a trăi. Uneori simțim că viața 
noastră are sens, însă alteori ni se pare că nu. 

Care e adevărul? Câteodată ni se pare că ne îndreptăm în 
direcția cea bună, alteori, dimpotrivă, avem senzaţia că ne îndreptăm 
într-o direcţie interzisă, greşită. Sunt momente în care ni se pare că ne 
învârtim în cerc, şi altele în care pur şi simplu suntem debusolați. 

1 Koan - pildă enigmatică pe care maeștrii zen de la Şcoala 
Rinzai le-o spun discipolilor pentru a medita asupra ei și a găsi un 


răspuns adecvat. 

Este foarte important să clarificăm sensul acțiunilor, gândurilor 
şi cuvintelor. Unii oameni de știință afirmă că viaţa nu are niciun scop, 
că este doar un accident, un lucru întâmplător din existența 
Universului, că procesul vital este condus de hazard şi necesitate. 

Din punctul de vedere al budismului, hazardul nu este decât 
ignorarea relației cauză-efect. Qnd nu vedem cauzele unui eveniment 


spunem că efectul acestuia este determinat de hazard. Ceea ce se 
întâmplă, de fapt, este că pur și simplu nu cunoaștem cauzele. Şi, în loc 
să ne recunoaştem limitarea, spunem că se manifestă hazardul. 

Râul Guadiana este cunoscut pentru că de-a lungul traseului său 
dispare vederii când se afundă în interiorul pământului. Cine nu știe 
asta şi vede că dintr-odată apare un râu din stâncă, ar putea crede că el 
curge din întâmplare în acel moment. În orice caz, cei care au explorat 
râul de la izvor știu că el dispare mai înainte, pe cursul său, în pământ. 
Ei pot stabili o relaţie și o continuitate între o porțiune de râu 
anterioară dispariţiei sale în munte şi cealaltă parte din zona în care 
reapare. La fel se întâmplă cu ceea ce numim hazard. 

Ideea că viața ar fi fructul hazardului și al necesităţii s-a 
răspândit şi a influenţat multă lume. Unul dintre sloganurile mișcării 
punk este „no future”, nu există viitor. 

Ce vor ei să ne spună? Că au pierdut sensul vieții, direcţia ei și 
scopul. Dacă nu ştim în ce direcţie ne îndreptăm, viitorul devine 
cenușiu, incert. 

Dacă nu știm în ce direcţie să ne îndreptăm eforturile, pierdem 
ambiția de a face vreun efort. Simt că 

56 


mulți trăiesc fără a avea vreun scop, vreo direcție. 

Rămân prinși în capcana progresului. 

E adevărat că actualul sistem economic neoliberal, cu filosofia şi 
viziunea sa, marchează o anumită direcție: a supraviețuirii celui 
puternic. Din punctul de vedere al acestui sistem, este mai puternic cel 
care are mai mult succes. lar conceptul de succes e legat de venitul pe 
cap de locuitor. Multă lume urmează această direcție. Sistemul 
capitalist neoliberal se extinde în toată lumea, impulsionat de imperiul 
nord-american şi urmat în linie de majoritatea naţiunilor bogate sau în 
curs de dezvoltare. Pentru ele, sensul vieții umane este căutarea 
bogăției materiale. Pentru a fi bogat trebuie să produci avere. lar odată 
produsă, ea trebuie consumată, în acest fel, sensul vieţii care ne este 
propus este de a produce şi a consuma. Drept urmare, cu cât produci şi 
consumi mai mult, cu atât mai mult sens va avea viaţa ta. Totuși, nu 
asta vedem în jur. Majoritatea oamenilor se simt prizonieri în acest 
angrenaj, asemenea unui hamster care se învârte în rotița din cușca sa. 
Sensul pe care îl propune neoliberalismul este al îmbogățirii de dragul 


îmbogăţirii, lucru care înseamnă, de fapt, pierderea adevăratului sens 
al vieţii umane. 

Mulţi oameni nu împărtășesc această idee şi mulți alții urmează 
această cale infernală doar pentru a supraviețui, deşi simt că este o 
direcție greşită. 

Oţi oameni merg la lucru în fiecare dimineaţă, iau autobuzul sau 
metroul și se îndreaptă spre birou, spre locul de muncă, spre locul pe 
care îl ocupă în acest imens angrenaj? Milioane. De ce, cu ce scop? Care 
este sensul vieţii lor? Care simt ei că este sensul vieţii lor? 

Nu e la modă să te întrebi despre sensul vieţii. Nu e un lucru 
încurajat de puterile actuale. Nu e o tendinţă pe care televiziunile să o 
alimenteze, dimpotrivă: „N-ai nicio grijă, nu gândi, nu reflecta. 
Muncește! Câştigă bani şi cheltuieşte-i pe ce-ţi place mai mult!” Și a 
doua zi întoarce-te la serviciu, câștigă și mai mulţi bani și cheltuieşte-i 
şi pe aceia pe ce vrei tu. Și asta e tot. Este nonsensul vieţii. Majoritatea 
mediilor de comunicare se concentrează pe „drogarea” populaţiei 
producător-consumatoare. Ideea este ca nimeni să nu poată reflecta 
sau să pună întrebări. Mai cu seamă întrebarea „Care este sensul vieţii 
mele?” 

Dacă aceste milioane de oameni s-ar putea opri, dacă ar avea 
libertatea de a se opri, şi pentru o clipă s-ar întreba care este sensul 
vieții lor, mașinăria de producție-consum ar fi distrusă în mod automat. 
În mediul social şi cultural în care trăim există o tendință generală de 
reprimare a nevoii de sens. Nu e de bun-gust. Nu e productiv. Nu te 
îmbogățește. Noi, cei care căutăm Calea, trăim în acest mediu 
socio-cultural și suntem influențați de el, fie că ne dăm seama sau nu. 

Noi, care într-o formă sau alta ne-am stabilit o cale de 
deşteptare spirituală, trebuie să rămânem vigilenți. 

Trebuie să ne clarificăm scopul existenței noastre. 

Unde putem găsi sensul vieţii? Chiar în inimile noastre. 

Fiecare om are înscris în propria inimă scopul existenţei sale. 
Cum să ne conectăm la inimile noastre? Zazen este răspunsul. Datorită 
practicii zazen, a puternicii interiorizări pe care o generează, putem 
deveni intimi cu noi înșine şi simți în adâncul subiectivităţii noastre 

care este direcția pe care vrem s-o dăm scurtei noastre 
existenţe. 

Nicio ideologie, niciun sistem religios sau filosofic nu poate să 
ne ofere un adevărat sens al vieţii. Este un lucru pe care putem să-l 
descoperim doar în noi înșine, prin noi înşine. Filosofiile, religiile și 
ideologiile pot doar să ne ajute să ne clarificăm percepţia. Asumarea 
oarbă și nereflexivă a unor premise ideologice, oricare ar fi - ele, nu ne 
poate fi de mare ajutor. 

Sensul vieţii este un lucru intangibil. Este o aţiitudine, o stare a 
conștiinței care face ca acțiunile, gân\ durile și cuvintele noastre să 
devină reale, autentice ţ pentru noi înșine. Avem nevoie de 
autenticitate. Avem < nevoie să ne simțim autentici în noi înşine. 

„Cu cât ne clarificăm mai bine sensul vieţii, cu atât mai) fericiţi şi 
mai împăcați cu noi înşine ne vom simți. 

Adevărata fericire izvorăște din sentimentul autenti? citaţii, din 
sentimentul că facem ceea ce trebuie. Dar ce | trebuie să facem? lată o 
întrebare bună. 

I Părinţii ne-au spus că trebuie să facem un lucru sau t altul; 
profesorii ne-au spus că trebuie să fim într-un fel ț sau altul; 
instructorii noştri militari ne-au spus ce tre” buie să simțim față de 
patrie; șefii noştri, guvernanţii! puterile care ne conduc, sfătuitorii 
noştri spirituali, duhovnicii ne spun că trebuie să facem așa sau altfel. 

I Rezultatul tuturor acestor lucruri este că acum t suntem 
fructul unor afirmaţii venite din exteriorul: nostru. Toţi acești 
„patroni” reprezintă ceea ce Freud şi r psihanaliștii numesc suprem. 

În procesul de deșteptare şi maturizare personală, trebuie să 
conștientizăm acest lucru și să ne întrebăm: 

ce simt în adâncul sufletului că trebuie să fac? 

Cum putem ști? Prin intermediul zazenului. Datorită practicii 
zazen devenim intimi cu noi înșine, încetăm să mai fim înstrăinaţi 
(cuvânt definit ca: dominație a „celui străin” în lumea noastră 
interioară). 

În timpul zazenului ne simţim fiecare celulă din corp. Devenim 
reali pentru noi înşine. Tensiunile noastre interne, conflictele, durerea 
şi suferința devin reale și sunt percepute cu adevărat. 

Cum să fim, ce trebuie să facem plecând de la acest contact cu 


noi înşine? Sensul vieţii este înscris în fiecare celula din corpul nostru. 
Chiar dacă mintea conştientă se simte dezorientată și confuză, celulele 
noastre nu au pierdut sensul vieţii - cu excepţia celor cancerigene, 
celule care au luat-o razna, care confundă nordul cu sudul și, în loc să 
protejeze viața, o distrug. Cancerul este boala tipică a unei societăți 
care şi-a pierdut sensul vieţii. Când o civilizație se învârte într-un cerc 
vicios, când se pierde într-o autocontemplare narcisistă, când senzaţia 
că viața nu are sens pune stăpânire pe oameni, înțelepciunea naturală 
a biologiei noastre este alterată. Funcţiile fiziologice, înțelepciunea 
organelor interne, a ţesuturilor, celulelor, moleculelor sunt alterate. 
Principiul vieţii este principiul director al întregii activități biologice, 
corporale, chimice, electrice, electromagnetice, emoţionale, 
intelectuale și spirituale. 

Acest principiu director este axul lumii, arborele vieții. 

Dacă axul lumii nu e clar, dacă direcţia nu e clară, atunci spre ce 
să ne îndreptăm? Dacă nu există un 

principiu director care să unifice totalitatea a ceea ce suntem ca 
fiinţe umane, fiecare celulă poate să-și urmeze propriul drum; fiecare 
organ poate să funcționeze cum îi place; activitatea emoțională poate 
să se detaşeze de cea intelectuală etc. Rezultatul este că - facem lucruri 
care nu ne plac şi nu le mai facem pe cele care ne plac. Astfel apar 
disfuncționalități. Şi, la sfârşitul drurriului, miracolul vieţii se 
dezintegrează. Acesta este cancerul: dezintegrare prematură a vieţii 
din cauza lipsei unui principiu director sau a lipsei armoniei interne cu 
un principiu director existent. 

Principiile după care se ghidează majoritatea ci vi I i zatnlor au 
fost impuse marii mase a populaţiei prin sabie și foc de către puterile 
politice, militare și religioase. Majoritatea principiilor care ţin de ceea 
ce numim în mod pompos „civilizație” au fost impuse prin intermediul 
constrângerilor, violenţei şi asasinatelor. 

Azi civilizația occidentală se află în criză. Toate valorile au fost 
relativizate; ideologiile au murit; marile sisteme religioase ale 
antichităţii nu-i mai satisfac pe oameni; politica nu e văzută cu ochi 
buni de către cetățeni... Avem de-a face cu o epocă plină de convulsii, 
care conține germenii renașterii spiritului uman și, în acelaşi timp, 
seminţele haosului și ale ideii că scapă cine poate. 


Ce cale să urmăm? Spre ce să ne orientăm? Nihilismul se extinde 
asemenea unei molime. Mulţi simt că nu există viitor, nu există sens. 
Fiecare dintre noi încearcă să supraviețuiască cum poate. 
Individualismul, adică salvarea individuală ca unic crez, roade, precum 
un cancer, țesutul social. Nu există un ţel comun. 

Individualismul, pe post de credință în salvarea individuală 
exclusivă, împiedică ființele umane să se unească într-un scop comun. 

Astăzi nimeni nu vrea să se dăruiască unei cauze care nu e cauza 
sa proprie. Eu şi al meu au întâietate. 

Pierdem simțul consensului, al lucrului în comun spre același țel 
benefic pentru toţi. E necesar să strângem eforturi individuale cu 
scopul de a crea un corp mai mare și a genera un tip de viață mai 
amplă și mai bogată în sens spiritual. Singuri nu suntem nimic și 
nimeni. împreună, viețile noastre individuale vor căpătasens. Și totuși, 
individualismul se tot dezvoltă precum un cancer social. Este unul 
dintre aspectele negative determinate de influenţa nord-americană (la 
rândul său, cultura nord-americană actuală este fiica directă a valorilor 
revoluției franceze, care și-au dezvoltat în mod unilateral aspectul de 
„drepturi individuale”, uitând corespondentul numit „responsabilități 
individuale”). 

Ultimele previziuni de pe piața imobiliară din marile orașe ne 
spun că nu mai e rentabil să construieşti apartamente de trei şi patru 
camere, cu bucătărie şi sufragerie mari, cu două băi etc. Acestea nu se 
mai vând. Ce se vinde mai bine în această perioadă? Garsonierele cu o 
micuță bucătărie, o baie și o cameră de dimensiuni reduse. Adică, 
locuinţe individuale. Tendinţa este de izolare din ce în ce mai mare a 
individului, a unui individ lipsit de încredere. Are acest lucru vreun 
sens? lată o mare problemă. 

Eu nu dețin un sens al vieţii general valabil. Nimeni nu deține 
sensul complet al vieţii. Sensul general al 

vieţii izvorăște din interrelaționările noastre, atunci când toți 
vibrăm la unison într-o notă comună. Acest lucru funcționează 
asemenea unei orchestre. O simfonie nu poate fi interpretată de către o 
singură vioară, nici de un singur contrabas sau de o tobă. 


Astfel i s-ar diminua sensul și bogăția. Atunci când toate 
instrumentele vibrează împreună în armonie se naşte frumusețea 
muzicii simfonice. 

Într-un cadru ca al templului Luz Serena, în timpul unui astfel de 
sesshin, putem ajunge să simţim în profunzime această realitate. Nu e 
vorba doar de a înţelege, de a fi de acord sau împotrivă, ci de a simți, 
de a experimenta cum rezultatul fuziunii eforturilor noastre reprezintă 
mult mai mult decât suma individualităților. Ceea ce rezultă este un 
lucru nou, un fenomen nou, o nouă stare a conștiinței, mai amplă și 
valoroasă. 

Din punctul de vedere al budismului, fiecare dintre noi este o 
parte dintr-un întreg, iar sensul real al existenței noastre nu poate 
izvori decât în momentul în care ne unim cu acest întreg. În acelaşi 
timp, dat fiind faptul că face parte dintr-o realitate holografică, fiecare 
dintre noi deține toată informaţia legată de sensul global al întregului 
şi de scopul vieţii universale. Trebuie s-o căutăm și s-o găsim. Unde? în 
noi înşine, unde altundeva? în asta constă practica meditaţiei. Să 
practici zazen înseamnă să te afunzi din ce în ce mai mult în sensul 
vieții, sensul pe care ea îl are pentru fiecare dintre noi. 

Dacă ar trebui să găsim o părere unanim acceptată referitoare la 
sensul global al vieţii, care ar fi? Eu cred 

că ar putea fi țelul de a fi cu adevărat fericit. Indiferent cum îşi 
imaginează sau înţeleg fericirea, toate ființele umane, animale şi 
vegetale doresc să fie fericite. Asta înseamnă că nimeni nu vrea să 
sufere, nimeni nu vrea să i se facă vreun rău. De aici am putea deduce 
un drept universal: orice ființă sensibilă are dreptul de a nu fi rănită. Și, 
în paralel, o responsabilitate universală: 

orice ființă sensibilă are responsabilitatea de a nu face rău. Am 
putea găsi un scop comun? Eu simt că da. Ar putea fi să nu le faci 
celorlalți ce nu ţi-ar plăcea să ţi se facă ţie. Să le faci celorlalți ce ți-ar 
plăcea să-ţi facă ei ţie. Aceste cuvinte reprezintă un lucru extrem de 
simplu şi în acelaşi timp deosebit de complex. 

Dacă ne e foarte clar care este sensul vieţii noastre și dacă ne 
îndreptăm toate resursele, inteligenţa, emoțiile, bunurile materiale în 
direcția pe care ne-o dictează el, atunci putem trăi și muri simțind că 
am dus o viață autentică, în conformitate cu propria conştiinţă. 


Finalul secolului XX a fost caracterizat, printre altele, de un 
dinamism general. Totul se mişcă din ce în ce mai repede. Toate 
procesele sunt accelerate. Toți dorim să mergem mai repede pentru a 
ajunge mai devreme. Unde? lată ceea ce nu știm. 

Aeroporturile, gările şi autogările, debarcaderele, autostrăzile 
sunt mereu ticsite de oameni în mişcare. În acelaşi timp, toate tipurile 
de mărfuri sunt transportate fără încetare dintr-un loc într-altul în 
întreaga lume. 

Accelerarea timpului pare de neoprit. E un lucru ce poate fi 
observat în toate aspectele vieții umane actuale, atât la nivel social, cât 
şi privat. Pornind de la procesele economice și politice, atât regionale 
cât şi 

(internaționale, până la cele care se produc în intimiatea 
fiecăruia dintre noi, luând în considerare relaţiile interindividuale, 
degradarea tot mai accelerată a meciului înconjurător (şi 
conştientizarea tot mai acută a responsabilității față de mediu), 
rapiditatea cu care se transmit informațiile, de la universal la cotidian, 
totul, absolut totul este supus unui proces susținut de accelerare. 

Intrăm complet în era informaticii, adică în era în care cantități 
imense de informaţie sunt transmise cu o viteză din ce în ce mai mare. 

Măsura timpului începe să nu mai fie dată de mișcarea 
corpurilor solide în spaţiu. Astăzi, măsurarea timpului este marcată de 
informaţie, sau, mai bine zis, de viteza pe care o atinge informaţia 
trecând de la transmiţător la receptor. Crescând această viteză prin 
intermediul revoluţiei informatice, al internetului și al multitudinii de 
medii de comunicație, totul în existența 'noastră a înregistrat o 
accelerare. 

Niciodată până acum nu am fost mai conștienți de 
perisabilitatea clipei prezente. Ceea ce este valabil acum își pierde 
valabilitatea în momentul imediat următor, întrucât de la o clipă la alta 
primim cantități atât de mari de informaţie, încât perspectiva noastră 
asupra lumii în mod necesar se schimbă. Revoluţia informatică își 
urmează cursul zi de zi, autodepăşindu-se şi atingând niveluri de 
precizie, rapiditate şi complexitate extraordinare. Modelele 
informatice devin depășite în doar câteva luni. La fiecare 8 luni, 
calculatoarele își dublează capacitatea. 

Noi, oamenii, avem în ziua de azi acces la cantități din ce în ce 
mai mari de informaţie. Nu este nici bine, nici rău. Poate avea atât 
efecte pozitive, cât şi negative. 

Problema care apare este: ce să facem cu atâta informaţie? Ce 
sens să-i dăm? Avem hardware-ul necesar (creierul), avem cantități de 
informaţie, dar ne lipseşte programul mental adecvat (software-ul) 
care să ne permită să punem în ordine într-un mod coerent masa de 
informaţie. Informaţia dezordonată alimentează haosul. 

Simt că sensul subiectiv al vieţii, pe care îl simțim în adâncul 
propriei fiinţe, este axul spiritual necesar pentru a putea elabora acest 
„program mental și emoțional” care să ne permită să punem în ordine 
masa de informaţie la care avem acces. 

Suntem ființe conștiente, înzestrate cu capacitate de reflectare și 
este specific naturii umane să ne punem întrebări despre sensul 
existenței noastre. Nu putem trăi ca şi cum viaţa nu ar avea sens. 

Muncim pentru a mânca sau mâncăm pentru a munci? Muncim 
pentru a trăi sau trăim pentru a munci? 

Avem nevoie de bunuri de consum pentru a supravieţui sau 
supraviețuim pentru, a obţine bunuri de consum? Pentru ce, de ce? 

Întrebarea referitoare la sensul existenţei este inevitabilă 
pentru toți oamenii. Aproape fiecare dintre noi am trecut printr-o criză 
existenţială în adolescenţă sau tinerețe. O criză care aproape niciodată 
nu e rezolvată și care continuă să ne absoarbă energia vitală, din 
spatele mantiei de pragmatism cu care ne-am văzut obligaţi s-o 
acoperim. Ne-am văzut obligați să ne 

adaptăm unui sistem care ne închide într-un lanţ de producţie și 
consum, ce rareori ne permite să ridicăm privirea și să reflectăm, iată 
de ce, nereușind să-l clarificăm, am pierdut sensul autenticității. E clar 
că supravieţuim, dar pentru ce? în final, pentru a muri. 

Putem găsi sensul real al vieții doar prin prisma conștiinței 
propriei mortalități. Moartea este cea care îi dă vieții umane 
adevăratul sens. În zen se spune că problema esenţială pentru noi toți 
este aceea de a clarifica natura eului care moare. Asta înseamnă să 
clarificăm natura propriei noastre morți. 


Totuși, moartea nu este foarte mediatizată în cadrul naţiunilor 
moderne orientate spre profit. Fugim de conștiința propriei finitudini 
ca de ciumă. Nu vrem să ştim nimic despre moarte. Ne sperie, ne 
înfioară. Vrem s-o îndepărtăm din câmpul conștiinței noastre. Visăm să 
creăm o viață independentă de ea. Ne visăm nemuritori. 

Atunci când încercăm să îndepărtăm moartea din vieţile noastre, 
viaţa își pierde tot sensul. În cazul majorităţii civilizaţiilor numite de 
către occidentali „primitive”, conștiința morții este un lucru obișnuit. 
În Japonia, unde există o simbioză curioasă între tradiţie şi 
postmodernism, viața şi moartea sunt mult mai strâns legate, nu există 
o separare clară între cimitir și sat. 

Cimitirele se află în centrul satelor, casele sunt în interiorul 
cimitirului. Se întâmplă să fie trei sau patru morminte între două case. 
În anumite situații oamenii care merg să-şi viziteze o rudă sunt nevoiți 
să traverseze un cimitir. Astfel, în trecere, pot să-şi salute strămoșii. Ei 

sunt acolo, prezenți într-un fel, trăind alături de ei. 

Moartea trăieşte în mijlocul vieţii. 

Noi așezăm cimitirul în afară, departe de sat. îl îngrădim, ca nu 
cumva să iasă vreun mort afară. Ne e teamă de morţi, ne e teamă de 
moarte. Morţii ne amintesc faptul că moartea face parte din viața 
noastră. În trecut cadavrul era lăsat câteva zile în casă, înainte de a fi 
îngropat. Chiar dacă mirosea. Astăzi îl îngropăm cât mai repede posibil. 
Nu suportăm cadavrele, nu suportăm să contemplăm figura 
marmoreană a morţii. Machiem cadavrele ca să pară vii. Încercăm să 
aruncăm moartea în afara vieţii. Şi astfel, viața noastră își pierde 
sensul. 

Sensul vieții nu poate fi perceput fără a avea perspectiva 
propriei finitudini. E ca şi cum am trăi într-o vale: ne lipseşte 
perspectiva amplă. Dar dacă urcăm pe muntele cel mai apropiat, atunci 
un orizont nesfârşit ni se înfățișează. 

De ce ne e frică de moarte? Ce ne sperie atât de mult la ea? De 
fapt, ştim atât de puţine despre moarte. 

Doar ne facem anumite idei în ceea ce o priveşte. Nu ne amintim 
să fi trăit vreodată experiența morții şi nimeni nu s-a întors din morți 
pentru a ne spune exact ce se întâmplă. Nu știm ce înseamnă să-ți dai 
duhul. 


Vedem doar cum mor ceilalți, înțepenesc, devin palizi, nu mai 
vorbesc, nu pot să mănânce gogoși cu ciocolată, nici să răspundă la 
telefon, nu mai spun glume. 

Cunoaștem anumite simptome externe ale morții, dar referitor 
la experiența subiectivă ne scapă aproape totul. Moartea cuiva este 
trăită ca o pierdere. Totuşi, nu ştim care este experienţa interioară a 
celui care 

moare sau care a murit. Pentru a ști, ar trebui să murim. Despre 
asta e vorba. Pentru a contempla sensul vieţii e necesar să o privim din 
punctul de vedere al propriei morți. 

Maestrul Deshimaru spunea că, dacă am muri o dată în mod 
conştient, nu ar mai trebui să murim niciodată. Asta este zazen. Nu e 
nevoie să aşteptăm moartea biologică, putem experimenta în zazen. 

acesta fiind un exerciţiu al experienței morţii. Nu pot spune asta 
foarte des, pentru că dacă aș face-o, nimeni 

nu ar mai dori să treacă prin experienţa zazenului. Dar acum 
suntem într-un sesshin de nivelul doi şi pot s-o spun. 

Stării conştiinţei specifice zazenului i se spune samādhi 1 şi este 
o stare foarte asemănătoare morții. 

Ea reprezintă lucrul cel mai apropiat de moarte pe care îl putem 
experimenta fără a fi cu adevărat morți. Având exercițiul necesar 
putem să încetinim, aproape să oprim, constantele noastre vitale până 
la atingerea unui 'nivel exterior asemănător comei. Dar acest lucru nu 
e posibil de pe o zi pe alta. Avem nevoie de practică şi antrenament, 
trecând de la un nivel la altul, puțin câte puţin. Acum, în decursul 
acestui sesshin, creăm condiţiile potrivite care să ne permită să 
aprofundam experiența. Dacă vom continua şi vom persevera, fără 
îndoială vreunul dintre noi va ajunge într-un samādhi suficient de 
profund cât să experimenteze moartea în 

1 Samădhi provine din sanscrită și defineşte o stare aflată între 
trezire, vis și somn profund. 

mod conștient. E ceea ce făceau practicanţii și maeştrii zen din 
trecut: explorau moartea. 
Prezentat astfel, poate să vi se pară un lucru negativ. Moartea 


are o conotaţie negativă pentru mulți dintre voi. „Să cunosc moartea? 
Groaznic!” 

Odată, un bărbat s-a dus la un maestru şi i-a spus: 

— Am auzit că atunci când l-au crucificat pe lisus, puţin înainte 
de a muri el a spus: „iartă-i, Doamne, că nu ştiu ce fac”. Cum e posibil ca 
o persoană țintuită pe cruce, având o coroană de spini pe tâmple, cu 
oasele frânte și suferind de dureri groaznice, să poată fi atât de 
conştientă? 

Maestrul i-a răspuns: 

— Nu ştiu, poate că lisus Hristos nu simțea durere în acel 
moment. Uite, îți voi răspunde în alt mod. Vezi acea nucă de cocos 
verde? Adu-o şi încearcă s-o deschizi rupându-i coaja, dar fără a atinge 
pulpa. 

Bărbatul a luat nuca de cocos, s-a întors cu ea şi a încercat s-o 
deschidă așa cum îi spusese maestrul. 

După un timp, a exclamat: 

— E imposibil! Dacă îi desfac coaja, rup din pulpă. 

Maestrul i-a răspuns: 

— Bine. În acest caz, adu-o pe cealaltă, care pare mai coaptă, și 
încearcă și cu ea. 

Omul a făcut ceea ce i se ceruse, şi a reuşit să îndepărteze coaja 
fără ca pulpa să fie atinsă. Maestrul i-a spus atunci: 

— Lată cum ţi-am răspuns la întrebare! 

Bărbatul, confuz, i-a mărturisit că nu înțelegea nimic. Atunci 
maestrul i-a oferit următoarea explicaţie: 

— Priveşte! Corpul este coaja, pulpa e conștiința. La I nuca de 
cocos verde conștiința e lipită de coajă, dar la I, una coaptă, la o ființă 
mai matură, conștiința s-a des; prins deja de coajă. Este motivul pentru 
care coaja; poate fi desfăcută fără ca pulpa să fie afectată. Corpul unei 
fiinţe mature poate să fie distrus, în timp ce conștiința rămâne intactă, 
f Acesta este scopul practicii noastre: pentru a învăța; sensul vieții 
trebuie să pătrundem experiența morții. 

Doar atunci când vom descoperi ce moare cu adevărat | şi ce 
rămâne vom putea înţelege sensul vieţii. 

Acum, că suntem vii, ne identificăm cu trupul nostru, ț: cu 
această coajă, cu emoțiile, cu senzațiile, cu gândurile. Când cineva 


moare, vedem că-i moare corpul. 

Identificându-ne cu trupul, credem că eul moare şi el. Și și atunci 
se naşte frica de dispariţie, de a nu mai exista. 

Sensul vieţii devine clar când conșştientizăm că - adevărata 
noastră ființă nu este corpul. Natura noastră ț Buddha nu este corpul, 
nu sunt senzațiile, nu sunt gânj durile. Atunci care e? lată ce trebuie să 
descoperim. 

Sensul vieții se naşte atunci când descoperim că suntem f un 
principiu de conștiință, un principiu de lumină, lumină, conștiință 
luminoasă. 

k Samădhiul zazenului este așadar sinonim cu moarl tea. În 
multe țări din Orient, nirvâna înseamnă, în lirul baj popular, moarte. 
Când cineva moare, în lumea ț budistă orientală se spune că a intrat în 
nirvăna. În: multe zone din India se utilizează termenul samādhi 
pentru a vorbi despre morminte, despre moarte. Este important să 
înțelegem asta. Mulţi cred că zazen e un, fel de tehnică de meditaţie al 
cărei obiectiv este 

obținerea unei puteri mentale mai mari, a unei capacități de 
concentrare superioare etc. Complet fals. În timpul zazenului trebuie 
să abandonăm orice așteptare, ca și în cazul morții, să renunțăm la 
identificarea cu trupul, cu emoţiile, cu senzațiile, cu gândurile, cu 
judecăţile, cu conceptualizările. Zazen înseamnă eliberare, eliberare, 
eliberare... să te eliberezi de tot, strat cu strat, până la desprinderea 
completă. Această experiență capitală de desprindere este numită în 
zen shin jin datsu raku, părăsirea corpului și minţii, adică părăsirea 
complexului psihofizic, părăsirea eului. 

Când abandonăm identificarea cu orice formă sensibilă sau 
perceptibilă, o panoramă largă se deschide în fața noastră și sensul 
propriei existențe devine mult mai clar decât orice obiect pe care l-am 
vedea la lumina zilei. Apare ca o certitudine care e posibil să nu poată 
fi verbalizată sau articulată prin limbaj sau prin intermediul minţii 
conceptuale, dar care se află acolo și transpiră prin toţi porii pielii 
noastre, prin toate celulele corpului nostru. Este momentul în care 
putem deveni una cu sensul vieţii noastre. Devenim impecabili și 
autentici, dintr-o singură piesă, un singur spirit. Atunci putem să fim 
chiar ceea ce suntem, să stăm acolo unde ne aflăm, dezvoltând poziția 


karmică pe care o avem ca atribuţie. Existăm fără nicio îndoială, fără 
doar şi poate, lată ce numim viaţă în zen. 

Adevăratul sens al vieții este acela care ne permite să avem o 
existență plină, deosebită. Este inutil să încercăm să „dăm” sens vieții 
noastre. Ea deja are sensul, dacă nu ar fi aşa nu ne-am mai fi născut. 
Ceea ce trebuie să facem este „să-l descoperim”. Unde? 

Cum? Chiar prin experiența morții. Pentru asta nu este necesar 
să ne înrolăm în Legiune și să ne logodim cu moartea. Nu este vorba de 
a deveni curajoși sau sinucigaşi. E de ajuns să practicăm meditaţia zen, 
de vreme ce esența ei este explorarea și aprofundarea experienţei 
abandonului de sine. 

Experiența morţii deschide, în mod paradoxal, porţile vieții. 
Frica de moarte implică frică de viață. Dacă ne e frică de viaţă, nu o 
vom putea trăi din plin. Ca oameni, nu ne putem mulțumi cu o viață 
neînsemnată. 

Acest lucru nu ne face fericiți. Suntem ființe conștiente şi 
aspirăm, chiar dacă știm sau nu, la dezvoltarea la maximum a 
potenţialului conștiinței. Fugind de moarte nu facem altceva decât să 
trăim o viață neînsemnată. 

Dacă ne pierdem timpul încercând să apărăm această viaţă, nu 
vom mai fi decât parţial vii, vom fi morţi-vii. În această stare trăim 
într-un semivis, nici vii, nici morți. 

Ne pierdem timpul rotindu-ne în cercul samsarei, în cercul 
căutării satisfacției ce conduce la nemulțumire și la o nouă căutare a 
satisfacției... fără a descoperi adevăratul sens a ceea ce facem. 

Este important să ne asumăm aspiraţia de a experimenta în mod 
conștient moartea. Fiecare sesiune de zazen este o moarte conștientă, 
o practică de renunțare conștientă. Mai devreme sau mai târziu va 
trebui să renunțăm la tot, de vom dori sau nu, de bunăvoie sau siliți de 
împrejurări. De aceea, dacă putem învăța s-o facem de bunăvoie, în 
mod conştient, această practică va deveni un izvor de beneficii pentru 
noi și pentru toți cei din jurul nostru. 

În zen se vorbeşte despre diferite niveluri de dhyāna, sau 
niveluri de absorbție, samāpatti, sau extaz. Aceste dhyāna şi samāpatti 


sunt porți de intrare în nirvâna, în moartea conștientă. Reprezintă 
trepte din procesul morții conştiente. 

Este aşadar foarte important să putem crea condiţii care să ne 
permită această experienţă. În Luz Serena, creăm condiţii propice 
pentru ca voi să puteți veni și experimenta un lucru definitiv. 

Efortul nostru, al tuturor, este cel care permite crearea unor 
premise bune. Acestea sunt: relaţii interumane bune, dăruire, resurse 
economice pentru construirea de camere. Existenţa unui maestru 
calificat este de asemenea o condiţie indispensabilă, la fel ca ascultarea 
şi punerea în practică a învățăturilor lui. 

Trebuie să creăm condiţiile adecvate care să ne permită să 
atingem starea de samădhi, experiență ce nu poate fi improvizată. 
Maestrul oferă învățături, trasează căi. Avem nevoie, de asemenea, de 
un loc care să ne apere de frigul sau căldura excesivă, de ploaie. 

Trebuie să construim ceva. Pentru a construi e nevoie de 
energie, bani, idei, schiţe. Cineva trebuie să spele geamurile, să 
pregătească mâncarea, să măture potecile, să pună piatră pe piatră... E 
ceea ce facem în templul Luz Serena. Înţelegeţi? Ceea ce facem aici are 
un sens, un sens foarte profund. Nu ne construim o cabană pentru a ne 
petrece sfârşitul de săptămână în pădure, construim un loc sacru, unde, 
grație practicii samădhi, să ne putem conecta la sensul profund al vieţii 
şi să-i ajutăm pe ceilalți să facă același lucru. 

Milioane de oameni se consumă inutil în focul vieţii fără a găsi 
un sens în ceea ce fac. Îşi irosesc corpul, energia vitală, alergând după 
un vis. 

Asta e tot ce aveam să vă spun în această după-amiază. Vă 
mulțumesc pentru atenția acordată. 

75 


CALEA E AMPLĂ ȘI GENEROASĂ 

În timpul zazenului trebuie să integrăm toate percepțiile, toate 
senzațiile în noi înşine, să ne așezăm împreună cu cele o sută de mii de 
existenţe sau cu cele zece mii de fenomene. Să nu gândiţi: „Asta e zazea 
asta nu”. Zazen include totul. Nu trebuie ca mintea noastră să fie 
îndreptată într-o singură direcţie, să fie limitată, nici în cazul în care 
această limitare se referă la lumea budistă sau la zazen. A practica 


zazen în acest mod nelimitat înseamnă să te așezi fără frică, asemenea 
aceluia care nu are nimic de pierdut sau de câștigat. Dacă ne agățăm de 
limitele lumii pe care o cunoaștem, nu vom fi capabili să mergem mai 
departe. 

Ne va fi teamă să pierdem eul iubit, personalitatea noastră la 
construirea căreia am muncit atâţia ani. Frica este inutilă. Adevărata 
noastră existență nu se supune nici unei definiţii. Viaţa care ne animă 
nu poate fi catalogată nici prin prisma vârstei, nici a statutului social, a 
inteligenţei sau a karmei. 

Să urmezi calea lui Buddha nu este același lucru cu a conduce o 
mașină pe un drum drept şi periculos, fiindu-ți teamă mereu să nu dai 
peste o curbă sau să pierzi direcția. Calea lui Buddha este extinsă, 
generoasă şi include toate existenţele. 

Prin toate aceste existențe, în nenumăratele lor forme, se 
manifestă Calea lui Buddha. 

Calea lui Buddha nu se rezumă la locul în care e așezată o 
statuie a lui sau la această sală de meditaţie. 

Să nu consideraţi că aici există această cale, însă în familiile 
voastre sau la locurile de muncă, nu. Calea lui Buddha există peste tot. 
Oriunde am fi noi este și ea. 

Sala de meditaţie este doar locul în care conștientizăm asta în 
mod deosebit. 

Zazen nu este o practică limitată de spaţiu și timp. 

Să nu considerați că mintea şi corpul nostru îl practică. 

Zazen depăşeşte corpul şi mintea noastră, include și penetrează 
toate fenomenele vieţii noastre cotidiene, de aceea, el nu se limitează 
la postura șezând. Putem şi trebuie să construim practica mereu, clipă 
de clipă, indiferent ce am face. 

Fiecare zi este diferită. Zazenul de dimineaţă nu seamănă cu cel 
al serii. Cel de ieri nu este la fel ca cel de azi. Nici măcar cel de acum nu 
este identic celui de acum un moment. Gteodată ne simțim bine, alteori 
rău, uneori nu trecem prin dificultăţi, însă în alte momente devine 
extrem de complicat. Cum putem ști dacă practicăm un zazen corect 
sau nu? Ce este zazen? 

Nu trebuie să-l identificăm cu ceea ce simțim, oricare ar fi 


simțirile noastre. Zazen este ceea ce ne permite să ne dăm seama de ce 
simțim. De aceea, este independent de ușurința sau dificultățile pe care 
le întâlnim când îl practicăm, nu are de a face cu lucrurile bune sau rele 
care ar putea să ni se întâmple. Câteodată credem că am avut parte de 
un zazen bun, întrucât ne simțim bine, siguri pe noi, satisfăcuți, şi ne 
spunem: 


„Ah, ce zazen minunat!” Alteori ne simțim rău, foarte rău, cu 
trupul rănit, și ne spunem: „Of, ce zazen îngrozitor am avut!” însă 
zazen nu are nicio legătură cu aceste senzaţii sau stări. 

Zazen înseamnă să-ți pironești genunchii în pământ, ceafa în cer, 
să îndrepţi foarte bine coloana vertebrală, să așezi mâna dreaptă 
deasupra celei stângi, să menţii degetele mari în poziție orizontală, 
să-ți imobilizezi mintea şi corpul și să le abandonezi. 

Nu contează cât de ușor sau dificil, plăcut sau neplăcut ni s-ar 
părea. Nu aceasta este problema. Dacă de la început până la sfârșit 
menţinem coloana vertebrală dreaptă, degetele mari abia atingându-se, 
ceafa îndreptată spre cer şi genunchii pironiţi în pământ şi abandonăm 
corpul şi mintea, când ajungem la finalul meditaţiei cu şira perfect 
dreaptă şi corpul imobil, vom fi practicat cu adevărat zazenul. 

În timpul zazenului apar multe gânduri, senzații, emoţii, dar nu 
confundați norii care plutesc și traversează cerul nesfârşit cu cerul 
însuși. Uneori plouă, alteori cerul e plin de superbi nori albi ca niște 
mieluşei, în alte zile aceştia sunt gri și ameninţători sau cerul e 
albastru şi senin. Zazen este asemenea bolţii cerești care include toate 
aceste stări diferite. 

Aşadar, să nu spuneți că ați practicat un zazen minunat atunci 
când veți fi avut senzații plăcute, sau că ați experimentat un zazen rău 
când veţi fi simţit durere sau neplăcere. Un zazen bun este acela în 
care, chiar dacă experimentați senzaţii plăcute, nu vă atașați de ele sau, 
dacă senzațiile sunt neplăcute, nu le respingeţi. Un 

zazen bun este acela în cadrul căruia conștiința strălucește 
liberă, cu luciditate şi vigilenţă. 

Calea zen nu poate fi atinsă prin cunoștințe intelectuale. Nici nu 
poate fi obținută prin intervenţie divină. 

Calea zenului este simţire. A te deștepta înseamnă a simți. Cu 


toții avem sentimente. Cum să ajungem să simțim asemenea unui 
Buddha? Prin intermediul zazenului. Este modul în care simte un 
Buddha. 

Practica regulată a zazenului ne învață să simțim și să 
conștientizăm ceea ce simțim. Am putea spune „să ne simțim”, dar este 
suficient să spunem „să simțim”, de vreme ce între noi înşine şi lumea 
considerată ca fiind exterioară nu există nicio diferenţă. 

„Să simţi” înseamnă, de fapt, să experimentezi ceea ce simte un 
Buddha: eu şi ceilalți suntem cu toţii adânciţi într-o singură simţire. De 
exemplu, simțim căldura. 

Căldura nu depinde exclusiv de corpul nostru. Depinde fi de 
atmosferă. De aceea, atunci când ne trezim, ne; dăm seama că nu eul e 
cel care simte căldură, ci atunci când eul simte căldură, tot Cosmosul 
este căldură. 

}. Când spun „a simţi” nu mă refer doar la activitatea „enzorială. 
Mă refer mai ales la capacitatea de a fi conștienți de ceea ce simțim. 
Dacă cineva ar intra acum n sala de meditaţie şi ne-ar vedea așa, din 
exterior, şezaţi în zazen, ar putea crede că ne-am transformat n stânci 
insensibile, în ființe neanimate. Dar atunci când reci prin experienţa 
subiectivă a zazenului, înţelegi mă la ce punct se deşteaptă 
sensibilitatea şi conștiința fără a ceea ce suntem și ceea ce simțim. 
Când ne şezâm în zazen, conștientizăm existența unor sunete e care în 
viața cotidiană nu le percepem. 

În timpul meditaţiei, porţile percepţiei se deschid larg. Asta este 
zazen: să percepi percepţia, să simți ceea ce se simte, să fii conştient de 
ceea ce percepi. 

Sensibilitatea noastră devine conștientă. Sensibilul devine 
conştient de el însuşi. Conştiinţa este viaţă, este existență. Acel lucru 
pe care nu îl conștientizăm nu există. 

Zazen este asemenea așezării în sicriu. Este moartea eului, 
moartea viziunii noastre iluzorii asupra lumii și deşteptarea spre o 
existență nelimitată, spre un tip de simţire imens, infinit. 

De aceea în timpul meditaţiei nu e necesar să fugi spre niciun 
loc, nici să tânjești să te afli în altă parte. 

Zazen înseamnă pur şi simplu să simți şi să conştientizezi ceea 
ce simţi. Dacă apare durere, simțim durere și o conştientizăm. Dacă 


apare respingerea durerii, simțim respingerea şi devenim conştienţi 
de existența ei. Dacă apare visul, atașamentul și furia, le simțim și 
devenim conștienți de ele. 

Este inutil să încerci să împarți propria conştiinţă în categorii 
bine definite şi să spui „eu sunt așa şi aşa”. 

Dacă ne comportăm astfel, când va apărea în noi un lucru care 
să nu se potrivească imaginii pe care o avem despre sine, se va naşte 
un conflict, o luptă internă. 

Dacă însă nu există nicio imagine, niciun model a priori despre 
noi înşine sau despre altceva, e posibil să simțim fiecare lucru în 
deplinătatea lui, să acceptăm toate experienţele care apar în câmpul 
conştiinţei. 

De exemplu, dacă avem despre sine o imagine de tipul „eu sunt 
un om bun”, și într-o zi apare în noi impulsul de a face ceva rău, 
conflictul şi-a făcut loc. 

Sau dacă imaginea despre sine este „eu sunt un nenorocit”, și 
într-o zi avem impulsul de a face un lucru nobil, de aici izvorăște 
conflictul. 

Ceea ce numim „eu” sau „ego” nu e mai mult decât un cumul de 
automatisme, o imagine stereotip despre noi înşine. În timpul 
zazenului putem să ne detașăm de orice imagine. 

Meditaţia, ca moarte şi renaştere 

Despre ce aş putea să vă vorbesc acum? Vă voi vorbi despre 
meditaţia zen. Ce este zazent la ce se referă? Ce este lucrul pe care îl 
ținem între mâini? 

V-am spus mai devreme că zazen este un antrenament pentru 
moarte. Mai devreme sau mai târziu cu toţii vom muri. Știm asta, deși 
facem tot posibilul să uităm. De ce? Pentru că ne îngrozește ideea „dea 
înceta să existăm”. Ceea ce ne îngrozește cel mai tare în adâncul ființei 
noastre este ideea încetării de a exista. 

Tot ce facem în viață este să evidențiem, în toate modurile 
posibile, ființa care credem că suntem. Încercăm să evităm în toate 
manierele posibile senzaţia de inexistență. Evităm orice amenințare ce 
ar putea periclita ființa care ne considerăm a fi. Problema e că suntem 


atât de terorizaţi de moarte, încât nu mai putem să trăim din plin viaţa. 

Când mă refer la moarte nu mă gândesc doar la moartea 
biologică, la dispariția trupului, ci la orice experienţă care ar putea 
amenința sau schimba ceea ce credem că suntem acum. Frica de 
moarte este în același timp atașamentul de o imagine, imaginea 
mentală pe care o avem despre sine. Ne petrecem viața fugind de 
moarte. Cu toate astea, întotdeauna o întâlnim, căci ea e mereu acolo 
unde suntem și noi. Nu 

82 


83 

există loc, moment, în care să fim pe deplin feriți de; 1>parte. 
Suntem asemenea aceluia care fuge de umbra sa. 

lată povestea omului care fugea de umbra sa: fuea, alerga tot 
timpul. Trecea prin sate în fugă, străătea văile alergând, trecea prin 
toate locurile în goană, a mânca, nu se alimenta; doar fugea de 
propria-și mbră. Lumea spunea despre el: „Este un fenomen! 

ste o ființă excepțională!” Mulţi îl credeau fondatorul noi noi 
religii sau ceva asemănător și au început să-l rmeze, să alerge în urma 
lui. El alerga mereu, fugea e umbra sa. Noaptea, când soarele dispărea 
de pe cer, e odihnea. Se odihnea în păduri, fără să-l vadă cineva, ar 
dimineața, imediat cum răsărea soarele, o rupea la rugă, alergând din 
nou din calea umbrei sale. Într-o zi - a întrebat: „Cum e posibil ca, 
odată ce mi-am petrecut toată ziua alergând înaintea umbrei mele și 
după ce în scăpat de ea pe timpul nopții, dimineaţa să fie din ou aici?” 
Atunci s-a gândit că probabil umbra îl ajunea din urmă noaptea, în 
timp ce el se odihnea. Așa încât s-a hotărât să alerge și noaptea, să nu 
se odihească, pentru ca umbra să nu-l poată ajunge niciodată. A 
continuat așa până când a murit, sleit de uteri. A murit de inaniţie, de 
epuizare. 

Râdem, dar și noi ne petrecem viața alergând. Și asta e 
epuizează. Ajungem să fim sleiți de puteri din cauză a alergăm în fața 
propriei umbre. 

Nu ne rămâne altă soluţie decât să aflăm ce e acest cru numit 
moarte. Nu ne rămâne altceva de făcut ecât s-o înfruntăm. Nu e vorba 
de a înfrunta moartea termeni pugilistici, ci de a o privi în față, dea o 
netientiza. În realitate, fugim de un lucru despre care 


nu știm nimic. Ce ştim despre moarte? Observăm anumite 
simptome, vedem rămășițe ale celor care mor înaintea noastră. Vedem 
cadavrul inert, dar nu ştim ce a experimentat sau experimentează 
persoana respectivă. Nu știm unde se află, nu știm care este starea prin 
care trece. Nu cunoaștem procesul mental, spiritual sau emoțional pe 
care-l parcurg persoanele care mor. 

Dacă vrem cu adevărat să ne eliberăm de teama noastră 
fundamentală, de cauza principală a neliniștii noastre, e necesar în 
primul rând să o identificăm și să o recunoaștem ca atare. De multe ori, 
negăm în public teama pe care ne-o provoacă moartea. Nu, pe mine 
moartea nu mă neliniștește absolut deloc! Cu toate astea, luptăm cu 
toţii zilnic pentru a supraviețui. Nimeni nu dorește să moară. Cu toții 
ne punem întrebări în mod conştient sau inconştient. Dacă nu ne-ar 
îngrijora moartea, dacă am fi rezolvat cu adevărat această problemă, 
am putea să petrecem săptămâni sau luni întregi așezați în zazen fără a 
ne mișca. Însă da, moartea ne preocupă. Durerea pe care o 
experimentăm în zazen este o ameninţare pentru eu. Încercăm să 
fugim de suferință, de moartea eului, de moartea în miniatură pe care 
o reprezintă, în opinia noastră, durerea. 

Chiar dacă nu recunoaștem, neliniștea morții are rădăcini adânc 
înfipte în interiorul nostru. Pentru a o ascunde am construit o 
personalitate, o imagine mentală, un eu, un sistem social și o formă de 
viață bazată pe exorcizarea morţii. Ne-ar plăcea să alungăm moartea, 
să o ascundem în profunzimile inconștientului nostru. În Statele Unite, 
cadavrele sunt machiate pentru 

a nu părea moarte. Sunt colorate pentru a fi frumoase și pentru 
ca lumea să spună: „Ce chip frumos are! Chiar și mort arată bine! Parcă 
ar fi în viață!” Ne provoacă panică acea paloare verde-gălbuie a morții. 

Cu puțin timp în urmă a decedat un bun prieten, un binefăcător 
al Templului Luz Serena, o persoană care a ajutat la fondarea lui. Am 
fost sunat dintr-odată într-o zi și mi s-a spus că se simţea foarte rău. 
După două zile a murit. Era tânăr. Am mers să-l văd și i-am privit 
cadavrul pus într-un sicriu. Era tăcut, marmorean. îl îmbrăcaseră 
elegant. Era impresionant. Cu mai puţin de o lună în urmă discutasem 
cu el la o cafea, iar acum îl priveam încercând să descopăr vreo 


mişcare a pleoapelor sale, așteptând pe ascuns să deschidă ochii şi să 
spună că totul a fost o glumă. Dar nu. Nu s-a mișcat. Nu a respirat. Era 
mort şi totul era deja pregătit pentru ca, peste câteva ore, trupul său 
neînsufleţit să fie transformat în cenușă. 

Experiența morţii unei persoane apropiate reprezintă un șoc 
profund pentru conștiința noastră. Tuturor ni s-a întâmplat asta sau ni 
se va întâmpla. În fiecare zi mor atâţia oameni. Cine poate să ne 
asigure că nu vom suferi un accident în timp ce ne întoarcem acasă 
după acest sesshin? 

Nu avem nicio certitudine că nu se va întâmpla. Dar nici nu 
trebuie să ne gândim că se va întâmpla. Însă există posibilitatea, din 
punct de vedere statistic. Poţi să-ți conduci liniștit mașina, fiind 
complet conștient, calm, relaxat și să te trezeşti dintr-odată izbit de 
vreunul care a pierdut controlul, care e sub influența 


amfetaminelor, a alcoolului sau e plin de năduf, și... 

bum! Eşti exclus din declaraţia anuală a veniturilor! 

Nu avem nicio garanţie că vom mai fi în viață peste câteva ore. 
Nu putem fi siguri. Presupunem că atunci când vom fi terminat acest 
sesshin sau lectura acestor pagini, vom merge acolo sau dincolo, vom 
face una sau alta, dar nu există nicio garanţie că se va întâmpla așa. 

Totuşi, nu vrem să înfruntăm incertitudinea pentru că nimănui 
nu-i place să trăiască în incertitudine. Cu toţii căutăm certitudini. 
Dorim să avem garanţia că vom fi în viață în următorii cincisprezece, 
douăzeci, treizeci de ani măcar. Trăim cu această ipoteză și uităm că ea 
nu este mai mult decât atât. Uneori, ipotezele nu concordă cu 
realitatea. 

Toată viața noastră socială este bazată pe o ipoteză: aceea că 
vom mai fi vii în următorii zece sau cincisprezece ani. Zilele trecute am 
mers la bancă să solicit un credit. M-am așezat în fața directorului și 
i-am zis: „Am nevoie de un credit, dar nu știu dacă mâine voi mâi fi în 
viață pentru a-l putea plăti”. Directorul mi-a zis: „Am nevoie de garanții 
că acest credit va fi plătit. Veniţi cu garanții și semnaţi aici”. Băncile 
sunt foarte prevăzătoare, au totul foarte bine calculat, dar chiar şi așa 
poate surveni un crah financiar. Banii se transformă atunci în hârtii 
lipsite de valoare. Moartea poate surveni în orice moment. 

Trebuie să ne întristăm din această cauză? Nu. 

Experiența morții este marea experienţă a vieţii. Este cea care îi 


dă sens. A intra în experiența morţii înseamnă să intri în experiența 
vieţii. Noi putem 

experimenta moartea în viaţă și, în acest mod, vom experimenta 
şi viața în moarte. Nu este necesar să așteptăm moartea biologică. 
Putem experimenta voluntar moartea în viață. Putem să ne apropiem 
treptat de experiența morții. Cu cât ne vom apropia mai mult, cu atât 
perspectiva noastră asupra vieții va fi mai amplă, cu atât mai mare va fi 
capacitatea noastră de a ne dărui experienţei vieții clipă de clipă. Asta 
înseamnă să pătrunzi conştient în experiența morţii. În general, 
moartea este trăită în mod inconştient. Există foarte puţine persoane 
care să fi murit în mod conștient. Sunt puţini marii maeștri, bărbații 
importanți, femeile deosebite care au trăit în mod conştient moartea. 
Se pare că natura ne-a reglat în așa fel psihicul şi structura emoţională, 
încât siguranțele conştiinţei să sară în momentul morții și totul să 
rămână în întuneric. Reacția poate fi interpretată ca un mecanism de 
apărare care /evită confruntarea cu dispariția eului și ne scuteşte de - 
suferința emoţională produsă de ea. Dat fiind că sân, tem fiinţe cu un 
înalt grad de autoconștientizare, aceasta este cea mai cumplită dintre 
toate durerile pe care le-am putea simţi, mai cumplită decât dacă 
ne-am ăia în bucățele. 

— Ne dăruim inconștienţei și astfel nu aflăm nimic. De ceea, 
chiar dacă am fi murit şi ne-am fi născut de i, uite ori, nu ne-am aminti. 
Totuşi, există un lucru pe are îl putem face pentru a pătrunde conștient 
moarte şi a nu irosi importanta oportunitate a vieţii. 

Am spus că vă voi vorbi despre zazen, iar eu vorbesc despre 
moarte. Ce are a face un lucru cu celălalt? 

— Poate vă întrebaţi ce are a face moartea cu voi înşivă. 

cu viața voastră cotidiană. „Moartea! A, da! De ce ne vorbeşte 
maestrul Dokusho despre moarte?” Unii nu vor să audă vorbindu-se 
despre moarte. „Eu vreau să trăiesc „să-mi fie bine, să mă simt bine cu 
mine însumi și în mijlocul alor mei. Ceea ce îmi doresc e ca fiii mei să 
fie fericiți, să am bani suficienţi pentru a-mi acoperi cheltuielile, să nu 
mi se strice mașina, să am puțin timp liber pentru a merge în vacanţă, 
să mă aprecieze șeful... vreau să mă simt bine şi să trăiesc!” 


Bine, e clar, înţeleg. Cu toţii dorim să ne fie bine și să fim fericiți. 
Totuşi, cu toții vom muri. De fapt, deja murim, aici și acum. 

Dacă dorim să trăim cu adevărat şi să ne fie bine, nu avem altă 
soluție decât să ne aplecăm asupra temei propriei morţi. Este unica 
soluție pe care o avem. Nu există alta. Putem practica moartea 
conştientă în viaţă. 

Acesta este zazenul, samâdhiul zazenului. 

Dacă practicăm aşa chiar dacă ni se pare că pierdem timpul, 
perseverența noastră în practică ne va fi de foarte mare ajutor atât în 
viață, cât şi în momentul morţii. Vom avea mai multe posibilități de a 
trăi conștient și de a intra astfel în moarte. Pentru asta trebuie să ne 
antrenăm. Dacă nu exersăm în timpul vieţii, nu o vom putea face în 
momentul morţii. Fără a practica moartea conștientă în timpul vieții, 
siguranţele conștiinței sar în clipa morţii şi apare inconșştiența. Ne 
adâncim în inconștienţă. 

În istoria zen, calitatea și profunzimea experienţei maeștrilor se 
manifestă în ultima clipă a vieţii lor, chiar în momentul morții. De 
aceea, discipolii cei mai apropiaţi îl înconjoară pe maestru, întrucât nu 
vor să piardă 

marea ocazie de a vedea cum intră în moarte. În antichitate, 
discipolii îi cereau maestrului să-și scrie ultimele impresii, poemul său 
ultim. În pragul morţii, în agonie, maestrul își dicta ultimul poem, care 
reprezenta apogeul întregii sale învățături, al întregii sale vieți. 

O moarte conştientă nu poate fi fructul întâmplării, ci al practicii 
susținute pe parcursul multor ani de-a lungul vieţii. E ceea ce facem 
noi aici. 

Poate că unii dintre voi înțeleg că practica zazen are ca scop 
îmbunătăţirea sănătăţii corpului, că ne ajută să ne cunoaștem, să 
calmăm anumite conflicte interne sau să ne dezvoltăm capacitatea de 
concentrare etc. 

Toate sunt adevărate. Practica zazen aduce cu sine toate aceste 
lucruri şi multe altele. Totuși, meritele și beneficiile vizibile sunt 
asemenea spumei pe care o lasă valurile pe plajă. Zazen este asemenea 
întregului ocean, în ce constă oceanul zazen? în a pătrunde în 
experiența propriei dispariţii. 

În momentul morţii trebuie să ne abandonăm trupul. 


Este un moment traumatizant întrucât, din cauza ignoranței, 
ne-am identificat puternic cu acest corp și experimentăm despărțirea 
spirituală de el ca pe o smulgere cumplită, ca și cum cineva ne-ar 
despica sau ne-ar „sfâşia pielea pe viu. 

Aici și acum, în viață, putem deja să începem să nu ne mai 
identificăm cu trupul. Acesta este zazenul. În cadrul lui putem să ne 
antrenăm în abandonul corpului. Abandonarea trupului reprezintă una 


dintre cheile esenţiale ale zazenului. 

Cum procedăm? în primul rând trebuie să fim conștienți de corp, 
de postura corporală. Postura pentru meditaţie trebuie să fie corectă. 
Este vorba despre menținerea conștiinței cât mai lucidă cu putinţă. 

Concentrarea asupra menținerii posturii corporale corecte 
permite luciditatea. Am putea medita întinși, dar rezultatul nu ar fi 
acelaşi. Tendința spre somnolenţă și inconştiență este mult mai 
accentuată în cazul poziţiei întins. lar cheia meditaţiei constă în a ne 
menține atenţi, treji şi conștienți, orice s-ar întâmpla. 

Cunoașteți povestea lui Oupensky, discipolul lui Gurdjjief? 
Oupensky era rus. Medicii l-au diagnosticat cu o boală mortală, l-au 
spus că mai are şase luni de trăit și l-au sfătuit să le petreacă 
odihnindu-se, în liniște. Oupensky a făcut total pe dos. A început să 
călătorească dintr-o ţară într-alta, să țină conferinţe, să discute cu 
oamenii, să facă tot felul de activităţi și să aibă întâlniri cu unii şi cu 
alții. A început să emane o energie deosebită, să fie foarte activ. Deja în 
ultima lună îi era foarte rău şi se simțea mult prea slăbit pentru a mai 
călători, l-a chemat pe cei mai importanți discipoli ai săi ca să-i fie 
alături în momentul morţii. În timpul ultimelor zile de viață nu 
încetase să vorbească, să se plimbe pe munte, să meargă de colo-colo. 
Era încontinuu activ, atent, conştient de tot ceea ce se întâmpla în jurul 
lui. Medicul îi spunea: „Eşti nebun. Te vei epuiza. Vei muri mult mai 
devreme”. El zicea: „Nu mă deranjează dacă mor mai devreme. Nu 
contează două sau trei luni în plus. Ceea ce-mi doresc este să mor 
conştient. Ceea ce vreau e să dezvolt nivelul adecvat al conștiinței mele 


pentru ca ea să rămână 

lucidă, să pot înfrunta moartea lucid”. În ultimele sale zile nu 


mai era capabil să-și părăsească iatacul; dar chiar şi aşa, în iatacul său, 
nu înceta să se plimbe 

dintr-o parte într-alta. Se menținea mereu activ, mergând și tot 
mergând fără oprire. Medicii îi spuneau: 

„Eşti nebun! Aşază-te, odihneşte-te, relaxează-te!” „Nu vreau ca 
moartea să mă surprindă în pat. Poate ațipesc... Şi dacă mor în timp ce 
dorm? Aș pierde marea ocazie a vieții mele!” Aşa încât a continuat să 
meargă și să tot meargă, să se plimbe prin cameră. Cu câteva clipe 
înainte de a muri, a grăit: „Îmi mai rămân doar şase pași. Sunt pe 
punctul de a muri. Voi reuși să intru în moarte conştient”. A început să 
meargă. „Îmi rămân cinci pași, patru, trei, şi încă sunt conștient. Posibil 
ca acesta să fie penultimul pas. Acum voi face ultimul pas”. A căzut pe 
podea şi a murit. A murit mergând pentru a-și menţine trează 
conştiinţa. Așa a decedat 

Oupensky. 

Practicăm zazen, menţinem coloana vertebrală dreaptă, corpul 
bine echilibrat și făcând acest lucru, putem menţine conștiința şi 
atenţia treze. Totuși, atenţia nu trebuie să se concentreze prea mult 
asupra. corpului. În timpul sesshinurilor de început stăruim foarte 
mult asupra posturii. Este important ca poziţia. să fie corectă. Cu cât ea 
este mai corectă, cu atât mai adânc putem pătrunde în interior. Dar să 
crezi că practica zazen se reduce la menţinerea unei poziţii şi să rămâi 
țintuit în ea este un lucru de-a dreptul stupid. 

În Sattipatana Sutta se spune: „Trebuie să acordăm atenţie 
corpului doar în măsura necesară menținerii conștiinței treze”. Nici 
mai mult, nici mai puţin. Nu este 

necesar să-ți repeţi încontinuu: „Oare e bine cum ţin piciorul, 
gâtul, bărbia, mâinile? M-am aşezat bine, sau nu?” Trebuie să avem 
grijă să nu cădem într-un perfecționism nevrotic. Zazen nu constă 
într-o autocontemplare narcisistă. Trupul este asemenea unui 
portavion, reprezintă suportul necesar pentru ca avioanele spiritului 
să poată decola şi zbura prin nemărginirile vidului. Atenţia acordată 
corpului trebuie să fie concentrată, întrucât, în caz contrar, luciditatea 
conștiinței nu va putea fi susținută. Acordăm corpului atenţia necesară, 
ne asigurăm că poziția adoptată este cea corectă şi că s-a obținut 
echilibrul necesar, apoi decolăm și uităm de trup. Trecem dincolo de el 


şi zburăm. Cum? Cum să favorizăm procesul de detaşare de corp? Cum 
să depășim sau să uităm corpul? Cum să „decolăm'? Concentrându-ne 
asupra respirației. 

Când spun „să ne concentrăm asupra respirației”, vreau să spun 
„să ne concentrăm asupra respirației”. 

Nu trebuie să manipulăm respiraţia, nici să o controlăm, nici să 
încercăm să o facem într-un fel sau altul. 

Eul încearcă mereu să controleze respirația, să controleze totul. 
Totuşi, în timpul zazenului, respirația trebuie să curgă de la sine, 
asemenea unui râu care nu are nevoie să fie împins sau stăvilit în 
curgerea sa. Să acorzi atenţie respirației înseamnă, de fapt, să nu mai 
încerci să o controlezi. 

Când respirația curge de la sine și atenţia este profundă și 
conectată la fluxul ei, corpul fizic dispare. 

Ce înseamnă asta? Pentru a răspunde acestei întrebări este 
necesar ca mai întâi să ne întrebăm altceva: 

cum știm că reprezentăm un corp? Răspunsul este: 

ştim acest lucru pentru că avem senzații fizice. Dacă închidem 
ochii nu putem vedea corpul, nu putem conștientiza vizual dacă există 
sau nu. Știm că el există datorită senzațiilor tactile, olfactive. De 
exemplu, simțim degetele mari lipite, simțim zona lombară sau o 
anumită tensiune în umeri, simțim prezenţa hainelor. 

Experimentăm senzaţii. Ele sunt percepute prin şi în minte. 
Activitatea senzorială este una mentală, deși unora li se poate părea 
incredibil. Fără creier nu există senzaţii. Senzaţiile își au originea în 
creier și sunt determinate de el. Sunt create de creier. Mintea noastră 
este asemenea unui ocean infinit și de nepătruns. 

Activitatea senzorială reprezintă doar malul oceanului. 

Dacă navigam doar pe suprafață vom întâlni multe 
valuri-senzaţii. În orice caz, când pătrundem adânc în mintea oceanică, 
valurile-sezaţii sunt lăsate în urmă. 

Care este instrumentul de bază ce ne permite să ne adâncim în 
mintea noastră, lăsând în urmă senzațiile? 

Atenţia. Atunci când atenţia e prinsă în capcana senzațiilor nu 
putem să navigăm decât prin apele de suprafață ale acestora. Aici, 
realitatea corpului fizic este totală. Vom spune: „Sunt un corp care 


experimentează senzaţii variate: vizuale, olfactive, gustative, auditive, 
tactile, plăcute, neplăcute sau neutre”. 

Totuşi, dacă reuşim să ne îndepărtăm atenția de senzații, dacă 
reuşim să nu mai fim concentrați asupra lor și să ne îndreptăm spre 
alte aspecte ale câmpului conştiinţei noastre oceanice, dintr-odată, 
senzațiile corporale (și tot ceea ce ţine de corp) vor dispărea la fel cum 
dispar obiectele când închidem ochii. Nu mai există forme, nici culori, 
nici miros, nici gust, nici sunet. 

Dacă acum deschid ochii și-mi concentrez din nou atenţia 
vizuală asupra lor, formele și culorile vor reapărea. La fel se întâmplă 
şi cu celelalte senzaţii. În orice caz, să încetezi să vezi forme şi culori 
este uşor: e de ajuns să închizi ochii. Dar cu celelalte tipuri de senzaţii 
nu se întâmplă la fel. Nu putem să „închidem” urechile, nasul, limba sau 
pielea pentru a înceta să mai avem senzaţii auditive, olfactive, 
gustative şi tactile. Nu putem să închidem „ochii” pielii și să spunem: 
„acum nu mai am senzații tactile”, o putem face doar cu ochii. 

Bine, într-un anumit fel, tot putem obţine asta. Cum? 

Cu ajutorul atenţiei. 

Atenţia este un fascicul de lumină. Ea funcționează asemenea 
unei lanterne. Putem să-i îndreptăm fasciculul în ce direcție dorim şi 
lucrul spre care îndreptăm lumina atenţiei începe să existe. Ceea ce 
rămâne în întuneric nu există. Imaginaţi-vă că intrați într-o cameră 
întunecată. Aveţi cu voi o lanternă. O aprindeți. 

O îndreptaţi spre un loc. Acel loc spre care aţi îndreptat-o poate 
fi acum vizibil. Ceea ce nu puteţi vedea nu există pentru voi. Dacă 
îndreptaţi lanterna spre dreapta veţi putea vedea lucrurile din acea 
parte. La fel dacă o veţi îndrepta spre stânga. Grupul conștiinței 
noastre, mintea, sunt asemenea unei camere cufundate în întuneric. 
Mintea noastră oceanică este locuită de nenumărate elemente: senzații, 
amintiri, gânduri, idei, sentimente de atașament şi respingere... 
Fasciculul de lumină al lanternei reprezintă atenţia. Când îl îndreptăm 
spre un lucru, acela se arată, însă restul rămâne în întuneric. 

Când ne concentrăm atenția asupra senzațiilor apare realitatea 
senzorială. Dacă reuşim să ne detașşăm de senzaţii, realitatea 


senzorial-corporală dispare. De fapt, în general, o minte slab 
dezvoltată nu are capacitatea de a se concentra și detașa la alegere. 
Putem spune că o minte slab cultivată are un „fascicul” al atenţiei 
obstrucționat și rigid. Asta numim identificare. 

A fi atașat de propriul trup sau a te identifica cu el înseamnă că 
atenția ta rămâne focalizată în mod rigid asupra corpului senzorial, 
asupra valurilor superficiale ale oceanului minţii. Am putea la fel de 
bine numi acest aspect „obsesie”. O persoană își spune: „Acesta este 
corpul meu. Acest corp sunt eu”. Atunci când eul se identifică cu trupul, 
tot ceea ce i se întâmplă acestuia din urmă este determinant pentru eu. 
Este ceea ce numim ataşarea de propriul corp, care acționează în mod 
negativ asupra fasciculului de lumină al atenţiei, v menținându-l 
focalizat în mod rigid. Când se întâmplă (adică, în general) ne e foarte 
greu să ne detașăm de trup, să-l abandonăm. 

Totuși, mai devreme sau mai târziu vom fi nevoiţi să fi facem, 
indiferent dacă ne dorim sau nu. De aceea.) ar fi mai bine s-o facem 
acum și de bunăvoie. Acesta este zazenul. Aflându-ne într-o sală de 
meditație zen, /putem să reducem foarte mult atașamentul față de 
corp şi să-l abandonăm. Să nu vă fie teamă, nu veţi fi prădațţi, loviți, nu 
vi se va face niciun rău. 

Acum putem să ne așezăm în zazen, să ne abandonăm trupul şi 
toate senzațiile asociate lui. În acest jșcop, trebuie să ne antrenăm 
atenţia, trebuie să învăţăm să o detașăm de senzaţii. Cum? 

Qnd ne așezăm în zazen, trebuie să conștientizăm în primul 
rând senzațiile cele mai intense. În general, ele corespund tensiunilor 
sau crispărilor. Ne concentrăm atenţia asupra tensiunii sau crispării şi 
ne canalizăm mental energia respirației în direcția ei. Permitem 
tensiunii să slăbească. Este foarte dificil să rămânem așezați foarte 
mult timp dacă suntem crispaţi încă de la început. De aceea, e necesar 
să învăţăm să ne relaxăm. 

Ar putea părea o glumă de prost gust, mai ales pentru începători: 
„Cum să-ți relaxezi corpul în zazen? Cine poate să-şi relaxeze corpul în 
zazen?” Cu toţii putem. 

Prin intermediul respirației este posibil să eliberăm acele mici 
tensiuni care apar. Atunci când tensiunile sunt slabe, e foarte uşor să le 
eliminăm. Dimpotrivă, când cresc şi devin puternice, este mult mai 


dificil. E ca şi la arbori: un stejar puternic s-a născut dintr-o sămânță 
minusculă. E greu să tai un stejar matur; e nevoie de mult efort. Dar 
atunci când e abia un lăstar, e ușor să-l scoţi din rădăcini. Fără efort. La 
fel se întâmplă şi cu tensiunile corpului. Trebuie să învăţăm să ne 
simțim corpul și să slăbim tensiunile când le localizăm. 

Când trupul este relaxat, când se află într-o poziţie bună, într-un 
echilibru perfect, e uşor să uităm senzațiile corporale și să ne 
concentrăm atenția doar asupra respirației. E ceea ce ne permite să 
transcendem senzațiile corporale, să le uităm, să le diluăm. 

Respirația este mult mai subtilă, mai delicată decât consistenţa 
materială a senzațiilor. Trebuie să ne unificăm cu respiraţia, să fim una 
cu ea, în totalitate. În acest moment corpul începe să se dizolve. 
Senzația că suntem ceva consistent, un corp material şi greu. 

dispare cu adevărat. Este ca și cum am părăsi partea superficială 
a minții şi ne-am afunda în ea. 

Dacă vom continua să ne concentrăm asupra respirației, vom 
putea pătrunde din ce în ce mai profund şi vom putea ajunge să uităm 
chiar și de ea. 

Corpul este liniștit, imobil. Respirația curge liberă şi treptat se 
calmează, întrucât corpul îşi reduce nevoia de oxigenare. Nu există 
eforturi musculare sau mentale. 

Respirația devine din ce în ce mai subtilă, profundă, 
imperceptibilă. Frecvența respiratorie e din ce în ce mai lentă, tot mai 
lentă. Dacă pătrundem mai adânc, la un moment dat ni se pare că 
respiraţia s-a oprit. În antichitate, maeştrii verificau stadiul de 
profunzime în care se aflau discipolii punându-le o lumânare aprinsă 
în fața nărilor. Mişcarea flăcării lumânării indica subtilitatea respirației 
celui care medita. În starea profundă a samădhiului, flacăra lumânării 
rămâne perfect nemişcată. Respirația prin care se obţine starea de 
samādhi este una aproape imperceptibilă. În taoism este numită 
„respirație embrionară” sau „respiraţie internă”. În exterior starea este 
asemănătoare comei, dar în interior e foarte diferită. De ce? Pentru că 
în samădhi, totul este inundat de lumina conștiinței. 

În aparenţă, a intra în samădhi e ca şi cum ai muri, ca şi cum ai 
abandona valurile superficiale ale naturii și te-ai adânci în 


profunzimea stabilă, lucidă şi liniştită a adevăratei tale ființe oceanice. 
Vă amintiţi să fi intrat vreodată în vreun tip de samădhi, chiar și 
pentru puțin timp? Acestui stadiu samādhi i se spune „zen”, un cuvânt 
japonez ce provine din sanscritul dhyâna, care înseamnă „absorbţie”. 
Această capacitate de a intra în 


stare de absorbţie este firească, face parte din natura minții 
umane. Cu toţii trecem printr-un anumit tip de absorbţie de-a lungul 
vieții. Cu toții am avut prilejul de a ne simți undeva deasupra lumii 
sensibile, de a ne afla într-o stare de extaz în vreo amintire intimă. 
Practica meditaţiei zen nu e altceva decât dezvoltarea sistematică a 
acestei calități naturale a minţii. 

Trebuie să ne dăm seama de un lucru fundamental: 

trupul nu e solid, fizic, material. El are o natură mentală. Este un 
produs al minţii. Este generat și perceput de minte. 

Îmi vedeţi corpul, nu-i aşa? Dar ce percepeţi voi, de fapt? O 
culoare, nu o serie de culori. Culoarea părului, a feţei... o culoare și o 
formă determinate. Și prin ce le percepeţi? Prin intermediul conștiinței. 
Dacă nu ar exista conştiinţa, mintea care înregistrează impulsurile 
electrochimice transmise de către creier, nu aţi vedea nimic. 

„Înseamnă că și păianjenii și insectele au conștiință”, spune 
cineva. Exact. În viaţă, orice lucru are conştiinţă. Totul este conștiință. 
Percepția altui corp este un fapt mental. Am vorbit despre câmpul 
vizual. La fel se întâmplă și în cazul celorlalte câmpuri senzoriale. 

Când spunem că un lucru este solid, ce vrem de fapt să zicem? 
vorbim doar despre o senzaţie pe care o numim soliditate. Dar 
„soliditatea” este un concept mental, iar senzaţia de soliditate este tot 
un fenomen mental. E motivul pentru care credem că există o minte, 
mintea noastră. Având această percepţie nu vom putea progresa în 
zazen. Înainte să existe ceva, există deja mintea, nu mintea eului cea 
individuală, nu 

mintea rațională. MINTEA. Și Mintea este cea care a generat 
ceea ce numim materie, ceea ce numim corp, ceea ce numim emoții. 
Aşadar, în același mod în care mintea a generat totul, ea poate dizolva 
totul. Cum se spune în Yenmen Yuku Kanon-guid, pe care-l recităm în 
fiecare seară: „Totul reprezintă Mintea Unică”. Orice gând, fiecare 


senzaţie provine din Minte, este Mintea Unică. Datorită faptului că 
lucrurile stau așa, putem să eliminăm senzaţia de corp palpabil. Din 
punct de vedere tehnic, nu ar fi niciun impediment, toată lumea poate 
să o facă. Problema are o rădăcină de ordin emoţional. De aceea, cel 
de-al treilea pas important sau cel de-al treilea aspect esenţial în 
practica zazen este reprezentat de relaxarea emoțională și mentală 
profundă. Dacă eu cred că sunt acest corp, în momentul în care el va 
începe să se dizolve sau în momentul în care eu nu voi mai percepe 
clar prezenţa lui, voi avea automat senzaţia că mă voi dizolva, că eul 
meu se evaporă. Şi nu e nimic care să ne sperie mai mult. Dar eu vă 
spun că atunci când toate senzațiile corporale ş-au disipat, ceva tot 
rămâne. Este vorba de eul autentic, prezenţa invizibilă, Martorul. Este 
samădhiul, conștiința samădhiului. Principiul de lumină; şi conștiință 
care suntem cu adevărat. Zazen este un proces alchimic şi constă în 
separarea pulpei de coaja de nucă de cocos. În general, pulpa este lipită, 
identificată, ataşată de coajă. Când nuca se usucă şi se 'aturizează, 
pulpa se separă de la sine de coajă. 

Atunci iese la iveală natura noastră autentică, adevăratul nostru 
eu. 

99 


Aşadar, trei aspecte sunt importante: corp, respiraţie, minte. 

Să-ţi relaxezi corpul, într-o anumită poziție. Să uiţi de el. 

Să te concentrezi asupra respirației, apoi să o laşi să se calmeze. 
Să uiţi de ea. 

Să-ţi relaxezi mintea, să o laşi să se calmeze. Să uiţi de ea. 

Ce înseamnă să-ţi relaxezi mintea? înseamnă să nu faci nimic. 
Ceea ce e cel mai dificil. Să-i ceri eului să nu facă nimic este cel mai 
dificil lucru din lume. Eul se afirmă prin manevre, prin acțiune. Fac, 
desfac, las, pun, manevrez, controlez, plec, vin. Acolo eul se simte în 
elementul său. lar noi știm că în timp ce facem un lucru ne afirmăm. 
Știm că atunci când nu facem nimic intrăm într-o criză de identitate. 
Riscăm să ne pierdem identitatea. Groaznic! 

Din acest motiv ne sperie atât de mult singurătatea, o seară de 
iarnă petrecută în casă, fără nimeni şi fără nimic de făcut. Nu există 
nimic care să ne sperie mai mult decât a fi singuri şi a nu avea nimic de 
făcut. Cum să ne afirmăm atunci? Cum să afirm că eu sunt eu? 

Zazen constă în a nu face nimic la nivel mental. A nu face nimic 


înseamnă să nu fii nici pro, nici contra unui lucru, orice s-ar întâmpla. 
Să nu spui „acest lucru e în regulă, acesta nu”. Acesta nu este un gând 
bun. 

Înţelegeţi? Noi, oamenii, suntem foarte complicaţi. 

Zilele trecute a venit cineva să mă vadă şi mi-a zis: 

„Mă enervez pe mine însumi pentru că nu mă pot concentra”. 
Problema sa era dublă: nu se putea concentra și, în plus, se și enerva. 
Ne condamnăm 

Încontinuu propriile judecăţi. Suntem închiși într-un labirint de 
oglinzi. Mintea noastră acționează uneori asemenea a doua oglinzi 
puse față în față, reflectându-se una în cealaltă la infinit. Este o nevroză 
nesfârșită. 

La un moment dat va trebui să oprim această activitate şi, chiar 
de-am arde în focurile iadului, să nu facem nimic. E lucrul cel mai greu 
de realizat. Dar dacă reuşim să nu facem nimic pentru un moment, 
totul se calmează. Este vorba despre așa-numita relaxare mentală 
profundă. 

În mod normal, când vorbim de relaxare, vorbim de fapt despre 
straturile cele mai superficiale ale personalității sau minţii noastre. 
Este bine să relaxăm şi straturile superficiale, dar atunci când reușim 
să ne relaxăm în zazen, o facem în profunzime. Este un tip de relaxare 
profundă, care generează pace și liniște. 

Să nu faci nimic, să nu iei parte la nimic, să nu faci niciun efort 
mental, nici pentru a te elibera de vreun lucru, nici pentru a rămâne 
într-un anumit loc. Să nu faci eforturi pentru a deveni un Buddha, să nu 
te oboseșşti să te eliberezi de efortul pe care îl face mintea. „Mintea mea 
se forțează mereu într-o direcție sau alta. Și atunci trebuie să fac eu 
eforturi pentru ca mintea mea să nu le mai facă”. Este un nonsens. În 
fond, ne forțăm și mai mult. 

Nu trebuie să ne forțăm pentru a ajunge ca Buddha, fiindcă că el 
este natura noastră autentică, ce apare atunci când încetăm să mai 
depunem eforturi. 

Acesta este zazenul de care a vorbit maestrul Dogen, de care au 
vorbit toți maeștrii. Maestrul Menzan Zuiho 

spune în Jijuyu ZanmaP: „Nu adăugați mai mult efort mental 
celui deja existent”. Înseamnă să nu încercaţi să vă eliberaţi de efortul 
mental sau de tensiune printr-un astfel de efort. Să nu faceţi niciun pas 
spre dreapta sau spre stânga, în față sau în spate, să nu faceți nimic. 
Dar nici să nu vă forțați să nu faceți nimic. Întrucât pentru a sta 
degeaba nu trebuie să te forțezi, trebuie pur şi simplu să nu faci nimic. 
Pentru început este important să înţelegeți acest lucru din punct de 
vedere mental. 

Apoi, trebuie să-l puneţi în practică. 

Ideea este că, atunci când mintea nu se forțează, când ea se 
relaxează profund - o lăsăm să curgă, permitem tuturor sentimentelor 
să se nască, nu controlăm nimic, nu spunem „bun”, „rău”; „îmi place”, 
„nu-mi place” -, ne calmăm și corpul dispare în totalitate, dispare şi 
respiraţia, la fel și mintea centrată pe eu şi al meu. Singurul lucru care 
rămâne este lumina clară a ființei pe care o reprezentăm noi cu 
adevărat. 

Aceasta este moartea, experiența morții. 

Dacă trăim toate aceste lucruri de fiecare dată când practicăm 
zazen, nu ne vom mai face probleme din cauza morții, nu ne va mai fi 
teamă de ea, de vreme ce, în fiecare şedinţă de zazen vom fi parcurs 
traseul ei. 

Totuși, de ce suferim atât de mult când murim? Din același 
motiv pentru care suferim în viață sau în timpul practicii zazen. Pentru 
că ne atașăm de corp crezând că el ne reprezintă ca ființă, că ideile 
noastre ne aparțin în totalitate, că lumea este așa cum credem noi şi că 

1 La Clara Luz del Ser, publicată în colecţia „Textos de la 
Tradición Zen”, Editura Miraguano. 

lucrurile stau în felul în care ne imaginăm noi. Tot ceea ce nu 
coincide cu ideile mele reprezintă o ameninţare pentru eul meu. Și 
atunci opunem rezistenţă. Rezistența este cea care produce suferinţă. 

Lowell, părintele Bioenergeticii, spunea că diavolul există în 
această lume. Există în noi. Diavolul este atitudinea ce constă în 
rezistența pe care o opunem în fața fluviului de energie cosmică. Acest 
lucru se numește blocaj. Blocajele, rezistențele, se transformă în 
suferință, în înșelătorie, în rău. Rău, pentru că nimeni nu vrea să treacă 
prin suferință. 


Pare ireal ca percepţia noastră să fie atât de deformată. Ca în loc 
să avem parte de bogăţie, plăcere, relaxare profundă, noi să ne lovim 
de amenințări și să le opunem rezistență. Ne atașăm de propriile 
trupuri, ne ataşăm de propriile ataşamente. Sunt elementele care 
generează, în definitiv, suferinţă și durere. 

Totuşi, chiar și senzaţia de durere poate fi utilizată de către eu 
pentru a se afirma pe sine. Și, în general, în zazen generăm în mod 
inconştient durere pentru a simți mereu prezența corpului. De vreme 
ce atâta timp cât există corpul, eul este liniștit: se află în corpul lui. 

Este el însuși. Este un mecanism foarte subtil pe care fiecare 
trebuie să-l observe cu atenţie în sine însuși. 

Poezia lui Antonio Nachodo îl exprimă foarte bine: 

„Aveam în inimă Spinul unei pasiuni, într-o zi să-l scot am reușit 
şi inima nu mi-o mai simt”. 

Aceasta ar fi eliberarea de durere, de suferință, de corp. Dar 
ultima parte a poemului spune: 

„Oh, dulce spin auriu. 

Ce n-aş da să te pot simţi, în inimă înfipt să fii”. De ce? Pentru că 
dacă simţim durere, ne simțim inima. Astfel avem un lucru de care să 
ne legăm. Multe persoane se reafirmă pe ele însele prin intermediul 
durerii. Nu vor să înceteze să sufere, întrucât asta ar determina o criză 
de identitate. Groaza de vid este un vârtej de care încercăm să fugim. 
De aceea, este mai bine să ajungem pas cu pas la experiența 
abandonului corpului și minţii. Zazen favorizează abandonul, 
desprinderea. Dacă un om care nu s-a maturizat suficient din punct de 
vedere emoțional și spiritual trece dintr-odată printr-o experienţă de 
abandon, poate să sufere un șoc, o traumă. Datorită zazenului, puțin 
câte puţin, zi după zi, creăm condiţiile necesare, ne maturizăm 
asemenea nucii de cocos, până când ajungem în stadiul în care pulpa şi 
coaja se desprind, se separă una de cealaltă. 

Mie mi s-a întâmplat la începutul practicii zazen. 

Trăiam în Sevilla. Practicam zazen de aproximativ doi ani. În 
primul an de practică am studiat cu un călugăr puţin nebun. El a fost 
cel care m-a iniţiat în practica zazen, şi de aceea și eu sunt uneori puţin 
nebun. Cu siguranţă mi-a transmis o parte din nebunia lui. În cel de-al 
doilea an a trebuit să-mi exercit funcția de responsabil al Centrului zen 


din Sevilla. În acea perioadă, „responsabil” însemna, de fapt, să 
deschizi ușa, să cureți doy ol-ul, să suni clopoţelul la început și la final. 


să închizi din nou ușa, să încasezi și să plăteşti chiria etc. Eram 
un grup care practica fervent dimineaţa și seara. Într-o zi, în timp ce 
eram aşezat în zazen, m-am trezit brusc pe tavanul sălii de meditaţie. 
Eram undeva, sus, şi vedeam întreaga sală, îi vedeam pe practicanți și 
pe mine însumi aşezat în zazen, acolo, jos! Eram în colțul dojo-ului, sus, 
mă vedeam jos şi-mi spuneam: 

„Dau, dar nu poate fi adevărat...” şi m-am întors în corpul meu. 
Apoi am privit în sus, să văd dacă observ ceva, însă nu am văzut nimic. 
M-am gândit: „Am halucinaţii!”, dar apoi s-a întâmplat din nou. Așa am 
tinut-o cel puţin un an, timp în care m-am urmărit din diferite puncte; 
câteodată de acolo, alteori de dincolo, vedeam poziția mea de sus... în 
acest mod am învăţat foarte mult. Îmi vedeam poziţia din toate 
unghiurile. La început, mi-a fost foarte frică, dar în final a ajuns chiar să 
mă distreze. Mai târziu, fenomenul a dispărut brusc şi nu s-a mai 
produs niciodată. Dar știm cu toţii din experimentele pe care ni le 
povestesc cei care s-au 

aflat foarte aproape de moarte că primii paşi pe drumul spre 
moarte îi reprezintă părăsirea corpului. 

Ieşirea din el, te afli undeva deasupra și îţi vezi trupul, vezi cum 
medicii lucrează, manevrează, te mișcă... vezi totul din afară. Se 
produce o detaşare de corp. La asta mă refer, la o experiență de 
abandonare a lui. Nu este necesar să ne vedem corpul de deasupra, nu 
este necesară o experiență de dedublare, nu mă refer exact la asta, ci 
mă refer la o experienţă în care conștiința strălucește dincolo de 
senzațiile corporale, fără a fi condiţionată de ele. Mă refer la o situație 
în care senzațiile însele se diluează. Vă spun aceste lucruri ca să 

cunoașteți modalitatea în așa fel încât, dacă vreodată vi se va 
întâmpla pe neașteptate, și vi se poate întâmpla, să nu vă fie teamă, ci 
să profitaţi de starea respectivă. 

Totuşi, nu putem face un efort mental nici pentru a abandona 
corpul. Nu înseamnă că la următoarea sesiune zazen va trebui să 
începeţi cu toţii: „Oh, să ne abandonăm corpul...” Nu trebuie să faci 
niciun efort mental pentru asta; de fapt, atunci când nu facem niciun 


efort mental, corpul se va abandona singur. Dogen a numit acest lucru 
Shinjin Datsu raku, „abandon al corpului și al minţii”. Pulpa nucii de 
Cocos... pac, se desprinde de coajă. Atunci putem îndepărta coaja și 
pulpa va rămâne neatinsă. Este alchimia spirituală, în așa fel, încât să 
putem muri când va veni momentul potrivit, în mod conștient. Dacă 
murim în mod conștient, ne vom naşte automat în același fel. Dacă ne 
naștem conștient şi ne amintim momentul nașterii, moartea și viața 
anterioară, vom fi mult mai aproape de adevăratul caracter al 
existenţei și vom intra în starea în care sunt aceia cărora nu le mai 
rămâne decât o singură renaștere. Aceia care nu se întorc decât o 
singură dată. Este foarte important să ne fie clar dacă dorim să ne 
întoarcem o singură dată sau nu vrem să ne mai întoarcem deloc. 
Întrucât, dacă nu ne e clar acest lucru, atunci ce facem? Toate acestea 
pentru a ne clarifica sensul vieţii. Care este sensul vieții noastre? 

Orice sens i-am da, care nu include experiența existenţei, nu 
este unul autentic. De fapt, vieţii nu trebuie să-i dăm niciun sens. Cine 
suntem noi să facem asta? Viaţa îşi are propriul sens, tot ce putem face 
noi este să-l descoperim și să intrăm în rezonanţă cu el, cu 

sensul creaţiei. Altfel ne limităm interesele doar la lucrurile 
acestei lumi şi devenim laici. Ce sunt laicii? Cei care se ocupă doar de 
lucrurile acestei lumi, al căror orizont este limitat la ea. În general, 
laicii sunt materialiști, legaţi de lucrurile lumești. Trebuie să includem 
şi elementele care există dincolo de această lume. 

Pentru că lucrurile acestei lumi dispar, se dizolvă; şi chiar dacă 
am fi fericiţi timp de douăzeci, treizeci sau patruzeci de ani, apoi va 
trebui să renunțăm la tot, visul va lua sfârșit. Şi atunci, ce facem? 
Aşadar, voi, care sunteţi aici întrucât căutaţi o deșteptare și căutați un 
sens autentic al vieţii, trebuie să reflectați asupra acestor lucruri, să le 
integrați în viața voastră cotidiană, şi să-i conferiți acesteia un sens 
profund, amplu, superior plăcerii imediate, beneficiilor obținute rapid, 
chiar supraviețuirii. Să supravieţuiți doar de dragul de a supravieţui nu 
are niciun sens. lată ce voiam să vă spun în această seară. Vă 
mulțumesc pentru atenția acordată. 

ce este asta? 


Întrebarea fundamentală rămâne: ce este ASTA? Ce naiba e 
ASTA? 

Au existat şi există multe moduri de a exprima acest lucru. 
Fiecare maestru, în fiecare epocă, tradiţie, l-a exprimat în funcție de 
posibilitățile sale. Eu spun așa: 

Calea ființelor umane, singura Cale pe care o putem urma, este 
aceea care ne duce înapoi la Adevărata noastră Fiinţă. 

Calea zen este numită uneori Calea Abruptă sau Calea care nu 
ocoleşte, pentru că zazen ne introduce direct și imediat în ființa care 
suntem. 

Ce este o ființă? „Fiinţă” este un cuvânt, o înlănţuire de trei 
silabe. Francezii spun „âtre”; englezii spun „being”; japonezii, „desu'; 
italienii, „essere”... Cuvintele diferă, dar esența FIINȚEI din italiană, 
franceză, engleză, japoneză sau spaniolă este exact aceeași. E adevărat 
că fiecare dintre noi se percepe pe sine într-o manieră distinctă. Totuși, 
împărtăşim cu toţii senzația de FIINŢA. 

Realitatea e că acum eu sunt ce sunt, aşa cum sunt. 

Vreau să spun că nu trec prin niciun proces de schimbare sau 
perfecționare. Nu încerc să ajung să fiu. 

Calea zen nu este una de perfecționare. Nu este vorba despre a 
ajunge să fii, ci despre a fi ceea ce eşti, aici şi 

acum, aşa cum eşti. Aceasta este dharma nyoho, dharma talidad, 
Ochiul care observă fiecare lucru exact așa cum este în acel moment. 

Dar ce trebuie să facem pentru a fi ceea ce suntem? 

Răspunsul este: nimic; nu trebuie să facem absolut nimic. Doar 
să existăm. Aceasta este existența zen, măduva zazenului transmisă 
prin Buddha transmisiunii. 

Bineînţeles că aveţi libertatea să nu fiți de acord. 

Puteţi să aveți alte păreri, să analizaţi, să reflectaţi, să judecați. 
De exemplu, puteţi să vă judecați pe voi înșivă. Puteţi să vă divizați, să 
vă conceptualizaţi ființa actuală și să o calificați ca fiind insuficientă. 
Puteți să-i puneţi o notă ființei voastre prezente. Sunteţi liberi să 
suspendați, să dezaprobați calitatea voastră de a fi în acest moment și 
să vă gândiţi că sunteţi imperfecţi, că va trebui să faceți un efort mare, 
enorm, zi după zi, pentru a atinge perfecțiunea anul care vine, în 
douăzeci sau treizeci de ani sau în viața următoare. De fapt, asta facem 


mereu. În acest mod, argumentele vieţii noastre răspund propriilor 
creații mentale. 

Coordonatele vieţii noastre sunt mereu o reflexie a ceea ce noi 
înşine generăm în propria conştiinţă. Calea zen ne învaţă să fim ceea ce 
suntem. Îi permitem ființei noastre să se manifeste, fără a fi nevoie să-i 
punem un nume, fără să o catalogăm, fără a avea pretenția de a include 
experiența noastră de a fi într-o noțiune, un concept, un cuvânt. 

Sub înaltul Cerului şi pe Pământ, nu există nicio persoană 
suficient de puternică pentru a emite o judecată referitoare la ființa pe 
care o reprezentăm. 

nici măcar noi înşine nu o putem face. Maestrul Soha Daishi a 
scris în Shodoha: 

„Cine merge pe drumul cel bun și cine împotriva curentului? 

Nici Buddha, nici Pământul, nici Cerul, nici zeii nu ştiu”. 

În ceea ce priveşte relația maestru/discipol, este o greşeală 
fundamentală încercarea de a găsi în maestru confirmarea propriei 
fiinţe. Dacă această căutare se produce, înseamnă că într-un anumit loc 
din noi înşine ne judecăm, ne considerăm a fi insuficienţi, ne 
condamnăm. Condamnăm ființa pe care o reprezentăm cu adevărat. De 
aceea avem nevoie de o autoritate externă care să ne recunoască, să ne 
confirme, să ne declare nevinovaţi și să susțină demnitatea și 
legitimitatea ființei noastre. 

Acest lucru conduce spre un drum fără ieşire, spre o situaţie 
conflictuală, întrucât, chiar de căutăm confirmarea exterioară, în 
cadrul fiinţei noastre ştim că o astfel de confirmare, pentru a fi validă, 
nu poate să pornească decât din noi înşine. Căutând confirmarea 
într-un subiect exterior nouă, generăm o relație de dependenţă. 
Dependenţa produce la rândul ei resentimente chiar față de subiectul 
de la care pretindem să obținem recunoașterea, pentru că, de fapt, 
ființa noastră are nevoie să fie ea însăși, să se autovalideze. 

Adevărata confirmare este întotdeauna autoconfirmarea. Şi, în 
mod paradoxal, comunicarea de la om la om cu maestrul nu se poate 
naște decât din autoconfirmare. 


Dharma nu poate fi transmisă de la o ființă care e conştientă de 


ceea ce este către o alta care luptă pentru a exista. Transmiterea 
dharmei se face de la o ființă care este Buddha, și o știe, către alta de 
acelaşi gen. Este motivul pentru care în transmiterea dharmei nu se 
transmite, de fapt, nimic. Transmiterea dharmei este un joc de oglinzi 
în care Buddha îl vede pe Buddha, în care Buddha se vede pe sine 
reflectat în celălalt. 

Chiar şi aşa, transmiterea dharmei nu este ușoară. 

Acest lucru se datorează faptului că aproape tuturor ne-a fost 
afectată esența percepției față de noi înşine. 

Atât de mult am fost segmentațţi, încât ni se pare imposibil să 
acceptăm faptul că suntem ceea ce suntem, aşa cum suntem. Din acest 
motiv ne adâncim și ne îndreptăm pe căi spirituale care ne promit 
perfecțiunea, nirvăna, recunoașterea totală de către Părintele Celest... 

Într-un fel sau altul, părinţii noştri nu au ştiut să ne recunoască. 
Nu au putut să vadă în noi ființa de lumină și iubire pe care o 
reprezentăm. Nu au reușit să-l vadă cu ochii lor pe Buddha care s-a 
născut ca fruct al pasiunii şi iubirii lor. 

lar acum suntem însetați de recunoaștere. Avem nevoie de 
cineva, o autoritate de orice fel, să ne declare nevinovaţi, să ne facă să 
ne simțim demni de a fi iubiţi şi să ne ușureze de povara vinei de a fi 
ceea ce suntem. 

Este important să fim conștienți de acest lucru, pentru că, de 
multe ori, el umbreșşte și slăbește relația maestru/discipol și orice alt 
tip de relație pe care am dezvoltat-o. 

Trebuie să conştientizăm cu adevărat faptul că recunoaşterea de 
către ceilalți sau declararea de către ei a nevinovăţiei noastre nu ne 
folosesc. Confirmarea exterioară este doar un balsam trecător, iar 
durerea care apare atunci când efectele sale trec este mult mai 
cumplită decât la început. Adevărata recunoaștere a ființei noastre nu 
poate proveni decât din noi înșine. 

Ființa este o perlă prețioasă care strălucește cu propria-i lumină, 
fără a depinde de vreun obiect sau subiect extern. 

Nu ați venit până aici pentru a fugi de voi înșivă. Nu sunteţi aici 
pentru a ajunge să fiți altfel decât sunteţi. Nu practicaţi zazen pentru a 
fi altceva decât sunteţi acum. 

Sunteţi aici pentru că ființa voastră profundă v-a adus pentru a 


vă permite să fiți ceea ce sunteţi. În momentul în care veţi înceta să 
acordaţi importanţă propriilor judecăţi, în momentul în care nu vă veţi 
mai gândi la voi înșivă în termeni de bun/rău, corect/incorect, veţi 
putea auzi vocea şi simți prezenţa ființei care sunteţi deja. 

Tot ceea ce am spus sunt numai vorbe. Dacă vă rezumațţi la 
înțelesul lor intelectual, veţi fi dezorientaţi. 

Dacă veţi încerca să le înțelegeți prin intermediul minții voastre, 
vă veți rătăci. Când nu veți face un efort pentru a înţelege, când nu vă 
veți ataşa de ele şi nici nu le veţi respinge, atunci vă veți da seama că 
aceste cuvinte provin din sufletul fiinţei mele și că transmit o energie 
invizibilă, de la inima mea către inimile voastre: Atunci veţi înțelege 
cum a fost transmisă această dharma, începând cu Buddha 
Shakyamuni către Mahakashiapa. 

De la Mahakashiapa până la voi, printr-o linie vie de ființe care 
sunt ele însele. 

Respirați amplu şi profund. Lăsaţi să se dizolve toate tensiunile. 
Nu trebuie să vă legaţi de nimic. 

Sunteţi deja voi înșivă și nu e necesar să faceţi vreun efort 
pentru asta. 

În ceea ce mă priveşte, mă simt foarte fericit să fiu aici cu voi în 
această seară de sfârșit de toamnă. În astfel de momente sacre simt că 
ceea ce facem merită osteneala. În stări ale conștiinței asemenea 
acelora pe care le trăim, sunetul ploii deasupra pădurii, picăturile de 
apă ce cad de pe acoperișul sălii de meditaţie ceează o muzică divină. 

Simt că acesta este Pământul Pur al lui Buddha, Pământ Pur care 
se află mereu în fața ochilor noştri, dar pe care îl putem percepe doar 
atunci când sufletul ne este pătruns de inocenţă, când mintea îşi 
încetează activitatea confuză şi agitată, când emoţiile se calmează. 

Acesta este Pământul Pur al lui Buddha, Nirvâna vie. 

Când o simt, ştiu că obiectivul practicii noastre se realizează 
acum şi aici, zi după zi. 

Care este exact obiectivul practicii noastre? Nu pretindem să 
creăm o mişcare formată din mii de acoliți. Încercăm să fim noi înşine. 
De aceea, calitatea experienţei de a fi e cea care contează. 

În aceste momente nu ne forțăm să ajungem Buddha. Nu facem 
decât să ne oferim permisiunea de a fi noi înșine. Permitem naturii lui 


Buddha să se manifeste. 
Ce este mai exact natura lui Buddha? Ce culoare, ce formă are? 
Odată, un discipol și-a întrebat maestrul: 

— Ce este natura lui Budelha? 

Maestrul i-a răspuns: 

— O vale, o grămadă de pietre, câteva bucăţi de ţiglă. 

Când cititorii occidentali, încătuşați în percepţia intelectuală a 
misterului vieţii, citesc povești asemenea acesteia, spun: „Ce amuzant! 
Ce originali sunt maeștrii zen!” Şi se forțează să înţeleagă sensul 
intelectual al cuvintelor utilizate. 

Totuşi, adevărata semnificație a cuvintelor nu poate fi înțeleasă 
prin activitate mentală, ci prin totalitatea ființei, prin intermediul 
experienței. Când vedem natura lui Buddha într-o vale, într-o grămadă 
de pietre, în câteva ţigle roșii, experimentăm cu întregul corp şi spirit 
ceea ce a vrut să spună maestrul. 

Natura lui Buddha nu are nici formă, nici culoare. 

Nu este nici mare, nici mică, nici albă, nici neagră, nici nu 
strălucește asemenea soarelui, dar niciun este întunecată. Natura lui 
Buddha e exact ceea ce suntem noi. lar ceea ce suntem noi nu poate fi 
catalogat, nici conceptualizat. Natura lui Buddha este cea care ne 
permite să ne dăm seama de toate. Eu sunt foarte fericit pentru că mă 
simt unul cu voi în natura lui Buddha pe care o reprezentăm. 

Azi, venind spre dojo, am văzut migdalul, nucul, dudul alb, 
măslinii şi pinii împodobiţi cu mii de picături strălucitoare de la 
ultimele ploi, care luceau în bătaia rezelor de soare ce străbăteau 
printre nori. Era foarte frumos. Pământul Pur al lui Buddha este atât de 
frumos. 

Este frumuseţe. Una dintre cele mai mari dorinţe ale sufletului 
uman este să trăiască în frumuseţe. Adevă 


rata frumuseţe este mereu alături de Adevăr. Când învăţăm să 
luăm lucrurile așa cum sunt, conștientizăm frumusețea din interiorul 
fiecărei ființe. Nu încercăm să ne impunem propriile criterii de 
frumusețe. Adevărata frumuseţe este cea pe care o emană ființele 
atunci când se manifestă așa cum sunt. Aici nu e loc pentru artificial. 


Când ne permitem să fim noi înşine, ne conectăm la izvorul propriei 
noastre lumini exterioare. De fapt, frumuseţea nu-şi are originea în 
obiecte, ci în ochii care le percep. Atunci când observăm frumuseţe în 
jurul nostru înseamnă că ne-am conectat la propria frumuseţe 
interioară. Este adevărat însă și contrariul. 

Trăim o înserare a unei zile de toamnă târzie. Deja se simte 
apropierea iernii. Este o seară plină de frumuseţe şi mister. Ploaia este 
o binecuvântare a cerului, care ne purifică atât interior, cât şi exterior. 

Acestea sunt lucrurile pe care le simt în aceste clipe în sufletul 


meu. 

Cine practică zazen? 

Când ne așezăm în zazen, cine se așază de fapt? 

Cine, ce face? Ce înseamnă „să practici zazen”? Avem aici un 
buchet bun de koan-un. 

Concepţia generală este că reprezentăm un „eu', o entitate 
diferită şi separată de toate celelalte entități sau fenomene. Urmând 
acest raționament, spunem: 

„Eu practic zazen” şi aşa stabilim o dualitate între „eu” şi 
„ceilalți”. Este foarte important să ne dăm seama că o astfel de viziune 
este iluzorie şi ireală. 

„Eul” care practică zazen şi zazen ca activitate nu sunt două 
lucruri diferite. Când mă aşez în zazen, sunt zazen, zazenul este eu, nu 
există în afara eului, nici vreun „eu” în afara zazenului. Corpul meu este 
zazen, respiraţia la fel, gândurile, amintirile sau prejudecățile iau 
naștere în zazen și sunt zazen. 

Dacă eu aș întreba „ce faceţi?”, voi mi-aţi răspunde: 

„Practicăm zazen”. „Dar cum ştiţi că faceţi asta?” „Simțim. 
Simțim zazenul. Ne simţim fesele sprijinindu-se pe zafu\ Ne simțim 
genunchii înfipți în pământ. Simţim coloana vertebrală dreaptă, poziţia 
corpului. Postura brațelor, contactul degetelor mari ale mâinilor. 
Simțim respiraţia”, ar fi răspunsul vostru. 

1 Zafu - pernă specială folosită în practicarea zazenului. 

Dar ce înseamnă „să simți”? Veţi răspunde: „Înseamnă să ai 
senzaţii”. 


Bine. În mod obişnuit, asociem zazenul sau îl identificăm cu un 
anumit număr de senzații. Şi totuşi, când auzim zgomotul mașinilor, 
simțim căldură, auzim muzica vecinului de deasupra, acestea sunt 
înăuntrul sau în afara „eului care practică zazen”? 

Maestrul Dogen Zenji spune: „Când ne aşezăm în zazen, același 
lucru îl face întregul Cosmos, toate fiinţele se așază în zazen”. Întregul 
oraş, cu miile sale de locuitori şi activitatea sa febrilă, totul este inclus 
în zazen. Viața. Moartea, iubirea, ura, nașterea și îmbătrânirea, binele 
şi râul sunt conţinute în el, sunt zazen. 

În același fel, când conştiinţa noastră este orbită de furie, de 
ignoranță sau de aviditate, întregul Cosmos se impregnează de furie, 
ignoranță sau aviditate. 

Practicaţi zazen fără a crea o dualitate între ceea ce e zazen şi 
ceea ce nu e. Practicați un tip de meditaţie care să se depășească pe 
sine, să transcendă orice idee legată de practică. În timpul practicii 
adevăratului zazen ne extindem conștiința în aşa fel, încât surprindem 
toate fenomenele Universului. Astfel, lupta, opoziţia și dualitatea 
dintre noi şi Cosmos dispar. 

Zazen presupune să fim cu adevărat conştienţi de asta. 

Când vi se spune: „Nu vă înclinați nici spre dreapta, nici spre 
stânga”, nu se face referire doar la coloana vertebrală. Este vorba 
despre o atitudine mentală și emoțională mult mai profundă. 
Semnificația este: să nu vă aplecaţi spre vreo senzaţie sau alta. Să nu 
asociați meditaţia cu un anumit tip de senzații. Pur și simplu așezaţi-vă. 
Îndreptaţi bine coloana vertebrală și atingeţi tăcerea morților. 

Întrebări Și răspunsuri întrebare: Am fost rugat să vă întreb 
ceva. Persoana care m-a rugat nu o poate face chiar ea pentru că 
muncește în bucătărie. Pot să vă pun întrebarea? 

Maestrul Dokushă: Şi apoi vei merge și-i vei da răspunsul? 

Nu, ea îl va auzi pe casetă. 

MD: Îl va auzi pe casetă? Mă întreb cum am ajuns să fiu un 
maestru zen cibernetic. Cum aş putea să transmit dharma de la inimă 
la inimă prin intermediul casetei? E din ce în ce mai dificil. 

Î: Tot ceea ce pot să fac este să-i transmit răspunsul întocmai. 

MD: Nu. Acest lucru nu este posibil. În lume, persoana care pune 
întrebarea şi maestrul trebuie să stea față în față. Răspunsurile lumii 


nu sunt doar verbale. 

Contactul personal este important. 

Î: Care este procesul morţii unei persoane care a depus 
jurământul de bodhisattva? 

MD: O persoană care a depus jurământul de bodhisattva 
urmează același proces al morții ca ceilalți oameni. Singura diferență 
este că renaşte impulsionat de forța jurămintelor sale. 

Î: Și dacă nu dorește să renască? 

118 


MD: Forţa jurămintelor sale îl va face să renască. 

Dacă jurămintele sunt înscrise adânc în profunzimea conştiinţei 
sale, nici măcar nu se pune problema dacă va renaşte sau nu. Renaște 
datorită forței lor, dar renașterea nu poate fi considerată ca una 
obişnuită în ciclul vieţii și al morții. Este o renaştere conștientă, 
voluntară. Cel care moare în mod conștient renaşte la fel. Nu este 
acelaşi lucru să renaști alegând circumstanţele, locul etc, cu a renaşte 
prin forța karmei. Un bodhisattva care moare și renaşte în mod 
conștient este, practic, un Buddha. Se află dincolo de viaţă și de moarte. 
E ca şi cum în timpul somnului am putea fi în același timp treji și 
adormiţi. Și ca şi cum treji fiind am putea rămâne complet adormiți. 
Este vorba de a intra în starea de somn și a ieși din ea perfect 
conștienți. În acest caz, somnul şi trezirea sunt exact la fel. E acelaşi 
lucru să rămâi adormit sau să te trezeșşti. Ai această libertate. Datorită 
forţei jurămintelor ne naștem acolo unde trebuie, cu scopul de a 
realiza în cel mai bun mod cu putință misiunea pe care ne-am 
propus-o. 

„ : Adică renașterea se produce prin forța dorinţei. 

MD: Se poate spune şi aşa, dar dorința este numită aspirație 
spre binele tuturor ființelor (bodaishin). Oricum ar fi, viziunea pe care 
o putem avea din perspectiva vieţii asupra acestui aspect este foarte 
limitată. Nu e posibil ca ea să fie completă. În această postură a vieţii 
suntem condiționați de un corp, de o minte, de o serie de fenomene. 
Aici încă predomină o puternică identificare cu trupul, cu ideile, cu 
modul cum înțelegem lucrurile. Din această postură nu putem avea o 
viziune completă a realității. Nu trebuie să devenim 

obsedați de asta. E necesar să utilizăm ideile şi învățămintele 
pentru a deştepta în noi înșine o intuiție profundă. Nu mai mult. Nu vă 
mai gândiţi la aceste lucruri, întrucât limbajul uman este imperfect şi 
nu poate exprima totalitatea unui proces în care el reprezintă doar o 
mică parte. Înțelegerea intelectuală are o limită. 

Nu trebuie grăbită. Dacă în timpul zazenului îți abandonezi total 
corpul, mintea, tot ceea ce ştii, tot ceea ce înţelegi, toate impresiile 
senzoriale acumulate, atingi o experiență de reabsorbție în vid, fiind 
perfect conştient. Este o moarte conștientă. Pornind de la această 
experiență vei putea înțelege mult mai bine. 

Vei putea înțelege fără a o face. Este important să calmezi 
aviditatea înţelegerii intelectuale. 

Î: În cadrul acestui sesshin am făcut o descoperire importantă. 
Mi-am dat seama că de mai mulţi ani încerc să-mi blochez gândurile în 
timpul zazenului. Eu înțelegeam că atunci când gândeam eram „în 
minte” și că, prin eliminarea gândurilor trebuia să ating o stare în care 
mintea să nu existe. De aceea, cât timp practicam zazen luptam 
împotriva gândurilor. Acum conștientizez că era vorba despre o 
încercare forțată de concentrare, că poţi să gândeşti și e bine să o faci 
în timpul zazenului. Întrebarea mea este: puteţi să-mi clarificaţi cum să 
fac pentru a nu fi copleșit de gânduri? Cum să fac pentru a le observa şi 
a le lăsa să treacă? 

MD: Acest lucru are legătură cu practica. Zen este o chestiune 
practică. Îți voi oferi câteva explicaţii. Dar să nu uiţi că nu sunt mai 
mult decât explicații. Odată ce le vei fi înțeles, va trebui să le pui în 
practică. Cum înveţi 

să mergi? Mergând. Cum înveţi să plutești? Plutind. 

Există vreo tehnică? Bineînţeles: lasă-ţi gândurile să curgă, 
lasă-le să treacă. Conștientizează faptul că tu nu ești una cu ele. Nu este 
vorba decât de a înceta să te identifici cu gândurile. Și nu o poţi face 
luptând împotriva lor. Dacă te gândeşti să nu gândești, de fapt, faci asta 
chiar acum! Dacă te atașezi de gânduri sau le respingi, continui să fii 
legat de ele. Să nu generezi nici atracţie, nici respingere. Menţine-te la 
distanţă, pur şi simplu. Tu nu eşti una cu gândurile tale. 

La fel se întâmplă în cazul senzaţiilor și emoțiilor. 

Trebuie să fim conștienți de ceea ce simțim, dar nu trebuie să ne 


identificăm cu asta, întrucât ne privăm de libertate. Suntem mai mult 
decât propriile senzaţii, mai mult decât emoţiile noastre, decât 
gândurile noastre. 

Suntem și senzații, și gânduri, însă nu doar atât. lată diferenţa. 
Identificându-te cu gândurile, te situezi sub un cer acoperit de nori și 
nu-ți permiţi să vezi ce e dincolo. Dacă încetezi această identificare te 
vei afla dintr-odată în mijlocul cerului senin. Vei vedea norii plutind 
acolo sus, dar nu te vei simţi perturbat sau limitat de ei... Asta e 
diferenţa. 

Unii cred că zazenul constă în a înceta să gândești şi a accede 
spre lipsa gândurilor. Lucrurile nu stau așa. 

Dacă încetezi să te identifici cu gândurile, starea în care ele 
lipsesc va veni în mod natural. Însă dacă lupţi împotriva gândurilor, nu 
se va întâmpla niciodată. De ce? Pentru că lupta împotriva gândurilor 
este un gând în sine. A lupta împotriva activității mentale implică 
activitate mentală. În acest fel, nu faci decât să menții mintea activă. 
Bineînţeles că atunci când încetezi să 

lupți împotriva minții, când nu mai respingi sau atragi, în mod 
natural apare starea lipsei minţii şi a gândurilor. 

Există o practică mentală care ne ajută să nu ne agățăm de 
gânduri. În zenul japonez se numește shoken. 

Sho înseamnă lumină; ken, observaţie, privire. Shoken ar putea 
fi tradus ca „observaţie luminoasă”. Este o practică esenţială în timpul 
zazenului și în viața cotidiană. Când practicăm zazen, trebuie să 
generăm în mod continuu stări de conștientizare. Mintea noastră 
trebuie să fie o fabrică de astfel de stări. Celulele noastre, corpul, 
mintea şi toată ființa trebuie să producă în mod continuu stări de 
conștientizare. Shoken este o „observaţie fulger”. Conștiinţa trebuie să 
emită încontinuu scântei care să ne permită să observăm ce se 
întâmplă în ea. Este numită „observaţie fulger” pentru că nu trebuie să 
rămână prea mult timp focalizată asupra unui anumit obiect. (Când ne 
menţinem atenţia prea mult timp asupra unui obiect îl încărcăm de 
energie, îl solidificăm, îi dăm viaţă, îl materializăm). 

Shoken înseamnă să conștientizezi ceea ce se întâmplă acum și 
aici. Dacă nu practicăm shoken în timpul zazenului, cădem în 
somnolență. Mintea devine confuză și difuză. Ne lăsăm purtaţi de 


gânduri, de asocierile de idei şi, fără să ne dăm seama, începem să 
batem câmpii. 

Dacă la un moment dat ne dăm seama că atenţia ne-a fost 
acaparată de vreun gând sau vreo idee, practicăm kakushoku, 
întoarcerea la obiectul primar al atentei: de exemplu, poziția corpului 
sau respiraţia. 

Când deprindem obiceiul shokenului, are loc o supraveghere 
continuă a tot ceea ce se întâmplă în 

corpul conștiinței. Cum să faceți acest lucru? Foarte simplu: 
făcându-l. 

Cu siguranță că multe gânduri şi emoţii te vor acapara, dar dacă 
vei continua să practici shoken, se va întâmpla din ce în ce mai rar și va 
dura tot mai puţin. 

Î: În timpul sesiunilor teisho ne-aţi vorbit mult despre 
abandonarea corpului și a minţii. Aţi spus că dincolo de corp şi minte 
este Mintea Unică, Mintea Universală. Acest concept al Minţii Unice mi 
se pare deosebit de profund și recunosc că reprezintă un mare mister. 
Nu am nici cea mai vagă idee ce ar putea fi Mintea Unică. Nu aş vrea să 
se încheie acest sesshin, în care a fost abordată în mod repetat ideea, 
fără a afla mai multe despre Mintea Universală. Ați putea să-mi oferiţi 
anumite indicii? 

MD: Mintea Unică este la fel ca spaţiul: se află peste tot. Această 
afirmație este exactă. E mai bine să spunem că Mintea Unică e spaţiul. 

Noi, oamenii, construim pereți și limităm spațiul. 

După ce am construit o clădire, delimităm: înăuntru și afară. 
Creăm o separare. În realitate, spațiul dinăuntru nu este diferit față de 
cel de afară. Ambele rămân unul şi același spaţiu. De fapt, dacă 
dărâmăm peretele, nu vedem vreo diferenţă între spaţiul din afară şi 
cel dinăuntru. La fel se întâmpla şi cu Mintea Unică. Ea nu are interior 
sau exterior, afară sau înăuntru. Nu are limite. Aici întâlnim un 
paradox: este aceeași Minte Unică ce a generat minţi care divid spaţiul 
în compartimente micuţe etanşeizate, ascunzându-și temporar propria 
natură nelimitată. Unele compartimente le numim eu. 


pe altele tu. În momentul apariţiei unui compartiment etanș 


spunem că este vorba despre o naștere. Dispariţia lui o numim moarte. 
Din punctul de vedere al spaţiului fără frontiere, toate aceste lucruri 
sunt false, iluzorii. Este ca un joc de magie. 

Pot să iau o cutie și să spun: „Voi închide aici o cantitate de 
spaţiu, de aer”. Pot face asta şi pot să ajung să cred că înăuntrul cutiei 
am ceva. Pot să mă conving că aerul pe care îl am în cutie este al meu. 

Dacă acea cutie ar fi distrusă, m-aș simți foarte trist pentru că 
mi-am pierdut spaţiul. Nu este decât un vis. 

De fapt, cutia nu a separat niciodată spațiul. 

La fel se întâmplă şi cu Mintea Unică și cea a eului. 

Dat fiind că percepem doar prin intermediul minţii eului, 
credem că reprezentăm un lucru limitat, un compartiment etanșeizat. 
Credem că suntem diferiți de lumea în care trăim. În final, moartea 
este cea care ne face să vedem mirajul acestei percepții. În timpul 
procesului morții, elementele fizice care compun corpul individual se 
întorc în lumea materială de care nu au fost niciodată separate. Același 
lucru se întâmplă și cu mintea eului, ea se întoarce în Mintea Unică. 

„Aerul” conţinut în interiorul cutiei-corp se întoarce în spaţiul 
infinit. 

Î: Ce este Mintea Universală? Este energie? 

MD: Acum încerci să închizi Mintea Universală într-o cutie. 
Toate încercările de conceptualizare vor să închidă infinitul într-un 
compartiment etanşeizat. 


Î: Da, probabil... nu ştiu. Încerc să caut un punct de reper. 

MD: Este inutil. Nu poţi zbura prin infinit căutând repere 
limitate şi liniştitoare. În zadar te întrebi ce formă, ce culoare are 
Mintea Unică. Ceea ce contează este să găseşti modul de a te adânci, de 
a deveni una cu Mintea Unică. 

Totuşi, a încerca să găsești o metodă care să-ți permită să devii 
una cu Mintea Universală este cel mai stupid lucru din lume. De fapt, 
niciodată nu ai încetat să te identifici cu Mintea Universală. Aerul intră 
şi iese din tine liber. La fel şi energia vitală. În celulele și atomii care te 
compun, masa se transformă încontinuu în energie. Energia este 
reabsorbită de vid. Vidul generează încontinuu energie, iar aceasta, 
condensându-se, formează particulele materiale care compun atomii și 
celulele din care eşti creat, clipă de clipă. Nici tu, nici altcineva nu a 


ieşit vreodată din Mintea Universală. Noi doar generăm idei. De 
exemplu, aceea că suntem diferiți de Mintea Unică. Generând ideea că 
suntem un eu și identificându-ne cu el producem iluzia că suntem 
diferiți de Mintea Universală. 

„Într-o prelegere anterioară aţi spus că în timpul zazenului 
trebuie să abandonăm corpul. Aţi explicat că asta se face prin 
îndepărtarea atenţiei de la corp și concentrarea ei pe respirație. Nu 
reușesc să înțeleg. Eu asociez respiraţia cu anumite senzații corporale. 
Nu ştiu cum să mă concentrez pe respirație abandonând în același 
timp toate senzațiile corporale. Vă rog, m-ați putea ajuta? 

MD: E vorba despre nomenclatură aici. Trebuie să avem grijă să 
nu devenim confuzi din cauza nomenda 


turilor. Evident că respirația are un aspect senzorial-corporat 
important. Totuși, ea nu este un fenomen exclusiv corporal, ci o punte 
de legătură între corp şi spirit, între materie și antimaterie. E clar că 
noi conştientizăm respiraţia în mod senzorial, fie auditiv, tactil sau 
sinestezic. Bine. Ceea ce vreau să-ți spun este să-ți îndepărtezi atenția 
de toate senzațiile corporale care nu sunt asociate cu respirația. Așa 
înţelegi mai bine? Nu e decât o chestiune legată de terminologie. 
Aspectul esenţial este că, la un moment dat, trebuie să îndepărtăm 
atenţia de la toate senzațiile care nu au legătură cu respirația. 

Î: Am crezut că am înțeles la un moment dat, însă în final m-am 
pierdut. 

MD: În ce moment ai pierdut firul? 

„Când aţi spus că trebuie să îndepărtăm atenţia de la senzațiile 
corporale care nu sunt asociate respirației. 

Aşa este? 

MD: Da. 

Î: În acest caz, îmi e clar. 

MD: Bine. Ai înţeles, într-adevăr. 

Î: Maestre, aş dori să-mi clarificaţi câteva lucruri, însă înainte aş 
vrea să vă spun că nu vă urăsc. Zi de zi asimilez din ce în ce mai mult 
din învățătura dumneavoastră și mă felicit pentru privilegiul de a avea 
un maestru spiritual care zi după zi îmi va arăta calea de urmat. În 
timpul acestui sesshin ați vorbit mult despre sensul vieţii. În aceste zile, 
câinele meu şi cu mine am fost foarte apropiaţi şi am petrecut multe 
momente 


126 


Împreună. De aceea mă întreb: au oare oamenii şi animalele un 
simţ comun al vieţii? 

MD: Eu simt că toate existenţele sunt o singură Viaţă, că există o 
Viață unică ce include toate făpturile vii. Viaţa are un sens. Bineînţeles 
că fiecare dintre ființele care fac parte din această amplă Viață simt 
într-un mod diferit în inima lor acest unic sens. Există fiinţe care sunt 
mai puternic conectate la sensul adevărat, profund. În aceste clipe se 
pare că oamenii sunt cei mai îndepărtați de sensul Vieţii. Este însă 
doar o aparenţă. Cinele simte în felul său sensul Vieţii. Tu, în felul tău. 
Un yankeu din New York simte în felul său sensul Vieţii sau, cine știe, 
poate pentru el viaţa nu are sens. Să spunem că în acest caz are un 
nonsens al Vieţii. Oricum ar fi, cu toţii facem parte din aceeași Viaţă. 
Întrebarea este: ce putem face pentru ca sensul subiectiv pe care-l dăm 
vieții să coincidă cu sensul ei general? Cum putem să intrăm în 
armonie cu Ordinea Cosmică? Noi, oamenii, suntem pe un drum de 
evoluție a conștiinței. Evoluăm, în sensul că suntem din ce în ce mai 
conștienți de scopul Vieţii. Altfel spus, Viaţa a creat o specie numită 
umană pentru ca, prin intermediul ei, să apară conștiința vieții. 
Procesul nu este încă încheiat. Întreaga umanitate este încă asemenea 
unui adolescent. Suntem la vârsta pubertăţii. Ne prostim. 

Suntem precum copiii care se joacă. Avem multe de învăţat și 
trebuie să ne maturizăm. La asta lucrăm. 

În general, o ființă umană are un simţ al vieții mai profund şi 
mai amplu decât un animal. Deși uneori, unii oameni sunt mai brute 
decât animalele. Unele animale îi pot învăţa pe oameni multe lucruri. 

În principiu, oamenii trebuie să-şi dezvolte conştiinţa și 
compasiunea. În anumite situații, câinele este o ființă adorabilă, dar în 
altele este doar un câine. 

Alteori se bate cu alți câini pentru a demonstra că el este 
stăpânul speciei. În general, noi, oamenii, am depăşit simţul 
teritorialității. Deşi unii naționaliști fanatici încă se mai ceartă pe 
frontierele teritoriului lor. 

Nu trebuie să idealizăm viața animală. Trebuie să avem mare 
grijă să nu confundăm termenii și nivelurile. 


Fuziunea cu Natura nu trebuie să presupună o reîntoarcere la 
epoca primitivă. Nu putem idealiza nici viața animală, nici pe cea 
vegetală. Viața vegetală și cea animală au limite și condiționări foarte 
puternice, pe care viața umană nu le mai înțelege. Viaţa umană este 
superioară în complexitate şi conștiință. Dar, atenţie. Acesta este doar 
un mod de a exprima lucrurile. Viața umană are nevoie de cea animală, 
vegetală şi minerală. Ea este o prelungire a lor. Nu trebuie să 
subestimăm natura umană spunând că un câine ne este superior. Este 
posibil să găsim în câine calități pe care ar trebui să le dezvoltăm la noi 
înșine, însă viața umană este superioară prin complexitate și conştiinţă. 
A nega asta ar însemna să negăm Viața Cosmică și cristalizarea ei în 
conștiința umană. Trebuie să ne asumăm responsabilitatea vieţii 
noastre. 

În ziua de azi, observăm atitudini regresive în multe colective 
umane. Mitul indigenului fericit revine. Acest mit a apărut în Europa în 
același timp cu raționalismul. 

Poate ca reacție la complexitatea pe care o atingea civilizația 
europeană. Viaţa socială și statele au devenit complicate şi s-au 
îndepărtat de Natură. În același 

timp, datorită explorărilor, cultura europeană a intrat în contact 
cu multe culturi băștinașe. Astfel s-a născut mitul indigenului fericit. 
Mulţi intelectuali au crezut că indigenii continuau să trăiască în 
Paradisul pământean. 

Chiar şi astăzi, ecologişti și oameni din „noua eră” continuă să 
alimenteze acest mit al băștinașului fericit, bun şi sfânt. Viaţa 
băștinașului nu este neapărat superioară vieţii civilizaţiilor 
tehnologice postmoderne. 

Este adevărat că civilizaţia tehnologică postmodernă este 
încolțită de raţionalism, de ştiinţă şi de aplicaţiile sale. Însă, 
majoritatea satelor băștinașe sunt încătușate într-un stadiu inferior 
(din punct de vedere cognitiv), adică în magie, mitologie, într-un 
sistem de viaţă care nu a ajuns încă la rațiune, la o conștiință clară, la o 
reprezentare limpede a Universului. 

Bineînţeles că multe culturi indigene deţin valori pe care noi 
le-am pierdut și pe care trebuie să le recuperăm, cum ar fi respectul 
față de Natură. Oricum, nu putem idealiza trecutul. Nu putem idealiza 


nici lumea animală, nici băștinașul fericit. 

Î: Maestre, mă pregătesc eu pentru a descoperi sensul vieţii? 

MD: De ce mă întrebi pe mine? 

Pentru că dumneavoastră sunteți maestrul meu spiritual. 

MD: Chiar dacă sunt maestrul tău spiritual nu-ți pot răspunde la 
întrebare. Tu însuţi trebuie să te conectezi. la sensul vieţii care este 
înscris în propria-ți inimă, întrebarea ta nu are niciun sens. E ca și cum 
ai întreba dacă eşti capabil să fii ceea ce deja ești. Deja ești tu 

Însuţi. Nu ai nevoie de vreo capacitate specială pentru asta, 
întrucât deja eşti tu însuți. Inima deja îţi bate, plămânii îţi respiră, ochii 
tăi văd și urechile aud. Viaţa trăieşte în tine. Reflectează asupra a ceea 
ce îți spun. 


Reflecţii zen despre pace 

Este al patrulea an consecutiv în care vin în Țara Bascilor pentru 
a învăța și împărtăși practica zen. 

Cu această ocazie, mi-ar plăcea să vă vorbesc despre pace. Aș 
vrea să fac o reflecţie umilă asupra păcii bazându-mă pe învățăturile și 
practica zenului, în speranță că vom beneficia cu toţii de această 
învățătură şi vom putea găsi maniera potrivită pentru a ne rezolva 
conflictele interne și interpersonale, în așa fel încât să ne bucurăm de o 
stare mentală şi emoțională pacifistă şi armonioasă. 

Nu sunt nici om politic, nici sociolog, nici economist. 

Sunt un călugăr budist. De aceea, analiza mea este fundamental 
spirituală. Voi face referire la mintea noastră, la inimă, la maniera în 
care ne percepem pe noi înşine. 

Trebuie să recunoaștem că toate conflictele sociale și politice se 
nasc în interiorul minţii oamenilor. Și că abia după aceea, după ce 
conflictul interior a fost proiectat în exterior, se materializează 
într-unul socio-politico-economic. Acesta din urmă, la rândul lui, poate 
reprezenta cauza altor conflicte interne din mintea oamenilor. 

La fel cum pacea socială nu poate proveni decât din pacea 
interioară a indivizilor care compun societatea, și 

conflictul social se naşte tot din conflictele interne ale indivizilor 
care compun societatea. 

Există deci o relaţie strânsă între conflictele interne și cele 
externe. Ele se generează unul pe altul. Însă care este primul, care este 
cauza și care efectul? Trebuie să vă întrebaţi următorul lucru: cine a 
fost mai întâi, oul sau găina? Am putea să discutăm la nesfârşit despre 
acest subiect. Nu este intenția mea să o fac acum, dar dacă am face-o, 
am vedea că ar exista două atitudini: 

Aceea a revoluționarilor sociali, pentru care circumstanţele 
ambientale (socio-politico-economice) sunt cele care produc suferință 
indivizilor. Aşadar, acţiunile lor se îndreaptă spre schimbarea acestora. 

Aceea a revoluționarilor spirituali, pentru care orice revoluţie 
adevărată trebuie să se nască mai întâi în interiorul individului, de 
vreme ce indivizii sunt elementele fundamentale ale oricărei societăţi 
umane. 

Conform acestei atitudini, indivizii sunt cei care trebuie să 
creeze o stare de pace în mințile lor pentru ca interacțiunea tuturor 
stărilor de pace să genereze pace socială. 

Eu simt că o viziune echilibrată e bine să includă ambele 
atitudini, deşi consider că trebuie să căutăm în interiorul minţilor 
individuale cauzele profunde ale tuturor conflictelor, fie ele sociale sau 
individuale. 

Nici unei făpturi umane sănătoase nu-i plac conflictele. 
Conflictul interior diminuează capacitatea de a fi fericit a individului, 
iar conflictul social scade armonia dintre indivizi. Dat fiind faptul că 
toţi tânjim după fericire și bunăstare, este important să putem 

Înţelege cauzele şi evoluţia conflictelor noastre interne şi felul 
cum ele ne determină să generăm divergențe cu persoanele care ne 
înconjoară. Este foarte important să învăţăm să eliminăm conflictele 
interne. Însă nu o putem face dacă nu înţelegem modul în care ele se 
produc. 

Experiența supremă sau starea ideală în Budism este numită 
nirvâna. Literalmente, nirvâna înseamnă „dispariție”. Înţelegem prin 
asta „dispariția tuturor tipurilor de conflicte, de lupte, de insatisfacții, 
de suferințe”. Nirvâna este o stare mentală caracterizată prin stingerea 
flăcării durerii și suferinței. De obicei, este utilizată imaginea unei 


flăcări aprinse pentru a simboliza procesul stingerii suferinţei. 

Flacăra lumânării este starea de conflict, de luptă, de durere și 
suferință. Pentru ca o flacără să rămână aprinsă este nevoie de o serie 
de condiţii, cum ar fi: 

— O materie primă (combustibilul: ceara în formă de lumânare, 
cu un fitil care să ardă); 

— O serie de factori circumstanţiali (o atmosferă cu o anumită 
cantitate de oxigen şi un anumit curent de aer); 

— O flacără deja aprinsă (brichetă, chibrit, flacăra şemineului 
etc...); 

— O persoană care să vrea să folosească acest foc deja aprins 
pentru a aprinde cu el fitilul lumânării). 

Toate astea sunt necesare pentru a aprinde şi a menține aprinsă 
flacăra unei lumânări. În lipsa uneia dintre ele, lumânarea fie nu se 
aprinde, fie, dacă a fost aprinsă, se stinge. 

Să adaptăm acum toate acestea la mediul intern al individului: 

— Materia primă, combustibilul, o reprezintă anumite aspecte 
interne susceptibile să ardă în focul conflictului; 

— Factorii externi sunt circumstanțe sociale, culturale, politice 
sau economice care permit ca stările interne să intre în combustie; 

— Flacăra deja aprinsă reprezintă conflicte interne vechi şi 
nerezolvate; 

— Voința de a utiliza flacăra vechilor conflicte nerezolvate este 
opţiunea individuală de a aprinde combustibilul susceptibil de a intra 
în combustie. 

Aceste etape constituie un cerc vicios, care se reproduce singur: 
„conflictele vechi nerezolvate pot aprinde conflicte noi dacă se creează 
circumstanțe adecvate şi dacă opțiunea (voinţa) este de a utiliza 
conflictele vechi pentru a le porni pe cele noi. 

Cum să închidem cercul? La prima vedere, poate părea că prin 
eliminarea oricărei etape din serie, flacăra conflictului actual nu s-ar 
naște şi, astfel, conflictul s-ar rezolva. Dar printr-o analiză mai 
detaliată vom vedea că lucrurile nu stau chiar așa. 

Să le luăm pe rând. Pentru a recapitula, să ne amintim cele patru 
elemente necesare în cercul vicios al conflictului și suferinţei: 

— Voința, opțiunea de a crea conflictul. (Poate fi una 


inconştientă); 
— Flacăra unui conflict vechi nerezolvat; 
134 


— Circumstanţele externe care favorizează combustia; 

— Combustibilul, o materie primă, a conflictului actual. 

(La rândul său, acest conflict nou generat poate să se transforme 
în flacăra ce va aprinde un nou conflict viitor.) 

Când există toate cele patru aspecte, apariția conflictului și 
suferinței este automată și se generează o stare conflictuală care se tot 
dezvoltă, asemenea unui bulgăre de zăpadă. 

Ce putem face pentru a opri cercul vicios? 

Putem opri, de exemplu, voința de a crea un nou conflict. Dacă 
suprimăm voința de a aprinde conflicte noi cu flacăra celor vechi, 
conflictul nou nu se manifestă (nu se aprinde o flacără nouă). Dar asta 
nu duce la rezolvarea conflictelor vechi (care continuă să existe) şi nici 
nu elimină posibilitatea de a crea noi conflicte în viitor. Această 
opțiune nu duce nici la dispariția circumstanțelor externe care 
favorizează apariția de noi conflicte. 

Totuşi, deşi suprimarea voinței de a aprinde conflicte noi cu 
flacăra celor vechi și nerezolvate nu soluţionează întreaga problemă, 
ea este condiția esențială pentru a nu mai apărea conflicte noi. Şi astfel 


putem să ne concentrăm să rezolvăm vechile conflicte. 

Putem stinge flacăra vechilor conflicte nerezolvate. 

Odată ce am oprit sursa de aprindere a noilor conflicte, putem 
să ne ocupăm de stingerea celor vechi. De ce vechile conflicte se 
mențin aprinse? Am putea spune că există două tipuri de cauze: 

1. Pentru că li se oferă circumstanţele externe care permit 
flăcării să continue să ardă. 

2. Pentru că există o materie primă, un combustibil capabil să 
ardă. 

Am putea așadar să eliminăm sau să modificăm circumstanţele 
externe care favorizează apariția conflictului. Acestea fiind lămurite, 
unii ar zice că pentru a stinge conflictele vechi, ceea ce ar trebui să 
facem ar fi să suprimăm circumstanţele externe care le mențin flacăra. 
Evident că, dacă înlăturăm aceste circumstanţe externe, flacăra nu va 


mai arde. Se va stinge. (Dacă eliminăm oxigenul atmosferic de care are 
nevoie flacăra pentru a arde, ea se va stinge). Să eliminăm sau să 
modificăm circumstanţele externe care permit apariția unui conflict 
este, de asemenea, necesar. Totuși, chiar dacă flacăra lumânării s-a 
stins, materia primă, combustibilul capabil să ardă în orice moment, 
rămâne intact și se poate aprinde din nou, dacă apar circumstanţele 
externe adecvate. 

De aceea, trebuie să eliminăm cauzele profunde, materia primă 
a conflictului. Dacă vrem să tăiem din rădăcină conflictul și să evităm 
să se reaprindă, trebuie să-i eliminăm cauzele fundamentale, să 
îndepărtăm însăşi posibilitatea de a reapărea. Aceste cauze 

fundamentale nu sunt străine de noi înşine, ci se găsesc în 
profunzimea conștiinței noastre de a fi. Termenul nirvâna se foloseşte 
pentru a denumi eliminarea totală a materiei prime a tuturor 
conflictelor. 

Să clarificăm cauzele esenţiale ale conflictului. 

Din punctul de vedere al budismului, cauzele esenţiale ale 
oricărui conflict şi ale suferinței pe care o implică sunt numite Trei 
Veninuri. Acestea sunt: 

— Ignoranţa primordială; 

— Atașamentul și elementele înrudite cu el (dorința, atracția, 
identificarea absolută); 

— Ura şi elementele din familia ei (furia, respingerea, 
aversiunea). 

Când cele Trei Veninuri ne rămân în minte, conflictul şi 
suferința apar fără îndoială în viața noastră. Dacă nu li se oferă 
circumstanţele propice, cele Trei Veninuri nu se manifestă. Dar faptul 
că nu se manifestă nu înseamnă că nu există. Pur și simplu nu 
acționează. Totuşi, este suficient să apară circumstanţele favorabile 
pentru ca cele Trei Veninuri, aflate până atunci în stare latentă, să se 
manifeste din nou. 

Practica budismului zen, ale cărei trei elemente esenţiale sunt 
comportament moral corect, introspecție sau meditaţie și viziune 
corectă, are drept scop transformarea Veninurilor prin cultivarea 
sistematică a Antidoturilor lor. iată-le: 

— Înţelepciunea (sau eliminarea ignoranței); 

— Serenitatea mentală şi emoțională (sau eliminarea dorințelor 
şi ataşamentelor nesănătoase); 

— Compasiunea (sau eliminarea furiei și a urii). 

De ce în budismul zen se acordă atât de multă importanță 
transformării sau eliminării celor Trei Veninuri? Pentru că ele 
reprezintă cauzele esenţiale ale conflictelor şi suferinţei. Dacă nu ar 
exista cauzele, conflictul și suferinţa nu ar putea apărea. 

Dacă nu există lumânarea, nu există nici flacăra. 

Chiar dacă ar fi toate circumstanţele propice combustiei, dacă 
am avea la dispoziţie o lumânare veche aprinsă şi dacă am fi dispuşi să 
aprindem cu această flacără alta nouă, fără materia primă, focul nu ar 
putea fi aprins. 

Hai să vedem ce reprezintă mai precis cele Trei Veninuri și 
Antidoturile lor: 

— Ignoranţa constă, în linii mari, într-o obscuritate mentală 
care ne împiedică să ne vedem adevărata natură și pe cea a lumii şi ne 
face să considerăm realitatea un lucru iluzoriu. 

Sub efectul ignoranței: 

— Credem că suntem un eu fix, bine definit, solid, independent; 

— Credem că acest eu rămâne fix, stabil şi identic cu sine însuși 
de-a lungul timpului; 

— Considerăm că perpetuarea eului iluzoriu ne-ar face să ne 
simțim fericiți şi siguri pe noi, şi 

— Nu vedem realitatea interdependenţei; 

— Nu vedem realitatea schimbării continue; 

— Nu observăm suferința inerentă atașamentului faţă de eul 
iluzoriu. 

De ce credinţa în existența unui eu fix, solid și definit, mereu 
identic cu sine însuși, cauzează suferinţă şi conflicte? 

Credinţa într-un eu fix, solid, definit, mereu identic cu sine 
însuși este manifestarea fundamentală a ignoranței. Această credință 
este mai ales o problemă cognitivă. Este o percepţie distorsionată 
asupra realităţii. 

Această credință este mereu însoţită de o încărcătură 


emoțională foarte puternică, şi care, asemenea electricităţii, 
polarizează mereu în: 

— Pozitivă (ataşament, identificare); 

— Negativă (ură, respingere); 

— Neutră (nici atașament, nici respingere). 

Credinţa în eu împarte realitatea în doi poli: eu (şi ăl meu) şi ce 
nu e eu sau al meu (ceilalţi, adică cei care sunt „în plus”). 

Eul devine astfel obiectul atașamentului și al identificării 
emoționale (încărcătură pozitivă). 

Ceea ce nu e eu (celălalt) devine obiectul respingerii, în cel mai 
rău caz, sau se transformă în indiferenţă, în cel mai bun caz. 

Mintea orbită de ignoranță trasează un cerc psihologic, o limită, 
o frontieră. Teritoriul care se află în interiorul cercului este numit „eu 
(al meu)”. Ceea ce se află în exteriorul cercului este numit „celălalt (al 
său)”. 

Astfel, se naște conflictul. 

Toate conflictele sunt de frontieră, chiar dacă e vorba despre 
una psihologică sau teritorială (deși, la origine, toate frontierele sunt 
psihologice sau mentale). 

Conflictul apare când se încearcă să se răspundă la următoarele 
întrebări: Unde se stabileşte linia frontierei și cine o face? Dat fiind 
faptul că „eul” meu trăiește alături de multe „eu” (care pentru „eul” 
meu sunt doar ceilalți), conflictul legat de locul unde se termină un 
„eu” şi unde încep ceilalți are motiv să se nască. 

Libertatea unui „eu” de a marca limitele care-l definesc se 
lovește de libertatea altor „eu” de a face același lucru. 

Intensitatea ciocnirii conflictuale depinde de intensitatea 
atașamentului /urii pe care fiecare „eu' îl are față de sine şi față de 
ceilalți: 

— Cu cât sunt mai puternice atașamentul/ura, cu atât mai mare 
va fi intensitatea conflictului; 

— Cu cât este mai mare intensitatea conflictului, cu atât mai 
puternice vor fi ataşamentul /ura ce ar putea fi generate. 

Aici întâlnim celelalte două Veninuri: 

— Atașamentul poate fi definit ca o identificare emoţională 
obsesivă cu o parte determinată a realității - mai precis, cu aceea care 


este numită „eu' (și al meu). Dorinţa, aviditatea, ambiția, grija, 
nerăbdarea fac parte din aceeași familie. 

— Ura, pe de altă parte, poate fi definită ca o respingere 
emoțională obsesivă a unei părți determinate a realității - adică, a ceea 
ce numim „celălalt”. Furia. 

aversiunea, descalificarea celuilalt sunt emoții aparținând 
aceleiași familii. 

Să ne oprim puţin pentru a observa relaţia care există între 
dorință și ură: dorinţa, prin natura sa, tinde mereu spre obținerea unei 
satisfacţii, este o tensiune emoțională care trebuie să fie destinsă prin 
mulţumirea de sine. În procesul dorinţei întâlnim trei aspecte: 

— Subiectul care experimentează sau generează dorința; 

— Obiectul dorinţei; 

— Acțiunea întreprinsă de subiect în căutarea satisfacției. 

Ei bine, nu întotdeauna putem obţine ce ne dorim, cum spuneau 
cei de la Rolling Stones. Acţiunea întreprinsă de subiect în căutarea 
satisfacției poate întâlni în drumul ei multe obstacole care s-o 
împiedice să obțină obiectul dorinței. Atunci când se întâmplă, de 
obicei apare furia, enervarea. Furia este o emoție distructivă. 

Obiectivul ei este de a se pune între subiectul care doreşte și 
obiectul dorinţei sale. 

În general, obstacolul este de multe ori „celălalt”. 

O minte orbită de credinţa în „eu” este afectată de egocentrism. 
Adică, „eul” se crede centrul Universului și consideră că „celălalt”, 
lumea, există doar pentru a-i satisface dorința, sau măcar nu trebuie să 
reprezinte un obstacol. Problema este că și celelalte „euri” cred la fel. 

Să ne întoarcem la conflictul teritorial (viața noastră este plină 
de conflicte teritoriale: intrapersonale și interpersonale). 

Analizând istoria omenirii şi istoria noastră personală, am putea 
crede că există două maniere fundamentale de a rezolva conflictele 
teritoriale: 

1. prin intermediul reafirmării independenţei eului bazată pe 
forța constrângerii; 

2. prin intermediul dialogului bazat pe realitatea 


interdependențţei dintre „eu” şi „celălalt”. 

De fapt, și după cum sper să demonstrez, nu există două 
maniere, ci doar una: aceea a dialogului bazat pe realitatea 
interdependențţei dintre „eu” şi „celălalt”. Să vedem: 

1. Trebuie să recunoaștem că afirmarea independenţei eului 
prin forța constrângerii a fost şi continuă să fie cea mai întâlnită în 
cazul multora dintre noi, ca mod de a ne rezolva conflictele interne, 
interpersonale şi internaţionale. Deși utilizarea forței coercitive pare 
să soluţioneze conflictul pe termen scurt, se produce, de fapt, doar o 
amânare a lui şi astfel el, practic, se agravează. De ce? Deoarece 
utilizarea forței coercitive nu elimină cauzele profunde ale conflictelor. 
Nu face altceva decât să schimbe polaritatea conflictului. 

Cum? Aparenta rezolvare a unui conflict prin intermediul forței 
coercitive aduce cu sine, în mod inevitabil, figura eului învingător şi a 
celui învins, în general, eul învingător este acela care are o capacitate 
mai mare de a-și afirma independenţa. Astfel, eul învingător poate 
crede că rezolvarea conflictului s-a produs datorită forţei sale 
coercitive superioare. Totuși, îl uită pe eul învins, care se simte umilit. 
În el se nasc ranchiuna, ura şi dorinţa de răzbunare. Este şi mai 

Îndârjit în dorinţa sa de independenţă şi poate aştepta răbdător 
mult timp până apar circumstanţele adecvate (acumularea de forțe) 
pentru a aprinde un conflict nou şi a-şi ostoi setea de răzbunare și de 
independenţă. 

Să presupunem că circumstanţele se schimbă cu timpul şi că eul 
învins în conflictul anterior acumulează suficientă forță pentru a-l 
înfrunta și a-l învinge pe cel victorios de mai devreme. Acesta din urmă 
devine eul învins. Și, asemenea celui de mai înainte, se simte umilit, 
generează ranchiună, ură şi dorință de răzbunare. Dorinţa sa de 
independență devine mai puternică și așteaptă răbdător, oricât de 
mult timp ar fi necesar, să se schimbe circumstanţele pentru a produce 
un nou-vechi conflict. Şi astfel, secole de-a rândul, roata urii şi a 
conflictelor bazate pe forța coercitivă continuă să se învârtă și să se tot 
învârtă. Opţiunea afirmării independenţei eului prin utilizarea forței 
coercitive nu este una validă. Este doar o perpetuare sine diea 
conflictului și a suferinţei care-i urmează. 

2. Dialogul bazat pe realitatea interdependenţei dintre „eu” și 


„celălalt” este singura soluție reală, singura care aduce o pace 
interioară reală, pentru că se află în acord cu realitatea naturii umane. 
Adevăratul dialog este neapărat bazat pe înțelegerea și acceptarea 
faptului că niciun eu nu poate fi independent. 

Independenţa eului este o iluzie, un mit adolescentin. 

Niciun eu nu poate trăi prin sine însuși. Niciun eu nu este și nici 
nu va putea fi vreodată independent. Cu 

1 Sine die (lat.) - fără termen precizat. 

toții avem nevoie de aer, pământ, apă, soare pentru a 
supraviețui. Avem nevoie unii de alții. Suntem ceea ce suntem datorită 
interdependențţei dintre noi şi tot ceea ce există. 

Dialogul ca soluţie 

Pentru ca „eul” să poată soluţiona prin intermediul dialogului 
conflictul său cu „celălalt” trebuie să abandoneze ideea forței 
coercitive. 

Scopul forței coercitive este distrugerea sau neutralizarea, cum 
se spune eufemistic în limbajul militar modern, a celuilalt. 

Pentru ca dialogul să poată avea loc este esențial ca eul să 
recunoască dreptul de a fi al celuilalt. Eul trebuie să îmbine dreptul său 
de a fi cu dreptul de a fi al celuilalt. Adică, eul are nevoie de echilibru. 
Trebuie să se elibereze de groaznica polaritate emoțională „susțin ce e 
al meu/resping ce e al celuilalt”. Echilibrul îi permite eului să pună pe 
același taler necesităţile. sale şi ale celuilalt. 

Dialogul nu se poate produce din egocentrism. Un eu care 
dialoghează este acela care își dă seama că realitatea nu are un centru. 
Ea este un dialog continuu între un număr infinit de centre, un dialog 
continuu între o infinitate de euri independente. 

Aşadar, supărarea, atașamentul încăpățânat față de „eu” și „al 
meu”, respingerea, ura sau insensibilitatea față de „celălalt” sunt Trei 
Veninuri care intoxică mintea umană și ne împiedică să conviețuim cu 
celelalte 

existenţe. Cele Trei Veninuri sunt cauzele esenţiale ale tuturor 
conflictelor şi suferințelor. 
Cum anihilăm cele Trei Veninuri? Cultivând în noi înşine 


Antidoturile lor. 

Cultivând înțelepciunea, adică viziunea profundă a 
interrelaționărilor care ne mențin uniţi, sporind echilibrul emoțional, 
calmându-ne emoțiile, cultivând compasiunea (nu-i face celuilalt ceea 
ce nu ți-ar plăcea să ţi se facă ţie. Fă-le celorlalţi ce ţi-ar plăcea să ţi se 
facă ție). 

Cum putem face asta? 

Cu siguranță sunt multe moduri în care o putem face. Fiecare 
dintre noi trebuie să găsească drumul care se potriveşte cel mai mult 
cu trăsăturile sale personale. 

Eu cunosc o modalitate minunată de a cultiva Antidoturile: 
meditaţia zazen. În timpul meditaţiei se produce ceea ce i s-a întâmplat 
unui bătrân sihastru. 

O persoană ce căuta Calea auzise vorbindu-se despre un 
sihastru sfânt care trăia în creierii munților. A hotărât să meargă să-l 
vadă. Timp de săptămâni întregi l-a tot căutat, dar nu a reușit să-i dea 
de urmă. Abătut, a decis să-și mai încerce o dată norocul și a urcat în 
susul unui râuleț. După mai multe zile, a dat de un luminiș în pădure. 
S-a apropiat de el și acolo, lângă o colibă umilă, a găsit un bătrân cu 
părul lung şi barba albă, așezat nemișcat în meditaţie. Faţa lui emana o 
strălucire şi o linişte care l-au copleşit pe bărbat. S-a aşezat în liniște şi 
inima sa a fost cuprinsă de o stare de pace 

deosebită. A păstrat tăcerea. După mai multe ore, bătrânul a 
deschis încet ochii și l-a privit suav. Bărbatul s-a apropiat foarte 
respectuos și l-a întrebat: „Venerabile domn în vârstă, cine sunteţi? De 
cât timp sunteți aici? Care este secretul fericirii dumneavoastră?” 

Bătrânul i-a răspuns: „Nu ştiu cine sunt. Nu-mi amintesc de cât 
timp sunt aici. Tot ce-mi amintesc este că într-o zi mă plimbam pe 
malul oceanului. Mintea mea era frământată de contradicția dintre 
bine şi rău. 

Viața mea era o luptă dureroasă. La un moment dat, am zărit doi 
tauri, unul alb şi altul negru. S-au ciocnit cu putere. Zgomotul produs 
de ciocnirea coarnelor lor a rezonat în vid. Au început o luptă îndârjită. 
Luptând, au început să intre în apă. Pe măsură ce înaintau în ocean, 
furia lor se domolea. După un timp, erau practic cufundați. Zgomotele 
luptei s-au tot diminuat, până când cei doi au dispărut în apă. Nu a mai 


rămas decât imensul ocean tăcut. De atunci trăiesc aici, uitat în această 
stare de fericire a păcii supreme”. 

Asta vom face în acest sfârșit de săptămână în sanctuarul din 
Ntra. Sra. de Aránzazu: ne vom așeza, ne vom simţi, vom deveni intimi 
cu noi înşine și vom lăsa cei doi poli ai conflictelor interioare să se 
dizolve în oceanul de pace, liniște și luminozitate a naturii noastre 
autentice originale. Vom împărtăşi această pace interioară obținută 
pentru convieţuirea în pace a tuturor făpturilor vii. 

Vă mulțumesc pentru atenţia acordată. 

epilog 

Ființa noastră, ființa fiecăruia dintre noi, este „o ființă în timp”, 
după Heidegger. Pentru Maestrul zen Dogen Zenji (1200 - 1254), 
„fiinţa este timp”. Pentru mine, ambele afirmaţii sunt adevărate. 
Fiecare dintre ele subliniază un aspect diferit al ființei în relaţia sa cu 
timpul. 

„Fiinţă în timp” vrea să spună că nu putem să ne concepem 
existența - așa cum simțim noi că este ea acum - „în afară” sau 
„diferențiată” de timp. Credem că timpul este un lucru care „se 
întâmplă” ființei noastre, ceva ce-i este „străin”, lucru pe care ființa 
poate să-l aibă sau nu („am timp” sau „nu am timp”). 

Heidegger a încercat să ne trezească din această percepție 
subiectivă falsă, afirmând că ființa este „ființă în timp”. Dogen Zenji, cu 
şapte secole mai înainte, a mers mai departe, afirmând că „ființa este 
timp”, şi nu că „ființa este în timp”. Astfel, viziunea lui Dogen Zenji a 
depășit dualitatea ființă /timp. Fiinţa este timp și timpul este ființă. 
Ființa şi timpul sunt inseparabile, reprezintă cele două fațete ale 
aceleiași monede. 

Dogen Zenji a inventat chiar şi un nou termen în limba japoneză 
pentru a defini această percepţie revoluționară: un, ființă-timp. 

Clarificând natura şi experiența subiectivă a timpului, le 
clarificăm și pe cele ale ființei. Și invers, când clarificăm natura și 
experiența ființei noastre, clarificăm în același timp natura și 
experiența subiectivă a timpului pe care-l reprezentăm şi în care trăim. 

Toate acestea pentru a spune că maniera în care ne percepem 


pe noi înşine este legată în mod intim de maniera în care percepem 
timpul. 

Cum percepe omul postmodern experienţa timpului său? în ce 
fel percepţia timpului îi condiționează viziunea asupra propriei ființe? 
Putem să modificăm modul de a percepe timpul? Dar percepţia pe care 
o avem faţă de noi înșine? 

Timpul și timpurile 

Vorbim despre timp aşa, la singular, ca şi cum ar exista un timp 
identic pentru toate ființele. De fapt, există atâtea timpuri câte fiinţe. 
Fiecare are propria viziune asupra timpului, sau mai bine zis, propriile 
sale percepții, de vreme ce o ființă simte în moduri diferite timpul de-a 
lungul existenței sale. Nu percepem la fel timpul când dormim și atunci 
când suntem treji. Dacă așteptăm un telefon important, percepţia 
noastră asupra trecerii timpului este diferită de aceea pe care o avem 
atunci când stăm relaxaţi pe spate în timpul unei sieste de vară. Mai 
precis, în fiecare moment, clipă de clipă, simțim timpul în alt mod: 
uneori rapid, alteori lent, uneori nesfârșit, alteori iute trecător. 

Aceste maniere diferite de a ne raporta la timp nu sunt altceva 
decât moduri distincte de a ne raporta la noi înşine, maniere diferite 
de a fi. Vreau să spun că nu suntem o „ființă” monolitică și mereu 
identică sieși, clipă de clipă. Suntem o ființă „fiind”. Suntem un „fiind”. 

Acum eu nu sunt o ființă, sunt un fiind, adică un proces, o 
înlănțuire de stări sau maniere de a mă simţi pe mine însumi. Sunt un 
fiind care poate ajunge să conștientizeze ceea ce este prin intermediul 
percepţiilor. 

Timp ciclic și timp liniar 

Diferitele culturi de pe mapamond percep timpul în două 
maniere fundamentale: ciclic şi liniar. 

În general, culturile antice, ale căror urmași suntem, și culturile 
numite primitive au o percepție ciclică asupra timpului, pe care au 
obținut-o cu siguranță prin observarea lumii înconjurătoare. De fapt, 
în lume toate procesele sunt ciclice. De exemplu, Pământul se învârte 
în jurul Soarelui o dată la un an și se învârte în jurul axei sale o dată la 
o zi. Este cauza existenţei anotimpurilor și ciclului zilei și nopții. 
Soarele „răsare” în fiecare zi și odată cu el viața cotidiană începe din 
nou. După iarnă vine primăvara și odată cu ea un nou ciclu anual, 


fundamental identic cu cel anterior. Vorbim, de asemenea, despre 
circuitul apei. Zăpezile de pe munții înalți se topesc primăvara, 
formând şuvoaie și pâraie, care se transformă în râuri cu debit mai 
mare. Ele se varsă în mare sau în ocean. La rândul său, datorită căldurii, 


apa oceanului se evaporă, transformându-se în 

nori, care, purtaţi de vânt și opriţi de munții înalți, devin ploaie 
sau ninsoare. Și ciclul se reia. 

Migrarea anumitor specii de animale se realizează tot conform 
unui ritm ciclic, asemenea înfloririi, maturizării, recoltării şi ofilirii 
multor specii vegetale. 

Viața agricultorului, a vânătorului, a fermierului urmează o 
mişcare ciclică. De aici şi expresia: „Nimic nou sub Soare”. Această 
modalitate de raportare la timp este adânc înrădăcinată în culturile 
agricole şi vânătoreşti. Într-un fel, supraviețuirea ei depinde de 
sincronizarea activității umane cu ciclurile din Natură. 

Am putea spune că această percepție asupra timpului imprimă 
un caracter „conservator” culturii, indivizilor și sistemului social în 
care se manifestă. Din acest punct de vedere, rolul fiecărei noi 
generații umane nu este altul decât acela de a repeta modelele 
comportamentale, obiceiurile şi valorile generației anterioare. 
Culturile care trăiesc într-un timp ciclic sunt conservatoare și 
tradiționaliste. În momentul în care descoperă o potrivire între 
activitatea umană și ciclurile Naturii, noile generaţii nu au altceva de 
făcut decât să urmeze tradiția strămoșilor lor. Supravieţuirea 
sistemului social depinde de menținerea tradiţiei. 

Un astfel de model oferă siguranță psihologică și emoţională 
indivizilor. Elementele comportamentale sunt foarte bine definite. Nu 
trebuie să faci altceva decât ce au făcut predecesorii tăi. Astfel este 
asigurată transmiterea modelelor de comportament, a obiceiurilor și a 
valorilor de la o generaţie la alta. În acest tip de culturi nu apar de 
obicei probleme intergeneraţionale. 

Valorile fiilor sunt în general aceleași cu ale părinților. 

existenţe. Cele Trei Veninuri sunt cauzele esenţiale ale tuturor 
conflictelor şi suferințelor. 


Cum anihilăm cele Trei Veninuri? Cultivând în noi înşine 
Antidoturile lor. 

Cultivând înțelepciunea, adică viziunea profundă a 
interrelaționărilor care ne mențin uniţi, sporind echilibrul emoțional, 
calmându-ne emoțiile, cultivând compasiunea (nu-i face celuilalt ceea 
ce nu ți-ar plăcea să ţi se facă ţie. Fă-le celorlalţi ce ţi-ar plăcea să ţi se 
facă ție). 

Cum putem face asta? 

Cu siguranță sunt multe moduri în care o putem face. Fiecare 
dintre noi trebuie să găsească drumul care se potriveşte cel mai mult 
cu trăsăturile sale personale. 

Eu cunosc o modalitate minunată de a cultiva Antidoturile: 
meditaţia zazen. În timpul meditaţiei se produce ceea ce i s-a întâmplat 
unui bătrân sihastru. 

O persoană ce căuta Calea auzise vorbindu-se despre un 
sihastru sfânt care trăia în creierii munților. A hotărât să meargă să-l 
vadă. Timp de săptămâni întregi l-a tot căutat/dar nu a reușit să-i dea 
de urmă. Abătut, a decis să-și mai încerce o dată norocul și a urcat în 
susul unui râuleț. După mai multe zile, a dat de un luminiș în pădure. 
S-a apropiat de el și acolo, lângă o colibă umilă, a găsit un bătrân cu 
părul lung şi barba albă, așezat nemișcat în meditaţie. Fața lui emana o 
strălucire şi o liniște care l-au copleşit pe bărbat. S-a așezat în liniște şi 
inima sa a fost cuprinsă de o stare de pace 

deosebită. A păstrat tăcerea. După mai multe ore, bătrânul a 
deschis încet ochii și l-a privit suav. Bărbatul s-a apropiat foarte 
respectuos și l-a întrebat: „Venerabile domn în vârstă, cine sunteţi? De 
cât timp sunteţi aici? Care este secretul fericirii dumneavoastră?” 

Bătrânul i-a răspuns: „Nu ştiu cine sunt. Nu-mi amintesc de cât 
timp sunt aici. Tot ce-mi amintesc este că într-o zi mă plimbam pe 
malul oceanului. Mintea mea era frământată de contradicția dintre 
bine şi rău. 

Viața mea era o luptă dureroasă. La un moment dat, am zărit doi 
tauri, unul alb şi altul negru. S-au ciocnit cu putere. Zgomotul produs 
de ciocnirea coarnelor lor a rezonat în vid. Au început o luptă îndârjită. 
Luptând, au început să intre în apă. Pe măsură ce înaintau în ocean, 
furia lor se domolea. După un timp, erau practic cufundați. Zgomotele 


luptei s-au tot diminuat, până când cei doi au dispărut în apă. Nu a mai 
rămas decât imensul ocean tăcut. De atunci trăiesc aici, uitat în această 
stare de fericire a păcii supreme”. 

Asta vom face în acest sfârșit de săptămână în sanctuarul din 
Ntra. Sra. de Aránzazu: ne vom așeza, ne vom simţi, vom deveni intimi 
cu noi înşine și vom lăsa cei doi poli ai conflictelor interioare să se 
dizolve în oceanul de pace, liniște și luminozitate a naturii noastre 
autentice originale. Vom împărtăşi această pace interioară obţinută 
pentru convieţuirea în pace a tuturor făpturilor vii. 

Vă mulțumesc pentru atenția acordată. 

Epilog 

Ființa noastră, ființa fiecăruia dintre noi, este „o ființă în timp”, 
după Heidegger. Pentru Maestrul zen Dogen Zenji (1200 - 1254), 
„fiinţa este timp”. Pentru mine, ambele afirmaţii sunt adevărate. 
Fiecare dintre ele subliniază un aspect diferit al ființei în relaţia sa cu 
timpul. 

„Fiinţă în timp” vrea să spună că nu putem să ne concepem 
existența - așa cum simțim noi că este ea acum - „în afară” sau 
„diferențiată” de timp. Credem că timpul este un lucru care „se 
întâmplă” ființei noastre, ceva ce-i este „străin”, lucru pe care ființa 
poate să-l aibă sau nu („am timp” sau „nu am timp”). 

Heidegger a încercat să ne trezească din această percepție 
subiectivă falsă, afirmând că ființa este „ființă în timp”. Dogen Zenji, cu 
şapte secole mai înainte, a mers mai departe, afirmând că „ființa este 
timp”, şi nu că „ființa este în timp”. Astfel, viziunea lui Dogen Zenji a 
depășit dualitatea ființă /timp. Fiinţa este timp și timpul este ființă. 
Ființa şi timpul sunt inseparabile, reprezintă cele două fațete ale 
aceleiași monede. 

Dogen Zenji a inventat chiar şi un nou termen în limba japoneză 
pentru a defini această percepţie revoluționară: un, ființă-timp. 

Clarificând natura şi experiența subiectivă a timpului, le 
clarificăm şi pe cele ale ființei. Și invers, când clarificăm natura și 
experiența ființei noastre, clarificăm în același timp natura și 
experiența subiectivă a timpului pe care-l reprezentăm şi în care trăim. 


Toate acestea pentru a spune că maniera în care ne percepem 
pe noi înşine este legată în mod intim de maniera în care percepem 
timpul. 

Cum percepe omul postmodern experienţa timpului său? în ce 
fel percepţia timpului îi condiționează viziunea asupra propriei ființe? 
Putem să modificăm modul de a percepe timpul? Dar percepţia pe care 
o avem faţă de noi înșine? 

Timpul și timpurile 

Vorbim despre timp aşa, la singular, ca şi cum ar exista un timp 
identic pentru toate ființele. De fapt, există atâtea timpuri câte fiinţe. 
Fiecare are propria viziune asupra timpului, sau mai bine zis, propriile 
sale percepții, de vreme ce o ființă simte în moduri diferite timpul de-a 
lungul existenței sale. Nu percepem la fel timpul când dormim şi atunci 
când suntem treji. Dacă așteptăm un telefon important, percepţia 
noastră asupra trecerii timpului este diferită de aceea pe care o avem 
atunci când stăm relaxaţi pe spate în timpul unei sieste de vară. Mai 
precis, în fiecare moment, clipă de clipă, simțim timpul în alt mod: 
uneori rapid, alteori lent, uneori nesfârșit, alteori iute trecător. 

Aceste maniere diferite de a ne raporta la timp nu sunt altceva 
decât moduri distincte de a ne raporta la noi înşine, maniere diferite 
de a fi. Vreau să spun că nu suntem o „ființă” monolitică și mereu 
identică sieși, clipă de clipă. Suntem o ființă „fiind. Suntem un „fiind”. 

Acum eu nu sunt o ființă, sunt un fiind, adică un proces, o 
înlănțuire de stări sau maniere de a mă simţi pe mine însumi. Sunt un 
fiind care poate ajunge să conștientizeze ceea ce este prin intermediul 
percepţiilor. 

Timp ciclic și timp liniar 

Diferitele culturi de pe mapamond percep timpul în două 
maniere fundamentale: ciclic şi liniar. 

În general, culturile antice, ale căror urmași suntem, și culturile 
numite primitive au o percepție ciclică asupra timpului, pe care au 
obținut-o cu siguranță prin observarea lumii înconjurătoare. De fapt, 
în lume toate procesele sunt ciclice. De exemplu, Pământul se învârte 
în jurul Soarelui o dată la un an și se învârte în jurul axei sale o dată la 
o zi. Este cauza existenţei anotimpurilor și ciclului zilei și nopții. 
Soarele „răsare” în fiecare zi și odată cu el viața cotidiană începe din 


nou. După iarnă vine primăvara și odată cu ea un nou ciclu anual, 
fundamental identic cu cel anterior. Vorbim, de asemenea, despre 
circuitul apei. Zăpezile de pe munții înalți se topesc primăvara, 
formând şuvoaie și pâraie, care se transformă în râuri cu debit mai 
mare. Ele se varsă în mare sau în ocean. La rândul său, datorită căldurii, 
apa oceanului se evaporă, transformându-se în 

nori, care, purtaţi de vânt și opriţi de munții înalți, devin ploaie 
sau ninsoare. Şi ciclul se reia. 

Migrarea anumitor specii de animale se realizează tot conform 
unui ritm ciclic, asemenea înfloririi, maturizării, recoltării și ofilirii 
multor specii vegetale. 

Viața agricultorului, a vânătorului, a fermierului urmează o 
mişcare ciclică. De aici şi expresia: „Nimic nou sub Soare”. Această 
modalitate de raportare la timp este adânc înrădăcinată în culturile 
agricole şi vânătoreşti. Într-un fel, supraviețuirea ei depinde de 
sincronizarea activității umane cu ciclurile din Natură. 

Am putea spune că această percepție asupra timpului imprimă 
un caracter „conservator” culturii, indivizilor și sistemului social în 
care se manifestă. Din acest punct de vedere, rolul fiecărei noi 
generații umane nu este altul decât acela de a repeta modelele 
comportamentale, obiceiurile şi valorile generației anterioare. 
Culturile care trăiesc într-un timp ciclic sunt conservatoare și 
tradiționaliste. În momentul în care descoperă o potrivire între 
activitatea umană și ciclurile Naturii, noile generaţii nu au altceva de 
făcut decât să urmeze tradiția strămoșilor lor. Supravieţuirea 
sistemului social depinde de menținerea tradiţiei. 

Un astfel de model oferă siguranță psihologică și emoțională 
indivizilor. Elementele comportamentale sunt foarte bine definite. Nu 
trebuie să faci altceva decât ce au făcut predecesorii tăi. Astfel este 
asigurată transmiterea modelelor de comportament, a obiceiurilor și a 
valorilor de la o generaţie la alta. În acest tip de culturi nu apar de 
obicei probleme intergeneraţionale. 


Valorile fiilor sunt în general aceleași cu ale părinților. 

Fiii trăiesc în aceeași lume cu părinţii și comunicarea dintre ei 


este fluidă. Sensul vieţii, din acest punct de vedere, nu este altul decât 
de a face ceea ce au făcut părinții lor (şi părinţii părinţilor lor). 

Aceste culturi percep trecerea timpului într-un ritm foarte lent. 
De fapt, s-ar putea spune că timpul aproape că nu trece, de vreme ce 
fiecare fază a ciclului actual este o repetare a aceleiași faze din ciclul 
anterior, fundamental identică. 

Oricine a pășit dincolo de limitele culturale ale ţărilor numite 
dezvoltate sau aflate în curs de dezvoltare a putut percepe încetineala 
cu care trece timpul în culturile îndepărtate de zonele de influență 
americano-europene. 

Acest mod de a percepe timpul şi a se percepe în timp lasă în 
general loc unei atitudini fataliste în fața vieţii, de unde și zicala: „Ce 
ţi-e scris în frunte ţi-e pus”. Adică scenariul evenimentelor este în mod 
esenţial marcat de caracteristicile timpului ciclic. În fața acestui 
mecanism implacabil, ființa umană nu are altă soluție decât să se 
supună, să se adapteze şi să îndeplinească rolul care îi este atribuit în 
ciclu. 

Perceperea timpului ca pe un cerc care se închide întruna pe 
sine continuă să domine multe culturi de pe. 

planetă. În Europa a dominat timp de multe secole. 

Până când au apărut Raționalismul, Revoluţia Industrială și, mai 
ales, Darwin. 

Teoria evoluţiei a lui Darwin a adus cu sine o transformare 
profundă în percepţia pe care europenii o aveau asupra timpului. 
Timpului circular care se închide încontinuu pe sine i s-a opus 
percepţia timpului liniar. 

adică a timpului ca săgeată: având o origine şi o direcție. Această 
percepţie este moștenitoare directă a Teoriei evoluţiei a lui Darwin, că 
speciile vegetale și animale, formele de viață n-au fost mereu aşa cum 
sunt acum. N-au fost create aşa cum le vedem noi azi. Ci sunt (suntem) 
fructul unui lung proces evolutiv, de transformare. Din acest punct de 
vedere, viața nu este doar o simplă repetare ciclică de forme şi faze 
anterioare, ci o transformare, o mişcare continuă. Dintr-odată, timpul 
s-a eliberat din cerc şi s-a transformat într-o săgeată, generând o 
prăpastie între înainte şi după. 

Această perspectivă asupra timpului este cea care continuă să 


domine în societățile tehnologice postmoderne. 

În antichitate, timpul ciclic era considerat sfânt. Măsurarea şi 
interpretarea lui cădea în sarcina preoților, şamanilor, astrologilor. Ei 
erau responsabili cu determinarea momentelor de început şi sfârșit ale 
diferitelor faze ciclice. 

Astăzi, odată cu apariția timpului liniar, el şi-a pierdut 
caracterul sfânt. Perspectiva asupra timpului s-a secularizat, deşi doar 
în aparenţă. Timpul secular și-a construit însă propriul totem, numit 
Progres. lar preoţii săi sunt politicienii, tehnocrații, oamenii de ştiinţă 
şi designerii sociali care teoretic conduc Umanitatea spre sfântul 
Progres. 

Sincer vorbind, percepţia liniară asupra timpului nu a 
substituit-o în totalitate pe cea ciclică în minţile indivizilor din 
societățile postmoderne. Ambele 

percepții coexistă chiar și în zilele noastre, provocând 
contradicții în sufletele oamenilor. În mod superficial este adevărat că 
domină percepția liniară. Dovada e că majoritatea societăților 
moderne s-au îmbarcat pe ruta rapidă a Progresului. Dar, chiar în 
interiorul acestor societăţi și indivizi, există încă puternică percepţia 
timpului circular și, de fapt, putem observa atât în societăţi, cât şi în 
cazul indivizilor, o imensă rezistență împotriva abandonării complete 
a percepţiei ciclice. 

Perspectiva timpului ca linie directoare prezintă multe avantaje 
față de viziunea circulară, dar şi multe inconveniente. 

Printre avantaje am putea semnala accentul pus pe libertatea, 
responsabilitatea, originalitatea şi creativitatea individului. De fapt, 
dacă rolul individului nu mai este de simplu copiator al obiceiurilor 
moștenite, devine evident că libertatea sa de acțiune crește și, odată cu 
ea, responsabilitatea sa individuală. Dacă individul nu mai are de ce să 
urmeze calea tradițională, se vede nevoit să-și creeze propria existență 
pornind de la originalitatea sa. Nu e de mirare așadar că apariţia 
percepţiei liniare a timpului stimulează dezvoltarea individului 
modern. 

Un alt avantaj, asociat celui anterior, îl reprezintă eliberarea de 
trecut pe care o presupune percepţia liniară. Din acest punct de vedere, 
nu este obligatorie repetarea trecutului. De aceea individul își 


eliberează potențialul creativ și-l proiectează în viitor, ceea ce are ca 
rezultat faptul că societățile moderne au devenit 

extrem de dinamice, ca urmare a dinamismului generat în 
minţile individuale de eliberarea de determinismul asociat percepţiei 
circulare asupra timpului. Altfel spus, viitorul nu are de ce să fie 
identic trecutului. Așadar, putem să-l creăm. 

Dar odată cu avantajele, percepţia liniară provoacă şi 
dezechilibre puternice în cadrul societăților şi indivizilor pe care-i 
domină. 

Poate cel mai important dintre ele ar fi proiectarea excesivă în 
viitor. Dacă în societățile dominate de percepţia timpului ciclic 
tendința este de a rămâne agățate într-un trecut idealizat, societățile în 
care domină percepţia timpului liniar tind să se proiecteze într-un 
viitor promiţător. Este vorba despre mitul Progresului. 

Progresul secular pe care liderii politici, economici și sociali 
actuali îl promit societăților noastre moderne nu este decât o 
actualizare a mitului Pământului Făgăduinței pe care Moise i l-a 
anunțat poporului lui Israel. 

Când vom ajunge la acest Pământ al Făgăduinţei? Dacă 
întârziem prea mult sau dacă nu ajungem niciodată, poporul poate să 
dispere şi să se dedice idolatrizării vițeilor de aur. Este exact ceea ce ni 
se întâmplă în prezent. 

Un alt gol important se referă la „sensul” săgețţii. 

Adică la direcţia vieţii. În cadrul culturilor determinate de 
percepţia ciclică, nici măcar nu se pune problema de a reflecta asupra 
sensului vieții. Din acest punct de vedere, timpul nu are nicio direcție. 
Este pur şi simplu o repetare. Rolul noilor generaţii se reduce la 
repetarea 

154 


ritualică a comportamentelor și valorilor stabilite de către 
strămoșii lor în trecutul glorios. Nimeni nu e dincolo de cerc. Destinul 
fiinţei umane este să se nască, să crească, să se reproducă, să transmită 
tradiția urmaşilor săi şi să moară. Asemenea plantelor sau animalelor. 

Dimpotrivă, în cazul percepţiei liniare, sensul săgeţii temporale 
apare foarte intens. Ființa se vede confruntată cu responsabilitatea 


actelor sale prezente, întrucât ele creează un viitor nou. Care şi cum 
trebuie să fie viitorul? Aici omul se află singur, față în față cu propria 
creativitate. Ce sens să atribuie actului creator? 

Ce direcție să urmeze? Dacă timpul este o linie, atunci în ce 
direcție se îndreaptă? 

Un alt efect secundar al percepţiei liniare are de-a face cu 
accelerarea progresivă a ritmurilor vitale, dată, pe de o parte, de 
dinamismul generat de eliberarea de trecut, iar pe de altă. parte, de 
nerăbdarea crescută de a atinge viitorul plin de promisiuni (realizarea 
completă şi absolută a Progresului). Dacă în cazul percepţiei timpului 
ca circular scopul indivizilor este de a fi identici cu fericiţii lor strămoși, 
pentru indivizii care percep timpul ca liniar scopul este de a atinge cât 
mai repede posibil Viitorul Fericit. De aceea, în vremurile moderne, 
sunt mulți aceia care se grăbesc să ajungă la Progresul Viitor. 

S-ar putea spune, aşadar, că, dacă unul dintre principalele efecte 
secundare ale perceperii circulare a timpului este atașamentul excesiv 


față de trecut, în cazul percepției liniare, acesta este neliniștea față de 

viitor. Neliniștea, la baza căreia stă o dorință nesatisfăcută, 
accelerează ritmurile și timpurile. 

Alt dezechilibru fundamental generat de perspectiva liniară, 
poate unul dintre cele mai importante din punctul meu de vedere, îl 
constituie abisul profund pe care-l creează între trecut și viitor. De fapt, 
fiind eliberaţi de trecut, singurul lucru care le rămâne de făcut 
oamenilor şi societăților este să se arunce pe brânci spre viitor, uitând 
celebra zicală: „Cine nu cunoaște trecutul este condamnat să-l repete”. 
Asta observăm, de exemplu, în cazul prăpastiei adânci dintre 
generațiile timpului nostru. Din acest punct de vedere, timpul 
avansează spre viitor atât de repede, încât noile generaţii cred că nu au 
nimic de învățat de la cele care le preced. Trecutul nu contează. Doar 
viitorul este important. Pe de altă parte, datorită accelerării proceselor, 
e adevărat că în multe situaţii părinţii sunt incapabili să-şi orienteze 
copiii, întrucât nu cunosc lumea și valorile în care trăiesc. Fiecare 
generație reprezintă o lume nouă. 

Cunoştinţele, tehnologia, obiceiurile sociale, tendinţele, valorile 
şi modelele comportamentale se transformă cu o viteză atât de mare, 
încât două generaţii actuale care trăiesc în aceeași perioadă sunt mai 


îndepărtate una de alta decât generaţia Pitecântropos Erectus de 
Homo Sapiens. 

La fel cum culturile tradiţionale pun accentul pe strămoșii lor, 
pentru că ei reprezintă întregul lor trecut, culturile postmoderne pun 
accentul pe copiii lor, pentru că ei le reprezintă viitorul. 

Problema este că în zilele noastre nivelul de comunicare dintre 
bătrâni și adolescenţi scade din ce în ce mai mult, iar acțiunea de 
transmitere naturală de elemente de la o generaţie la alta, de la o 
persoană la alta, de la ființă la ființă, se înrăutățește în aceeași măsură. 

Am putea simți timpul în alt mod? 

Pluteşte în prezentul etern 

Putem. Dar trebuie să fim dispuşi să modificăm felul în care 
percepem timpul şi pe noi înșine şi să acceptăm repercusiunile sociale, 
politice și economice pe care le produce transformarea. 

Schimbarea percepţiei pe care o avem față de noi înşine și față 
de timp nu se poate produce doar la nivel intelectual sau ideologic, ci 
presupune o transformare profundă a fiinţei noastre. Adică, este vorba 
despre o transformare spirituală în nucleul ființei noastre. 

Transformarea presupune o experiență cognitivă și spirituală, 
un fel de iluminare sau deșteptare. De mult timp, mulți oameni au 
experimentat adevărata natură a timpului. Au fost numiţi înţelepţi sau 
ființe ale cunoașterii. Ei ne-au lăsat moștenire anumite cunoștințe și 
metode concrete pentru a pătrunde în natura timpului. Există multe 
tradiții de înțelepciune. Personal, o cunosc cel mai bine pe cea a 
budismului zen. 

Meditaţia zen este o metodă excelentă de a cumula trecutul şi 
viitorul în prezent. Zen ne învaţă practica și filosofia clipei prezente. 
Existenţa noastră are loc acum. Trăim acum și aici. Dacă trăim din plin 
momentul prezent, acest lucru ne eliberează de povara grea a 
trecutului, oferindu-ne o mare libertate de a ne crea viața minut cu 
minut. În acelaşi timp, ne face să vedem perisabilitatea proiecțiilor 
noastre asupra viitorului. 

Totuşi, experienţa momentului prezent despre care ne vorbesc 
maeștrii zen nu poate fi concepută total detașat de trecut sau viitor. Ar 


fi un act de iresponsabilitate extremă. Ceea ce ne spune zen este că 
momentul prezent, chiar dacă nu reprezintă chiar trecutul, este 
cristalizarea actuală a tuturor elementelor trecute și, în acelaşi timp, 
constituie sămânța viitorului. 

Momentul prezent în zen nu este o staţie intermediară pe calea 
ferată care vine din trecut şi se îndreaptă spre viitor, nu este un 
moment de trecere între trecut şi viitor, este pur și simplu singurul 
care există, singurul care este real. Realitatea sa include, nu exclude, 
toate clipele trecute și viitoare. 

Dumneavoastră, cititor sau cititoare a acestei cărți, v-aţi început 
lectura în momentul prezent, nu în trecut (nimeni nu poate începe 
lectura unei cărți în trecut). 

Chiar acum continuaţi să vă aflaţi în prezent şi continuând 
lectura veţi continua, de asemenea, să fiți în acest moment prezent 
(nimeni nu poate încheia lectura unei cărți în viitor). Singurul care 
există, clipă de clipă, este prezentul. De aceea, putem spune că viața 
curge fără oprire, de la o clipă la alta, fără să aban 

doneze prezentul. Experimentând astfel timpul, evităm 
percepțiile extreme - cea a timpului circular închis în sine însuşi și cea 
a timpului ca o linie proiectată încontinuu spre viitor. 

Timpul curge și, în acelaşi timp, este mereu prezent. 

Un prezent etern. De aceea, cel mai bun mod de a-l percepe este 
să plutim în prezentul etern. 

Scurtă introducere în practica meditaţiei zen. 

Practica zazen reprezintă esența budismului zen. 

Fără zazen nu există zen. Zazen este practica lui Buddha, 
practica deşteptării conștiinței. Datorită zazenului avem parte de o 
mare libertate interioară şi de o mare energie în viețile noastre. 

Înainte de a ne așeza în zazen este bine să fim conștienți de 
anumite aspecte practice care ne vor facilita concentrarea şi 
stabilitatea. Recomandările se referă la adevăratul dop (loc de practică) 
transmis de către maeștrii zen. Plecând de la aceste sfaturi, fiecare 
trebuie să le aplice pe cele pe care le consideră mai potrivite în situația 
în care se află. 


Locul 

Pentru a practica zazen este nevoie de o cameră liniștită și, pe 
cât posibil, dedicată doar acestei activități. 

Nu trebuie să fie nici prea întunecată, nici prea luminoasă, nici 
prea caldă, nici prea rece. Trebuie să se țină cont de simplitate şi 
curăţenie. Într-un altar situat în centru se aşază o imagine a lui Buddha, 
a unui 

Bodhisattva. Astfel, niciun demon, niciun spirit malefic nu va 
putea să vă deranjeze. Ardeţi tămâie, aprindeţi o lumânare și dăruiți 
flori. Buddha și Bodhisattva care păstrează învățătura vă vor proiecta 
umbra asupra acestui loc și-l vor proteja. Dacă procedaţi astfel, locul, 
oricât de mic ar fi, va deveni un adevărat dojo, cu o dimensiune 
spirituală deosebită. 

Cum ne așezăm 

Mergem până la locul nostru. În general, în dojo-urile zen 
tradiționale, fiecare practicant are un loc anume. Acolo se află un zafu 
(pernă pentru zazen) şi un zafuton (un fel de rogojină sau pernă plată). 
Zafu este un obiect foarte apreciat şi respectat în tradiţia zen. Nu 
reprezintă o pernă obișnuită, ci scaunul lui Buddha. Originea zafu-ului 
este legată de Buddha Shakyamuni. Se spune că înainte de a se aşeza în 
zazen, Buddha şi-a confecționat o pernă de ierburi uscate, cu scopul de 
a-şi putea apleca bazinul în față și pentru a putea să-și sprijine bine 
genunchii pe sol. În acest fel se obţine o poziţie stabilă și echilibrată şi 
o curbă lombară corectă (vezi capitolul „Importanţa zafu-ului”). 
Zafu-ul nu trebuie niciodată lovit cu piciorul, azvârlit sau maltratat. 

Când ajungem în fața zafu-ului, salutăm în gassho, arătând astfel 
respect locului unde urmează să ne așezăm. 

Ne întoarcem pe jumătate spre dreapta şi salutăm în gassho pe 
ceilalți practicanți, manifestându-ne astfel respectul față de ei şi 
uniunea cu ei. 


Ne întoarcem din nou pe jumătate către dreapta și ne aflăm 
astfel în fața zafu-ului nostru, cu fața la perete, odată ce-l vom fi ocolit 
prin stânga. 

Ne așezăm liniștiți pe zafu, fără să ne grăbim și fără să ne 
trântim. Controlăm mișcarea ce ne conduce din poziția ridicată în cea 


șezând. Ne aşezăm chiar în centrul zafu-ului, nici prea în dreapta, nici 
prea în stânga, nici prea în față, nici prea în spate. Pentru zazen există 
două poziţii posibile: lotus şi jumătate de lotus. 

Dogen Zenji scrie în Fukanzazengi: „Pentru poziția lotus, puneţi 
mai întâi piciorul stâng peste coapsa dreaptă și apoi piciorul drept 
peste coapsa stânga. 

Pentru poziţia jumătate de lotus, mulțumiţi-vă să apăsați cu 
piciorul stâng coapsa dreaptă”. 

Esenţial în zazen este ca genunchii să se sprijine bine pe sol și 
fesele pe zafu. Acest triunghi reprezintă baza poziţiei de zazen. 

Odată ce ne aflăm în această poziție a picioarelor, trebuie să 
îndreptăm bine coloana vertebrală, să îndreptăm ceafa și să retragem 
bărbia. Închidem degetele mari în pumn, punem pumnii peste 
genunchi, întorși în sus, și ne balansăm de la dreapta spre stânga de 
şase sau opt ori. Începem cu o oscilație amplă și, puţin câte puţin, 
scădem amplitudinea, asemenea unui pendul, până recuperăm poziţia 
verticală perfectă. 

Imobilitatea 

Atunci când suntem siguri că ne-am așezat într-o poziție stabilă 
şi că avem coloana vertebrală dreaptă, facem gassho, inspirăm pe nas 
şi ne înclinăm în gassho în acelaşi timp în care expirăm pe gură. Când 
inspirăm. 

revenim în poziție verticală și ne așezăm mâinile în felul 
următor: mâna stângă peste cea dreaptă, cu palmele în sus. Degetele 
mari se ating uşor, formând o linie perfect orizontală. Dacă poziţia 
picioarelor este corectă, atunci mâinile se vor sprijini pe călcâiele 
picioarelor. 

Gradul de încordare a mâinilor este foarte important, înainte de 
a ne imobiliza total, inspirăm adânc pe nas și expirăm pe gură, golind 
plămânii de aerul alterat. Acest tip de respiraţie se repetă de două sau 
trei ori. După care rămânem perfect imobili și respirăm pe nas, în 
liniște și cu delicateţe. 

Zazen 

Zazen semnifică: „Absorbţia totală a conștiinței în propria-i 
lumină originară prin intermediul unei stabilități perfecte a corpului şi 


a minţii”. Pentru a obține acest echilibru calm trebuie să ținem cont de 
trei aspecte fundamentale: 

1. Poziţia corectă a corpului. 

2. Respirația corectă. 

3. Starea de spirit potrivită. 

1. Poziţia corectă a corpului 

Pe lângă indicațiile oferite mai înainte, trebuie să ținem seama și 
de punctele următoare: 

— Poziţia lotus este, prin excelenţă, poziţia pentru zazen. În 
cazul în care nu puteţi să vă așezați astfel, trebuie să vă consultaţi cu 
un maestru zen, el fiind 


persoana cea mai indicată pentru a vă spune ce trebuie să faceți 
mai departe. În poziţia lotus, picioarele apasă asupra fiecărui muşchi în 
nişte zone unde se găsesc importante puncte de acupunctura ce 
corespund  meridianelor ficatului, vezicii urinare și rinichilor, 
stimulându-i şi întărindu-i. 

— Pelvisul trebuie să fie aplecat în față, la nivelul celei de-a 
cincea vertebre lombare. Astfel, masa organelor interne rămâne liberă 
şi aplecată în față, ceea ce le permite o funcționare mai bună și în 
acelaşi timp micșorează greutatea ce apasă asupra coloanei vertebrale. 

— Coloana vertebrală trebuie să fie cât mai dreaptă posibil, 
respectându-i-se curbele naturale. În zen se zice: „Împinge solul cu 
genunchii. împinge cerul cu creștetul capului”. 

— Barba trebuie să fie retrasă și ceafa întinsă. 

— Nasul se află pe aceeași linie verticală cu buricul. 

— Gâtul este relaxat, iar umerii au o poziţie naturală. 

— Gura este închisă, fără a fi crispată. Mandibula și maxilarul se 
ating. Vârful limbii atinge cerul gurii şi nu trebuie să se miște în timpul 
zazenului. 

— Ochii sunt semiînchiși, privirea se așază, fără a se fixa, la un 
metru în față. Privirea este, de fapt, întoarsă spre interior. Nu se 
priveşte nimic, deşi în mod intuitiv totul se vede. Trebuie să 
imobilizăm complet pupilele. 

Degetele mari nu trebuie să se desprindă, nici să urce, ci să 
rămână într-o poziţie orizontală perfectă. 

Nici capul nu trebuie să se aplece în față sau în spate, ci să 
rămână chiar deasupra umerilor. 

2. Respirația corectă 

Respirația zen joacă un rol fundamental în cadrul meditaţiei și 
în toate activităţile vieţii cotidiene. Înainte de toate, trebuie să se 
stabilească un ritm lent, puternic şi natural. Această respiraţie se 
bazează în special pe o expiraţie lungă şi profundă. 

Cum am spus mai devreme, la începutul zazenului trebuie să 
inspirăm de trei ori pe nas și să expirăm pe gură. De acum înainte, 
respirația va deveni complet silențioasă și nazală. Mulţi începători mă 
întreabă: 

„Trebuie să-mi controlez sau să-mi forțez respiraţia?” 
Răspunsul meu este întotdeauna: „Nu poţi controla decât ceea ce 
cunoşti în profunzime”. 

Primul lucru pe care trebuie să-l facă un începător este să-și 
observe atent respiraţia și să se familiarizeze cu ea. Zonele cele mai 
importante care acționează asupra respirației sunt: cutia toracică, 
muşchii dorsali, mușchii pectorali, diafragma, muşchii intercostali şi 
mușchii abdominali. 

În funcţie de gradul în care acţionează zonele menţionate, 
putem spune că există trei tipuri de respiraţie: 

a) Toracică: este cea mai superficială dintre toate. 

Inspirația domină expiraţia. Este un tip de respiraţie specific 
persoanelor agitate şi excitabile. În cazul acestui tip de respirație 
intervin cutia toracică, muşchii pectorali şi, foarte puţin, diafragma. 

b) Diafragmatică: expirația devine deja mai profundă datorită 
presiunii exercitate de către mușchii intercostali asupra cutiei toracice, 
golind-o ceva mai mult. Acest tip de respirație presupune existența 
unei diafragme flexibile, ceea ce necesită un anumit grad de 


relaxare a mușchilor dorsali. Experiența mea în dojo m-a făcut 
să observ că majoritatea oamenilor din epoca modernă a marilor orașe 
ajung să aibă o diafragmă rigidă, care împiedică o respiraţie lungă și 
profundă. 

c) Abdominală. În cazul respirației abdominale se continuă 
încordarea musculară provocată de presiunea pe care o exercită cutia 
toracică asupra diafragmei și aceasta, la rândul ei, asupra mușchilor 


abdominali. Este un tip de respiraţie ce presupune un mare gol în 
plămâni și, astfel, necesită o cantitate mai mare de aer nou în procesul 
de inspiraţie. În cadrul acestui tip de respiraţie, expiraţia este mai 
lungă şi mai puternică decât inspiraţia. Efortul muscular poate fi 
prelungit până la abdomenul inferior, până la așa-numitul hora sau 
kikaitandem (ocean de energie, în japoneză). 

Este respiraţia proprie zazenului, spre ea ţintim. Însă trebuie să 
avem grijă. Mulţi practicanți greşesc când încearcă să forțeze o 
expiraţie lungă şi puternică fără să înțeleagă înainte mecanismul 
complet al acestui tip de respirație. 

Dacă, de exemplu, diafragma este contractată şi încercăm să 
încordăm muşchii abdominali, asta va provoca un puternic conflict 
intern în corp și în conştiinţă, de vreme ce efortul muscular a rămas 
întrerupt în diafragmă şi, cu toate acestea, mușchii abdominali sunt 
încordaţi. Este mai bine să urmăm îndeaproape parcursul efortului şi 
să nu-l întrerupem, nici să nu ne grăbim, ci să urmăm ritmul său 
natural. 

Oricum ar fi, respiraţia este un element delicat ce necesită 
sfaturi direct de la un maestru zen. În linii generale, după expiraţie 
urmează, în mod natural, inspirația. Practicând, putem să ne 
concentrăm asupra 

dezvoltării unei expiraţii din ce în ce mai lungi şi mai profunde. 
Este o expiraţie ce descătușează o energie foarte mare în zona taliei, a 
rinichilor și a șoldurilor. 

Toate artele marţiale s-au bazat pe acest tip de expiraţie. 

Aerul conține energia Cosmosului. Primim energia prin 
intermediul plămânilor și al fiecăreia dintre celulele noastre. Este 
aşadar foarte important să știm să respirăm, în mod obișnuit, respirăm 
de 15 sau 20 de ori pe minut, într-o manieră superficială, dat fiind 
faptul că nu folosim decât o parte din capacitatea noastră pulmonară. 
O respirație profundă şi completă nu se efectuează numai la nivelul 
cutiei toracice, după cum am văzut, ci trebuie să fie ajutată și de 
abdomen. 

Datorită practicării zazen într-o poziţie corectă a corpului, acest 
tip de respiraţie devine treptat ceva obişnuit în viața noastră cotidiană, 
chiar şi în timpul somnului. 


Respirația zen ne sporeşte energia vitală. 

3. Starea de spirit potrivita 

Starea de spirit curge în mod natural din conștientizarea 
poziţiei și a respirației. 

În timpul zazenului, cortexul se odihnește şi scurgerea 
conștientă a gândurilor se opreşte, în timp ce sângele se îndreaptă spre 
straturile cele mai profunde ale creierului. Mai bine irigat, creierul se 
trezeşte dintr-un  semisomn și activitatea lui dă impresia 
bunei-dispoziţii, calmului și serenităţii, apropiate de somnul profund, 
dar în stare de completă trezire. Sistemul nervos se relaxează, creierul 
„primitiv” intră în funcțiune. Suntem receptivi, atenţi în cel mai înalt 
grad, prin inter 

167 


mediul tuturor celulelor din corp. Gândim cu trupul, în mod 
inconştient, fără să consumăm energie. 

Nu este vorba de a dori să oprim gândurile - ceea ce ar fi şi mai 
rău -, ci de a le lăsa să treacă precum norii pe cer, asemenea 
reflectărilor într-o oglindă, fără să ne opunem lor, fără să ne legăm de 
ele. În acest fel, umbrele trec şi se risipesc. Și, treptat, odată ce 
imaginile din subconștient vor fi apărut şi dispărut, se ajunge la 
subconștientul profund, lipsit de gânduri, dincolo de orice gând, 
hishiryo, adevărata puritate. 

Hishiryo este inconştientul zenului. Shiryo este gândul. Fu 
shiryo este lipsa gândului. 

Hishiryo este gândul absolut, dincolo de gând și de lipsa 
acestuia. Dincolo de dualităţi, de opoziții, de contrarii. Dincolo de toate 
problemele conştiinţei personale. Este natura noastră originară, 
natura lui Buddha sau inconştientul cosmic. 

Când intelectul se golește şi devine seren, calm, nimic nu mai 
poate opri curentul de viață profundă, intuitivă, nelimitată, care 
izvorăște din profunzimile ființei noastre și care este anterior oricărui 
gând. Este fluxul etern al activităţii întregului. 

„Spiritul conţine întregul Cosmos 

Conştiinţa este mai rapidă decât viteza luminii”. 

Astfel aşezat, fără vreun obiectiv, poţi înțelege mushotoku și 
hishiryo, taine ale esenței zen. Însă această înţelegere trebuie să fie 
diferită de aceea a intelectului. Ea este percepţie directă. 

Mushotoku este filosofia lipsei avantajului, lipsei dorinței de a 
obţine ceva. Este principiul esenţial al zenului. A da fără a aștepta să 
primeşti ceva în schimb. 

A abandona totul fără să-ţi fie frică să pierzi. A-ţi întoarce 
privirea spre interior. Așa cum într-o operă de artă artistul trebuie să 
ştie să se ofere în întregime, fără să încerce să obțină gloria, 
frumusețea, bogăția, pentru a se exprima într-o operă frumoasă, pură, 
autentică, în mod asemănător discipolul va obţine înțelepciunea dacă 
vrea să se cunoască, să se depăşească, să se ofere fără să aştepte să 
obţină vreun beneficiu personal. 

Dacă abandonaţi totul, veţi obţine totul. 

Hishiryo este conștiința cosmică, și nu conștiința personală. 
Putem să o experimentăm în timpul meditaţiei, în timpul zazenului ne 
gândim la neliniștile noastre, la viața cotidiană, la prietenii noştri, la 
vacanțe, la toate fenomenele care provin din memoria noastră, dar 
dacă ne concentrăm profund asupra poziției pe care o avem, asupra 
respirației, putem să oprim gândurile, putem să uităm de toate și să ne 
armonizăm cu gândirea cosmică. Subconștientul iese astfel la suprafață 
datorită acestui abandon. Gândurile se îndepărtează, se expandează şi 
ajung la conștiința universală. Putem ajunge până la capătul acestei 
conștiințe supreme, dar pentru asta nu trebuie să folosim gândurile 
conștiinței noastre, lată arta esenţială a zazenului. 

Maestrul Dogen a scris: 

Gândiţi fără a gândi. 

Cum se gândeşte fără a gândi? 

Gândind din profunzimile lipsei gândului. 

Aceasta este dimensiunea cosmică, hishiryo. 

Simţurile conştiinţei noastre nu şi-o pot imagina. 

Categoriile nu o pot defini. Cuvântul nu o poate explica. 

Doar experiența trăită. 

Hishiryo este armonia viziunilor subiective și obiective, 
conștiința supremă, aflată dincolo de spaţiu şi timp. Cea mai bună 
conștiință, cea globală, universală, aflată dincolo de toate fenomenele, 


dincolo de gând și de lipsa gândului. Zazen înseamnă atingerea stării 
de hishiryo. 

Abandonul eului este satori. 

Vidul conţine totul. 

O mână întinsă poate primi totul. 

O sticlă goală poate fi umplută. 

Zborul norilor albi nu tulbură cerul pur și infinit. 

Principalele greșeli în practica zazen 

Dogen Zenji scrie în Fukanzazengi: „Când începem să practicăm 
zazen trebuie să înlăturăm legătura fizică, mentală, și neatenţia”. De 
fapt, în timpul zazenului putem cădea în două stări nefavorabile 
pentru sănătatea fizică şi mentală, total opuse stării de veghe a unui 
Buddha. 

Pe de o parte, putem cădea într-o stare de relaxare fizică și 
mentală caracterizată de o puternică activitate inconștientă, foarte 
apropiată de somn și care nu implică încordare musculară. Această 
stare se numește kontin, în japoneză. Este o stare de somnolenţă, de 
neclaritate. Vigilența este tulburată, iar conștiința se abrutizează. 
Corpul îşi pierde puterea, capul cade în 


față, degetele mari se desprind, iar mâinile zac inerte. 

Respirația devine complet inconștientă şi se abandonează 
propriului ritm. Această stare trebuie evitată. 

Cea mai bună cale de a o face este prin revenirea la o poziţie 
corectă a corpului: prin întinderea coloanei vertebrale, încordarea 
muşchilor şi, mai ales, nepermițând ochilor să se închidă. 

Pe de altă parte, putem cădea într-o stare de neatenţie, de 
răvăşire mentală. Această stare se numeşte sanran, în japoneză. Este 
caracterizată de crisparea mușchilor şi de o activitate mentală foarte 
puternică. 

Se nasc multe gânduri, senzaţii, amintiri, dorințe... Este 
atitudinea specifică celor care „gândesc” în timpul zazenului. La nivel 
corporal, bărbia alunecă în față, degetele mari devin tensionate. Pentru 
a evita o astfel de stare este bine să ne concentrăm în special asupra 
unei expirațţii lungi și suave. Trebuie să ne îndreptăm atenţia asupra 
adânciturii palmei mâinii stângi şi să refacem poziția corectă a 
corpului: să retragem bărbia şi să menţinem poziția orizontală a 
degetelor mari ale mâinilor. 


Echilibrându-ne corpul putem să ne echilibrăm mintea. 

Dogen Zenji scrie în Fukanzazengi: „Zazenul despre care 
vorbesc eu nu reprezintă învățarea unei tehnici de meditaţie. Este 
dharma păcii şi a fericirii, practica - obținerea unei deşteptări perfecte. 
Zazen este manifestarea realității supreme. Capcanele şi vicleşugurile 
minții nu-l pot prinde. Odată ce îi veți fi înţeles esenţa, veți semăna cu 
tigrul atunci când pătrunde în junglă și cu dragonul care intră în 
ocean”. 

DOKUSHO VILLALBA SENSEI 

Discipol al Maestrului Taisen Deshimaru, a primit ordinul de 
călugăr zen în 1978. 

Simţind nevoia unui contact direct cu Maestrul Deshimaru, s-a 
mutat la Paris pentru a studia sub îndrumarea lui. Acolo a colaborat la 
crearea Templului Zen din La Gendronniere și a început să pună bazele 
misiunii zen care mai târziu trebuia să se încheie în Spania, prin 
dorința expresă a maestrului său. 

După moartea lui Deshimaru Roshi a continuat să se formeze 
sub îndrumarea lui Shuyu Narita Roshi, de la care a primit 
transmiterea legitimă în Dharma în anul 1987. 

În 1989 a fondat Comunitatea Budistă Soto Zen Spaniolă și 
Templul Luz Serena, unde predă de obicei. 

De atunci şi-a dedicat întreaga viață practicii şi răspândirii 
budismului zen. Călătoreşte prin Europa și America de Sud ţinând 
conferințe, conducând retrageri în meditație şi impulsionând 
învățătura lui Buddha Shakyamuni, pe care i-au transmis-o maeștrii 
săi. 

